Nurakkaatheri kuhverin ge dharaja ah noosverin vattaaleetha?\nނުރައްކާތެރި ކުށްވެރިންގެ ދަރަޖައަށް ނޫސްވެރިން ވައްޓާލީތަ؟\nނޫސްވެރިކަމުގެ މިނިވަންކަމަށް ގޮވާލާ ކުރި މުޒާހަރާއެއްގައި ނޫސްވެރިއަކު ލިއުމެއް ދައްކާލަނީ.\nގަބޫލުކުރަން ކިތަންމެ ދައްޗަސް، ނޫސްވެރިންގެ ގިނަ އަދަދެއްގެ ބަޔަކު މިދިއަ ހޮނިހިރު ދުވަހު ހައްޔަރުކޮށް ބަންދުކުރި މައްސަލަ ހަމަޖައްސައިދޭން ފުލުހުން ދެއްކި ވާހަކަ ގާތްގަނޑަކަށް ތަރުޖަމާވެގެން އަންނަނީ މި ރާގުގަ އެވެ. މުޖުތަމައުގެ ސަލާމަތާއި ރައްކާތެރިކަމަށްޓަކައި ކަމަށް ބުނެ 16 ނޫސްވެރިޔަކު ހައްޔަރުކޮށް ބަންދުކޮށްލީ އެވެ.\nއެކަމަކު ސުވާލަކީ، އެގޮތަށް ގޮސް، ރަޔަޓު ގިޔަރުގައި ހިފައި ހައްޔަރުކޮށް، އުފުރާލަން ޖެހޭ ބަޔަކީ މުޖުތަމައުގެ ހަލަބޮލިކަމުގެ ޚަބަރާއި މައުލޫމާތު އާންމުންނާ ހަމަ އަށް ގެނެސްދޭން ތިބި ނޫސްވެރިން ހެއްޔެވެ؟ ރަނގަޅު ވާހަކައެކެވެ. ނޫސްވެރިޔަކަށް ވިޔަސް ގަވާއިދާއި ގާނޫނުތަކާ ހިލާފަށް އުޅެ ގައުމު ނުރައްކަލެއްގެ ތެރެއަށް ވައްޓާލަން މަސައްކަތްކުރާ ނަމަ ނުވަތަ އެފަދަ ނުރައްކާތެރި ބައިގަނޑަކަށް ނޫސްވެރިން ވެއްޖެ ނަމަ ފިޔަވަޅު އަޅަން ޖެހޭނެ އެވެ.\nއެހެން ނަމަވެސް ފެނިގެން އެ ދިޔައީ މުޅިން ތަފާތު މަންޒަރެކެވެ. ރާއްޖޭގައި މި އުޅެނީ ބަޔަކު މީހުން ނުވަތަ ނުރައްކާތެރި ގޭންގަކަށް ނިސްބަތްވާ ބަޔަކު ދުރާލާ ރާވައިގެން ގޮސް ނޫސްވެރިޔަކު ވަގަށް ނަގައި ގެއްލުވާލައިފަ އެވެ. ނޫސްވެރިންގެ މަސައްކަތުގެ މާހައުލުގައި ހަގީގީ ބިރުވެރިކަމެއް ކޮންމެވެސް ދަރަޖައެއްގައި އެބައޮތެވެ.\nއަނެއްކޮޅުން ރާއްޖޭގެ އެންމެ ދުވަސްވީ ނޫސް، ހަވީރު، ހުއްޓުމަކަށް އައިސްގެން އެތަނުގެ ހަތްދިހަ އެތައް މުވައްޒަފުންނާއި ނޫސްވެރިން އެތިބީ ގާތްގަނޑަކަށް މަގުމަތިވެފަ އެވެ. މި ހުރިހާ މައްސަލަތަކެއްގެ ތެރެއިން އުފެދުނު ޖަޒުބާތުތަކެއްގައި ޖެހިގެން ނޫސްވެރިން އިއްޔެ ނުކުތީ އެމީހުންގެ ހިތުގެ އެންމެ ފުންމިނުން އެ ވާހަކަ ރަސްމީ މޭޒަކަށް ބަންޑުންކޮށްލާށެވެ.\nއެއްގޮތަކަށް ވެސް ނޫސްވެރިން ގްރޫޕު ހަދާލައިގެން ސަރުކާރާ ނުވަތަ ގައުމުގެ ސަލާމަތީ ބާރުތަކާ ދިމާކޮށްލީކީއެއް ނޫނެވެ. އެކަން ކުރަން ބޭނުން ނަމަ ކޮންމެ ނޫސްވެރިއެއްގެ އަތުގައި ކަނޑިއަކަށްވުރެ ތޫނު ހަތިޔާރެއް ވެސް އެބައޮތެވެ. ދަންނަވަން މި އުޅޭ ވާހަކަ އަކީ މުޖުތަމައުގެ ރައްކާތެރިކަމާއި ސަލާމަތަށް ނޫސްވެރިން ހިފައި ހައްޔަރުކުރި ކަމަށް ބުނާއިރު އެފަދަ ހަގީގީ ސަބަބެއް މި މައްސަލައިގައި ނެތްކަމެވެ.\nއެކަމަކު އާޚިރުގައި މި ހުރިހާ ކަމެއް ނިމިގެން މިދިޔައީ ނޫސްވެރިންހާ ނުބައިނުލަފާ ބަޔަކު ނެތް ކަމަށް ވެގެނެވެ. ނޫސްވެރިން ހައްޔަރުކުރަން ފުލުހުން ދެއްކި އުޒުރަށް ބަލާ ނަމަ ނޫސްވެރިން މިވީ ގައުމުގެ އެންމެ ނުރައްކާތެރި "ގޭންގްސްޓާރުންނަށެވެ." މާނައަކީ، ނޫސްވެރިންގެ މުޒާހަރާއެއްގެ އަހުލާގު އަދި ހާލަތު ސިފަކުރުމަށް ފުލުހުން ބޭނުންކުރި އިބާރާތުގެ ސަބަބުން ކުށްވެރިންގެ ދަރަޖަ އަށް ނޫސްވެރިން ވެއްޓިގެންގޮސްފައިވާ ވާހަކަ އެވެ.\nނޫސްވެރިންގެ މުޒާހަރާ ރޫޅާލަން ފުލުހުންނާއި ސިފައިން ގުޅިގެން ހަރަކާތްތެރިވަނީ. --އަވަސް ފޮޓޯ: މުހައްމަދު އަޒާން\nހާލަތާ ނުގުޅޭ ބާރު ބޭނުންކުރެވުނުތަ؟\nނޫސްވެރިންގެ ބެލެނިވެރިއެއްގެ ގޮތުގައި އޮތް މޯލްޑިވްސް މީޑިއާ ކައުންސިލް (އެމްއެމްސީ) ގެ ރައީސް މުހައްމަދު އާސިފް އިއްޔެ ވިދާޅުވީ ހާލަތާ ނުބައްދަލު ބާރު ފުލުހުން ބޭނުންކޮށްފައިވާ ކަމަށް ގަބޫލުކުރައްވާ ކަމަށެވެ. އެކަމަކު ފުލުހުން ހިންގާ ހަރަކާތްތަކުގެ ހަގީގަތް ކިޔައިދޭން އެންމެ ރަނގަޅުވާނެ ބަޔަކީ ފުލުހުން ކަމަށްވެފައި އެމީހުން ބުނާ ވާހަކަ އަކީ ކޮބައިތޯ ވެސް ބަލައިލަން ޖެހެ އެވެ.\nފުލުހުން ބުނެފައި ވަނީ ނޫސްވެރިންގެ ބަޔަކު އެއްވި މުޒާހަރާ ރޫޅާލަން ބޭނުންކޮށްފައި "އެންމެ ކުޑަ މިންވަރުގެ ބާރު" ކަމަށެވެ. އަދި އެއީ ނޫސްވެރިންގެ ޕްރޮފެޝަނަލް މިންގަނޑުތަކާ ހިލާފަށް ގަވާއިދާ ގާނޫނުތަކުގެ އިމުގެ ބޭރުން ކުރިއަށް ގެންދިޔަ ހަރަކާތެއް ކަމަށް ވެސް ފުލުހުން ބުނެފައިވެ އެވެ. މާނަ އަކީ، އެފަދަ ހާލަތެއްގައި ނޫސްވެރިންނާ ދެކޮޅަށް "ކުޑަ މިންވަރެއްގެ ބާރެއް" ބޭނުންކޮށް ފުލުހުންގެ އަމުރަށް ނުކިޔަމަންތެރިވި ބަޔަކު ހައްޔަރުކުރުން އެއީ އެއްވެސް މައްސަލައެއް ނޫންކަމެވެ.\nއެއީ ވަރަށް ވެސް ރަނގަޅު ވާހަކަ އެވެ. އެކަމަކު ހަމަނުޖެހުމަކަށް ނުގޮސް ސުލްހަވެރި ސިޓްޑައުންއެއްގައި ތިބެ ހިޔާލު ފާޅުކުރި ބަޔަކު ކޮންމެހެން ހައްޔަރުކޮށްގެން ގެންދަން ޖެހޭ ހެއްޔެވެ؟\nއިއްޔެގެ އެއްވުމުގައި ނޫސްވެރިން އިން ފަހަނަޅައި ދިޔަ ކަމަށް ޚުދު މީޑިއާ ކައުންސިލުން ވެސް އެއްބަސްވެ އެވެ. އަދި ގިނަ ނޫސްވެރިން ވެސް އެކަމާ އެއްބަހެވެ. އެހެން ނަމަވެސް ހިޔާލުފާޅުކުރަން ނުކުތް ނޫސްވެރިން ހިފައި ހައްޔަރުކޮށްގެން އެމީހުންގެ އަޑުނީވޭ ގޮތަށް އެތައް ގަޑިއިރަކު ބަންދުކޮށްފައި ބޭތިއްބުމަކީ ހާލަތާ ނުވަތަ މައްސަލައާ ނުގުޅޭ ބާރެއް ކަމަށް އެންމެން ވެސް އިއްތިފާގުވެ އެވެ.\nއަދި ހަމައެއާ އެކު ނޫސްވެރިން ވެސް އިން ފަހަނަޅައި ގޮސްގެން ނުވާނެ ކަމަށް ވެސް އެންމެން ގަބޫލުކުރެ އެވެ. ނޫސްވެރިއެއްގެ ފާހަކީ އެއްގޮތަކަށް ވެސް ކުށަކަށް އަރައިގަތުމަށް ދެވޭ ލައިސަންސްއެއް ނޫނެއް ނޫންތޯ އެވެ؟\nނޫސްވެރިންގެ މުޒާހަރާ ރޫޅާލަން ފުލުހުން މަސައްކަތްކުރަނީ. --އަވަސް ފޮޓޯ: މުހައްމަދު އަޒާން\nއެއީ ބިރު ދައްކާލުމެއްތަ؟\nބައެއް މީހުންގެ ހިޔާލުހުރީ މިހެންނެވެ. އެބަޔަކު ބުނަނީ ނޫސްވެރިންތަކެއް ހިޔާލު ފާޅުކުރީމަ އެ މައްސަލަ އަށް ޖަވާބުދާރީވުމުގެ ބަދަލުގައި އެ ޝަކުވާކުރި ބަޔަކު ހިފައި ހައްޔަރުކުރުން އެއީ ބިރުދެއްކުމެއް ނުވަތަ އެ ބަޔަކަށް ދިން އިންޒާރެއް ނޫން އެހެން އިޝާރާތެއްގެ ގޮތުގައި ގަބޫލުކުރެވޭނެ ހަމަ އެއްވެސް ގޮތެއް ނެތް ކަމަށެވެ.\n"ދެން އިތުރު ކޮން ކަމެއްތޯ. އަޅުގަނޑުމެން އެތަނަށް ދިޔައީ އަޅުގަނޑުމެންގެ މަސައްކަތުގެ މާހައުލު ނުރައްކަލަށް ހުށަހެޅެމުންދާތީ އެ ޝަކުވާގެ އަޑު ކަމާ ބެހޭ ފަރާތްތަކަށް އިއްވަން. ބަދަލުގައި ޕެޕަސްޕްރޭ ޖަހައި ހައްޔަރުކޮށްލީ،" ނޫސްވެރިން ނުރައްކާތެރި ބައެއްގެ ގޮތުގައި ލޭބަލްކުރެވިފައިވާ މި ދަނޑިވަޅުގައި ނަން ވެސް ހާމަކުރަން ރަނގަޅުނުވާނެ ކަމަށް ބުނެ ވާހަކަ ދެއްކި އެހެން ރިޕޯޓަރަކު ބުންޏެވެ.\nނަމަވެސް ފުލުހުން ބުނަނީ އެއީ އެފަދަ ގޮތަކަށް މާނަކުރެވިދާނެ ކަމެއް ނޫން ކަމަށެވެ. ސަބަބަކީ އެބޭފުޅުން އަމަލުކުރައްވާފައި ވަނީ އެބޭފުޅުންނަށް ލިބިފައިވާ ބާރުތަކެއްގެ ތެރެއިން ކަމަށްވާތީ އެވެ. އަނެއްކޮޅުން ނޫސްވެރިންނާއި ފުލުހުންނާ ދެމެދު ކުރިމަތިލުމެއް ހިނގީ ނޫސްވެރިން އިމުން ބޭރުވެ އެގޮތް މެދުވެރިވާ ފަދަ ގޮތަކަށް އަމަލުތައް ބެހެއްޓުމުން ކަމަށް ވެސް ފުލުހުން ބުނެފައިވެ އެވެ.\nމީގެ އިތުރުން އެ ހަމަނުޖެހުމެއް ހިނގައިދިއުމުގެ ކުރިން ސުލްހަވެރި ގޮތުގައި ހިޔާލު ފާޅުކުރުމުގެ ފުރިހަމަ މިނިވަންކަން ހުރިހާ ނޫސްވެރިންނަށް އޮތްކަން ވެސް ފުލުހުން ނެރުނު ބަޔާނެއްގައި ފާހަގަކޮށްފައިވެ އެވެ. އޭގައި ހަމަ ކުށްވެރިވަނީ ނޫސްވެރިންނެވެ.\n"މިފަދަ ހާދިސާތައް ކުރިމަގުގައި ތަކުރާރު ވިޔަ ނުދިނުމަށް މީޑިއާގެ ޒިންމާދާރު ފަރާތްތަކުންނާއި މީޑިއާތަކުން މަސައްކަތްކޮށްދެއްވައި މުޒާހިރާ ކުރުމާއި އިހުތިޖާޖް ކުރުމުގެ ބަދަލުގައި މަޝްވަރާ ކޮށްގެން ކަންކަމަށް ހައްލު ހޯދުމަށް ހުރިހާ ފަރާތްތަކުންވެސް އިސްކަން ދެއްވުމަށް މިފުރުސަތުގައިވެސް އިލްތިމާސް ކުރަމެވެ،" ފުލުހުން ދީފައިވާ ނަސޭހަތަކީ މިއީ އެވެ.\nއަނިޔާ ލިބުނު ނޫސްވެރިޔަކު ބިން މަތީގައި އޮށޯވެލައިގެން. --އަވަސް ފޮޓޯ: މުހައްމަދު އަޒާން\nގޭގަ އޮތް ނަމަ!\nމިއީ އަދި މުޅިން އެހެން ދުނިޔެއެއްގައި އުޅޭ ބަޔަކު ދައްކާ ވާހަކައެކެވެ. އަދި ވަކިން ހާއްސަކޮށް ދިވެހި ރާއްޖޭގެ ސިޔާސީ އުނދުންމަތީގައި ކެކި، އަނދައި ހުލިވާ މީހުންނަށް ހަޖޫޖެހުމަށް ބަޔަކު މީހުން އުފައްދައިގެން އުޅޭ "ފްރޭޒެކެވެ."\n"ގޭގައި އޮތް ނަމަ ފުލުހުންގެ މުގުބުރި އާއި ޕެޕަސްޕްރޭއެއް އަމާޒުނުވީހެއް ނޫން ހެއްޔޭ" ކިޔާފައި އެފަދަ ބަޔަކު މިފަދަ މައްސަލަތައް ސަމާސާއަކަށް ހެދިކަމުގައިވިޔަސް ހަގީގަތުގައި މިއީ މިހާ ޒިންމާދާރުކަން ކުޑަގޮތަކަށް މަލާމާތްކޮށް ނިންމާލެވެން ހުރި ކަހަލަ މައްސަލަތަކެއް ނޫނެވެ. އެފަދަ ސަމާސާއެއްކުރާ ނަމަ ނުވަތަ މަލާމާތެއްކުރާ ނަމަ އެ ފަރާތަކަށް ހަމަ ހަގީގަތުގައި ވެސް ގައުމު އޮތް ހާލަތު ވަޒަންކޮށްނުލެވެނީ އެވެ. ނުވަތަ ގައުމަށް ވުރެ ކުރީގައި އެ ފަރާތަކަށް އުޅުއްވެވެނީ އެވެ.\nނޫސްވެރިންގެ މުޒާހަރާގައި ވެސް ބައެއް ނޫސްވެރިންނަށް އެކި ވަރުގެ އަނިޔާތައް ލިބުމުން މަންޒަރު ބެލި އެއް ބަޔަކު ބުނީ "ގޭގައޮތް ނަމަ" ތިޔަހެނެއް ނުވީސް ނޫންތޯއޭ އެވެ!\nނޫސްވެރިން އިއްޔެ ވެސް މުޒާހަރާކުރި: ރާއްޖޭގެ ގިނަ އަދަދެއްގެ ނޫސްވެރިން ދަނީ މި އިހުތިޖާދުގައި ބައިވެރިވަމުން. --އަވަސް ފޮޓޯ: މުހައްމަދު އަޒާން\nގައުމާއި ފުލުހުންގެ އަގު ވެއްޓުން ނޫން ކަމެއް ނުވި!\nނޫސްވެރިން ބޭނުންވި ކަމެއް ހާސިލެއް ވެސް ނުވި އެވެ. އެކަމަކު އެންމެ ބޮޑަށް ފާހަގަކޮށްލަން ޖެހޭ ކަންބޮޑުވުމަކީ މިއީ އެވެ. ނޫސްވެރިންތަކަކަށް ޕެޕަސްޕްރޭކޮށް އޭގެ ތެރެއިން ބަޔަކު ހައްޔަރުކޮށްގެން ފުލުހުންގެ ޖީޕަކަށް އަރުވައިގެން ދިޔައިރު ދުނިޔެ މިއޮތީ އެ މަންޒަރު ބަލާށެވެ.\nއޭގެ އިރުކޮޅެއް ނުވެ ބައިނަލްއަގުވާމީ އެންމެ ބޮޑެތި މީޑިއާތަކަށް ވެސް "ދިވެހި ފުލުހުން ނޫސްވެރިންގެ ގިނަ އަދަދެއްގެ ބަޔަކު" ހައްޔަރުކުރި ވާހަކަ އެރި އެވެ. އަދި ބައެއް ސުރުހީތަކަށް ބަލާއިރު "ދިވެހި ފުލުހުން އަނިޔާވެރި ބައެއްގެ ގޮތުގައި" ސިފަވާ ފަދަ ލިޔުންތައް ވެސް ފާހަގަކޮށްލެވިފައިވެ އެވެ.\nއެކަމަކު މި މައްސަލާގައި ނޫސްވެރިން ކުށްވެރިކުރެވޭކަށް ނެތެވެ. ފުލުހުންނަށް ފާޑުކިޔުންތަކެއް އަމާޒުވީ ނުވަތަ އެމީހުންގެ ވާހަކަ ދުނިޔޭގެ މީޑިއާ އަށް އެގޮތަށް އެރީ އަމަލުތައް ބެހެއްޓުނު ގޮތުންނެވެ. ނޫސްވެރިންގެ އަމަލުތައް ބެހެއްޓިގޮތަކުން އެމީހުންނަށް ވެސް އަނިޔާލިބުނު އުސޫލުންނެވެ.


ކުކުޅުން ޖެހޭ ވައިރަސް އަކުން މުޅި ދުނިޔޭގެ ދެބައި ކުޅަ އެއްބައި މީހުން މަރުވެދާނެ ކަމުގެ އިންޒާރު – Dhen.mv\nކުކުޅުން ޖެހޭ ވައިރަސް އަކުން މުޅި ދުނިޔޭގެ ދެބައި ކުޅަ އެއްބައި މީހުން މަރުވެދާނެ ކަމުގެ އިންޒާރު\nކޮވިޑް19 އަށް ވުރެ އެތައް ގުނައެއް ނުރައްކާ އަދި މުޅު ދުނިޔޭގެ ގިނަ އަދަދެއްގެ މީހުން މަރުވެދާނެ ފަދަ ނުރައްކާތެރި ވައިރަހެއް ފެތުރިދާނެ ކަމުގެ ބިރު ސައިންސްވެރިއަކު ދީފިއެވެ.\nމި ވައިރަހަކީ ކުކުޅުގެ ޒަރީއާއިން ފެތުރޭ ވައިރަހެކެވެ. އަދި އަހަރެމެންގެ ދިރިއުޅުމުގެ ވައްޓަފާޅި ބަދަލުނުކޮށްފިނަމަ މި ވައިރަހުގެ ނުރައްކާތެރިކަން އިންތިހާއަށް ހިނގައިދާނެ ކަމަށް މި ވައިރަހުގެ އިންޒާރު ދިން ސައިންސްވެރިޔާ ކަމަށްވާ ޑރ. މައިކަލް ގްރެގޯ ވަނީ ބުނެފައެވެ.\nޑެއިލީ މެއިލް އިން ޑރ. މައިކަލް ގްރެގޯ އާ ހަވާލާދީ ރިޕޯޓުކޮށްފައިވާ ގޮތުގައި އަހަރެމެން އިންސާނުން ޖަނަވާރުންނާއި ބަހައްޓާ ގާތް ގުޅުމަކީ އިތުރު ބަލިމަޑުކަމެއް ފެތުރުމަށް ހުޅުވިގެންދާ ދޮރެކެވެ. އެގޮތުން މި ފަދަ ޖަނަވާރުން ގެންގުޅުމާއި ކަތިލުމާއި ކެއުމުގައި ވެސް ސަމާލުވާންވީ މިންވަރަށް ނުވެވިއްޖެ ނަަމަ ނުރައްކާތެރި ހާލަތަކަށް ހިނގައިދާނެ ކަމުގެ ބިރު އޭނާ ވަނީ ދީފައެވެ.\nޒޫނޯސަސް އޭ ނަަމަކަށް ކިޔާ މި ވައިރަހަކީ ޖަނަވާރުން ގެ ފަރާތުން އިންސާނުންގެ ގަޔަށް އަރާ އިންފެކްޝަނެކެވެ. މި އިންފެކްޝަން ކުކުޅާއި އޫރު އަދި ގެރި އިން ވެސް އިންސާނުންގެ ގަޔަށް އަރާ ކަމަށް ޑރ. މައިކަލް ގްރެގޯ ބުނެފައިވެއެވެ.\nއަދި މި ވައިރަހަކީ އިންސާނުންގެ ދިފާއީ ނިޒާމް ބަލިކަށިކޮށްލާ އިންސާނާ މަރަށް ހުށައެޅޭހާ ބާރުގަދަ ވައިރަހެކެވެ.


Qaumee Cricket team ge practice thah kuhli gothakah huhtaalaifi | Mihaaru\nގައުމީ ކްރިކެޓް ޓީމުގެ ސްކޮޑް. -- ފޮޓޮ:ނިޝާން އަލީ/ މިހާރު\nގައުމީ ކްރިކެޓް ޓީމުގެ ޕްރެކްޓިސްތައް ކުއްލި ގޮތަކަށް ހުއްޓާލައިފި\n09 އޮކްޓޯބަރ 2019 - 13:023comments\nގައުމީ ފިރިހެން ކްރިކެޓް ޓީމުގެ ޕްރެކްޓިސްތައް ކްރިކެޓް ބޯޑުން ކުއްލި ގޮތަކަށް މެދުކަނޑާލައިފި އެވެ.\nގައުމީ ޓީމުގެ ކޯޗުކަމުން ދާދި ފަހުން އިސްތިއުފާ ދިން ދެކުނު އެފްރިކާގެ އާސިފް ހާން ކުޅުންތެރިންތަކަކަށް ޖިންސީ ގޯނާކުރި ކަމުގެ ތުހުމަތުކުރެވި އެ މައްސަލަ ފުލުހުން ބަލަމުން އަންނަނިކޮށް، އިއްޔެ ބޯޑުން ކުޅުންތެރިން އަންގާފައިވަނީ ވަކި އެއްޗެއް އަންގަންދެން ޕްރެކްޓިސްތައް މެދުކަނޑާލާފައިވާ ކަމަށެވެ.\nބޯޑުގެ ޖެނެރަލް ސެކްރެޓަރީ އަލީ ފާއިޒް (ފަޔާ) ވިދާޅުވީ ޕްރެކްޓިސް މެދުކަނޑާލި އެއް ސަބަބަކީ މިވަގުތު ކޯޗެއް ނެތުން ކަމަށެވެ. އަނެއް ސަބަބަކީ އެންމެ އަވަހަށް ވާދަކުރަން އޮތް މުބާރަތް ކަމަށްވާ ސައުތު އޭޝިއަން ގޭމްސްގެ ރަސްމީ ތާރީހުތަކެއް ލިބިފައިނުވުމާއި އިންޑިއާ އިން ދީފައިވާ ތަމްރީން ދަތުރު ވެސް އެއްކޮށް ފައިނަލްނުވާތީ ކަމަށެވެ. އަދި އިންޑިއާ ތަމްރީން ދަތުރު ސައުތު އޭޝިއަން ގޭމްސްގެ ކުރިން ހަމަޖައްސަން މަސައްކަތްކުރަމުން އަންނަ ކަމަށް ވެސް އޭނާ ވިދާޅުވި އެވެ.\nސައުތު އޭޝިއަން ގޭމްސް ޑިސެމްބަރު 1-10 އަށް ނޭޕާލުގައި އޮންނާނެކަން މޯލްޑިވްސް އޮލިމްޕިކް ކޮމިޓީން ވަނީ އިއުލާންކޮށްފަ އެވެ. އަދި އެ މުބާރާތަށް ތައްޔާރުވުމަށް އިންޑިއާގެ އެހީގައި ނޮވެމްބަރު 1-30 އަށް ޗެންނާއީ ތަމްރީން ހެދުމަށް ހަމަޖެހިފައިވާކަން ކުޅުންތެރިންނަށް ވަނީ ކުރިން އަންގައިފަ އެވެ.\nނަން ހާމަނުކުރާ ގޮތަށް "މިހާރު" އާ ވާހަކަދެއްކި ކުޅުންތެރިޔަކު ބުނީ ކުއްލި ގޮތަކަށް ޕްރެކްޓިސް މެދުކަނޑާލީ ކޯޗުގެ މައްސަލައިގައި ބޯޑާ ދެކޮޅަށް ކުޅުންތެރިން ތެދުވުމުން އެކަމުގެ އަދަބެއްގެ ގޮތުގައި ކަމަށް ކުޅުންތެރިން ދެކޭ ކަމަށެވެ.\n"ސައުތު އޭޝިއަން ގޭމްސްގެ ތާރީހު ކްރިކެޓް ބޯޑަށް ނޭގެންޏާ އެއީ މައްސަލައެއް. އަދި އޭގެ ކުރިން ޗެންނާއީ އަށް ތަމްރީން ހެދުމަށް ދާނެކަން ކުޅުންތެރިންނަށް އަންގާފައި އޮތީ. އެހެންވެ ކުއްލި ގޮތަކަށް ޕްރެކްޓިސްތައް މެދުކަނޑާލީ އަދަބެއްގެ ގޮތުން ކަމަށް ކުޅުންތެރިން ދެކެނީ،" އޭނާ ބުންޏެވެ.\nގައުމީ ކްރިކެޓް ޓީމުގެ ކުރީގެ ކޯޗު އާސިފް ހާން: އޭނާގެ މައްސަލަ ފުލުހުން އަންނަނީ ބަލަމުން.\nއެ ކުޅުންތެރިޔާ އިތުރަށް ބުނި ގޮތުގައި ކޯޗެއް ނެތުމަކީ ޕްރެކްޓިސް ނުކުރެވެންވީ ސަބަބެއް ނޫން ކަމަށާއި ވަގުތީ ކޯޗަކާ އެކު ނުވަތަ ކުޅުންތެރިން އަމިއްލަ ގޮތުން ވެސް ޕްރެކްޓިސްތައް ކުރިއަށް ގެންދެވޭނެ އިންތިޒާމެއް ބޯޑުން ހަމަޖައްސައިދޭން ޖެހޭނެ ކަމަށެވެ. އަދި އިންޑިއާ ތަމްރީން ދަތުރާއި ސައުތު އޭޝިއަން ގޭމްސް އޮތުމުން ބައެއް ކުޅުންތެރިން އޮފީހުން ވެސް ރިލީޒް ހަމަޖައްސާފައި އޮއްވާ ވަކި އެއްޗެއް ނާންގައި ޕްރެކްޓިސް މެދުކަނޑާލުމުން ކުޅުންތެރިން ތިބީ ވަރަށް ބޮޑު ނުތަނަވަސްކަމެއްގެ ތެރޭގައި ކަމަށް އޭނާ ބުންޏެވެ.\nރާއްޖޭން މިހާތަނަށް ތައްޔާރުވަމުން އައީ މެލޭޝިއާގައި ޖޫން މަހު އޮތް ބައިނަލްއަގްވާމީ ޓްރި-ނޭޝަންސް ޓީޓްވެންޓީ މުބާރާތުން ދެ ވަނަ ރާއްޖެ އަށް ހޯދައިދިން އާސިފް ހާނުގެ ބެލުމުގެ ދަށުންނެވެ. އޭނާ ކުއްލި ގޮތަކަށް އިސްތިއުފާދީ ރާއްޖޭން ފުރަން ގޮސް ހުއްޓާ މިދިޔަ ހޮނިހިރު ދުވަހު އެއާޕޯޓުން ހައްޔަރުކުރީ ކުޅުންތެރިންތަކަށް ޖިންސީ ގޯނާކުރި ކަމުގެ ތުހުމަތުގަ އެވެ. އެކަމަކު އަނެއް ދުވަހު ކްރިމިނަލް ކޯޓުން އޭނާ ދޫކޮށްލީ 24 ގަޑިއިރު ހަމަވިއިރު ކޯޓަށް ހާޒިރުކޮށްފައިނުވާތީވެ އެވެ. ފުލުހުން އޭނާ އަލުން ހައްޔަރެއް ނުކުރެ އެވެ.\nގައުމީ ފިރިހެން އަދި އަންހެން ކްރިކެޓް ޓީމުގެ ކުޅުންތެރިން ނެރުނު ބަޔާނެއްގައި ބުނީ ކުއްލި ގޮތަކަށް ގައުމީ ކްރިކެޓް ޓީމުގެ ހެޑްކޯޗުކަމުން އާސިފް އިސްތިއުފާ ދިން އަސްލު ސަބަބު އާއްމުންނަށް އެނގިޔަ ނުދީ އޮތްކަން އެ ކުޅުންތެރިންގެ ސަމާލުކަމަށް އައިސްފައިވާ ކަމަށެވެ. އެ ކުޅުންތެރިންނަށް އިތުބާރު ކުރެވޭ ފަރާތްތަކެއްގެ ފުށުން މައުލޫމާތު ލިބިފައިވާ ގޮތުގައި، ޒުވާން ކްރިކެޓް ކުޅުންތެރިންނަށް އެކި ފަހަރު މަތިން އާސިފް ޖިންސީ ގޯނާކޮށްފައިވާކަން ތުހުމަތުކުރެވޭ ކަމަށާއި އޭގެ ތެރޭގައި އޭނާ އެ އަމަލު ހިންގި ކަމަށް ތުހުމަތުކުރެވޭ ދުވަސްވަރު 18 އަހަރު ނުފުރޭ ކުޅުންތެރިން ވެސް ހިމެނޭ ކަމަށް ބަޔާނުގައި ބުނެފައިވެ އެވެ.\nއެ ބަޔާނުގައި ކުޅުންތެރިން ވަނީ މި މައްސަލައިގައި ކްރިކެޓް ބޯޑުން އަމަލުކުރި ގޮތް ވަރަށް ބޮޑަށް ކުށްވެރިކޮށްފަ އެވެ. އެއީ ޖިންސީ ގޯނާގެ މައްސަލަ ކަމާބެހޭ ފަރާތްތަކަށް ހުށަހަނާޅައި އާސިފް ރާއްޖޭން ފުރުވާލަން، ސީދާ ގޮތުން ވިޔަސް ނުސީދާ ގޮތުން ވިޔަސް، ކްރިކެޓް ބޯޑުން އެހީވުން ކަމަށް ބަޔާނުގައި ބުނެފައިވެ އެވެ. އަދި ބޯޑުން މިކަމުގައި އަމަލުކުރި ހުތުރު ގޮތުގެ ސަބަބުން ޖިންސީ ގޯނާގެ ޝިކާރަޔަކަށްވި ކުޅުންތެރިންނާއި އެ ކުޅުންތެރިންގެ އާއިލާތަކަށް އިތުރު ގެއްލުމެއް ލިބިފައިވާ ކަމަށް އެ ކުޅުޅުންތެރިން ދެކެ އެވެ.\nއިތުރު ލިޔުންތައް ކްރިކެޓް


Elvis Presley ge manger ge role Tom Hanks ah | Mihaaru\nޓޮމް ހޭންކްސް: އޭނާ ވަނީ ޓޮމް ޕާކާގެ ރޯލް ހުށަހަޅާފައި.\nއެލްވިސް ޕްރިސްލީގެ މެނޭޖަރުގެ ޓޮމް ޕާކާގެ ރޯލް ޓޮމް ހޭންކްސް އަށް\n01 އެޕްރީލް 2019 - 07:31\nމިއުޒިކީ ދުނިޔޭގެ އެންމެ ވަރުގަދަ އެއް ޝަހުސިއްޔަތު ކަމަށްވާ އެމެރިކާގެ ކުރީގެ ލެޖެންޑް އެލްވިސް ޕްރިސްލީ ތަރިއަކަށް ހަދައިދިނުމުގައި އެންމެ ބޮޑު ރޯލެއް އަދާކުރި އޭނާގެ މެނޭޖަރު ކާނަލް ޓޮމް ޕާކާގެ ބައޮގްރަފިކަލް ޑްރާމާ، ކުޅަދާނަ އެކްޓަރު ޓޮމް ހޭންކްސް އަށް ހުށަހަޅައިފި އެވެ.\nހޮލީވުޑް ރިޕޯޓާ އިން ބުނި ގޮތުގައި ވޯނާ ބްރަދާޒް އިން ހަދާ މި ފިލްމުގެ ނަން އަދި އިއުލާންކޮށްފައި ނުވާ އިރު، ފިލްމު ޑައިރެކްޓްކުރާނީ "މޫލިން ރޫޖް" އާއި "ދަ ގްރޭޓް ގެޓްސްބީ" ފަދަ ފިލްމުތައް ގެނެސްދިން އޮސްޓްރޭލިއާގެ ޑައިރެކްޓަރު ބާޒް ލާމަން އެވެ.\nފިލްމުގެ ސްކްރިޕްޓް ހަވާލުކޮށްފައި ވަނީ ކްރެއިގް ޕިއާސްއާ އެވެ.\nފިލްމުގައި ޕްރިސްލީގެ ރޯލް ކުޅުވަން ހަމަޖެހިފައި ވަނީ އާ އެކްޓަރަކު ލައްވަ އެވެ. އަދި އެ ރޯލަށް އެކްޓަރަކު ހޯދަން މިހާރު އަންނަނީ އަތްފުނާ އަޅަމުންނެވެ. ހޭންކްސް ކުޅޭނީ މެނޭޖަރު ޕާކާގެ ރޯލެވެ.\nއޭނާއަކީ ވަރަށް ޒުވާން އުމުރުގައި ޕްރިސްލީގެ ލަވަކިޔުމުގެ ހުނަރު ފެނިގެން އޭނާ ކުރިއަރުވަން ވަރަށް ގިނަ މަސައްކަތްތަކެއްކޮށް، ޕްރިސްލީގެ ކެރިއަރުގެ އެންމެ ބޮޑެތި ކާމިޔާބީތަކުގައި ބޮޑު ހިއްސާއެއްވާ މީހެކެވެ. އޭގެ ތެރޭގައި އާރްސީއޭއާ އެކު ހެދި ރިކޯޑް ޑީލާއި ޕްރިސްލީގެ އެކްޓިން ކެރިއަރު ވެސް ފާހަގަކޮށްލެވެ އެވެ.\nއުމުރުން އެންމެ 42 އަހަރުގައި ޕްރިސްލީ މަރުވީ 1977 ގަ އެވެ. ކާނަލް ޕާކާ މަރުވީ 1997 ގަ އެވެ.\nއެލްވިސް (ކ) އާއި ޓޮމް.\nޕާކާގެ ވާހަކަ ކިޔައިދޭ ފިލްމުގެ މަސައްކަތް މި އަހަރުގެ ތެރޭގައި ފަށަން ރޭވި ނަމަވެސް، ފިލްމާ ބެހޭ މާ ބޮޑު ތަފުސީލެއް އަދި ހާމައެއް ނުކުރެ އެވެ.\nމި ފިލްމަށް ހޭންކްސް އެއްބަސްވެއްޖެ ނަމަ. ފިލްމަށް ކުރެވޭ އުންމީދުތައް ވެސް އެތައް ގުނައަކަށް ބޮޑުވެގެން ދާނެ އެވެ. އޭނާއަކީ މީގެ ކުރިން ވެސް ޝަހުސިއްޔަތްތަކުންގެ ރޯލް ކުޅެފައިވާ ތަޖުރިބާކާރު އެކްޓަރެކެވެ. އޭގެ ތެރޭގައި "އެޕޯލޯ 13" ގައި ކުޅުނު އެސްޓްރޮނޯޓް ޖިމް ލޮވެލްގެ ރޯލާއި "ދަ ޕޯސްޓް" ގައި ކުޅުނު ވޮޝިންޓަން ޕޯސްޓްގެ އެޑިޓަރު ބެން ބްރެޑްލީގެ ރޯލާއި "ކެޕްޓަން ފިލިޕްސް" ގައި ކުޅުނު ކެޕްޓަން ރިޗަޑް ފިލިޕްސްގެ ރޯލްގެ އިތުރުން "ސަލީ" ގައި ކުޅުނު ޕައިލެޓް ޗެޒްލީ ސަލެންބާގާގެ ރޯލް ފާހަގަކޮށްލެވެ އެވެ.\nއޮސްކާ ވެސް ހާސިލުކޮށްފައިވާ ހޭންކްސް، 62، ގެ ކުރިއަށް އޮތް ފިލްމަކީ މި އަހަރުގެ ނޮވެމްބަރު 22 ގައި ރިލީޒް ކުރާ "އަ ބިއުޓިފުލް ޑޭ އިން ދަ ނޭބަހުޑް" އެވެ.


ދަރިން ތަރުބިއްޔަތު ކުރުމުގައި މައިންބަފައިންގެ ދައުރު( 1ވަނަ ބައި) | ޙެޔޮބަސް\nHome އިޖްތިމާއީ ދަރިން ތަރުބިއްޔަތު ކުރުމުގައި މައިންބަފައިންގެ ދައުރު( 1ވަނަ ބައި)\nތަކަށް ބައްޓަންކޮށް ސިފަޖެއްސުމަށެވެ.ހަމަ އެހެންމެ އު ދަރިންނަކީ މައިންބަފައިނަނަށް މާތް ﷲ ހަވާލްކުރަށްވާ އަމާނަތެކެވެ. އެ އަމާނަތަށް ރައްކާތެރި ވެގެން މެނުވީ ، ދުނިޔެއާ އާޙިރަތުގައި ކާމިޔާބު ލިބުމެއްވެސް ނެވެއެވެ. ރޯދިބަރަކާޓް އިތުރުވުމުގެ ސަބަބަކަށް އެދަރިންވެފައި ވެއެވެ.މިހުރިހާ ކަމެއްވެސް ފަހިވުން ބިނާވެފގެންވަނީ ހެޔޮގުތުގައި ދަރިން ތަރުބިއްޔަތު ކުރުމުގެ މައްޗަށެވެ. ހެޔޮލަފާ ރަނގަޅު ޖީލެއްބިނާކުރުމަށްޓަކައި މައިންބަފައިން އަމަލީގޮތުން ސާބިތުކޮށްދިނުމުގެ މަށްޗަށެވެ. އެ ދަރިން ތަރުބިއްޔަތު ކުރި ގޮތާމެދު ޤިޔާމަތް ދުވަހުން އެމީހަކާ ސުވާލު ކުރެވޭނެއެވެ.ހަމައެހެންމެ ދަރިން ބަލާބޮޑު ކުރުމށް ޑިގްރީއެއް ނުވަތަ ސެޓްފިކެތެއް ހޯދާކަށް ނުޖެހެއެވެ. އެފަދަ ޑިގްރީދޭ ޔުނިވަރސިޓީ ތަކެއް ނުހުރެއެވެ. އެއީ ހަޔާތައް އަންނަ ތަމްރީނެއްފަދަ ކަމެކެވެ. އެ ތަމްރީނުގައި އަންނަ ކޮންމެ ފަސޭހައަކާ އުނދަގުލެއް ތަހައްމަލް ކުރަންޖެހެއެވެ. ހަމަ އެހެންމެ އެއީ ވާދަވެރި ވަޒިފާއެކެވެ. ކިތައްމެ ދުވަހެއް އުމުރުން ވިއަސް އެވަޒީފާއިން އިސްތިއުފާއެއް ނުދެވެއެވެ. އެއީ ނިމުމެއްނުވާ އެންމެ ފަހު ވަގުތާ ޖެހެންދެން އަދާކުރަންޖެހޭ ވާޖިބެކެވެ. އެއީ ލޯތްބާއި، ކުލުނާއި، އޯގާތެރިކަމާއި، އެކުވެރިކަމާއި، އެއްބައިވަންތަކަމާއި، ތެދުވެރިކަމާއި، ހިއްހެޔޮކަމާއި، މަތިވެރި އަޚްލާޤުގެ މާތް ސިފަތައް ޝަރުތުކުރާ ވަޒީފާއެކެވެ. ކުއްޖަކު ދުނިޔެއަށް އުފަންވުމާއި އެކު އެކުއްޖެއް ބެލުމުގެ ޒިންމާ މައިންބަފައިންގެ ބޮލުގައި އެޅެއެވެ. ކުއްޖާ ބޮޑުވަމުން އަންނައިރު ފާއިތުވާ މަރުހަލާ ތަކުގައި މައިންބަފައިންގެ ދައުރު އިތުރުވެ ފުޅާވެގެން ދެއެވެ.\nއައްޝައިޙް މުހައްމަދު ޝަހީމް ޢަލީ ސަޢީދު (2010) ގައި ލިއުއްވާފައިވާ ގޮތުގައި ޢަރަބި ބަހުގެ ފުންނާބު އުސް ޢިލްމުވެރި ބޭފުޅެއްކަމުގައިވާ އަލް އިމާމް އިބުނު މަންޘޫރު ލިއުއްވާފައިވާ ލިސާނުލް ޢަރަބީގައި ވިދާޅުވެފައިވާ ގޮތުން ތަރުބިއަޔަތު މި ލަފްޒުގެ މާނައަކީ އިތުރުވުމާއި، ހެދިބޮޑުވުމާއި، ކާނާދިނުމާއި، ރިޢާޔަތްކުރުމާއި، ރައކާތެރިވުމެވެ. ހަމަ އެހެންމެ އަލްއިމާމް ޒަމަޚްޝަރީ އަސާސުލް ބަލާޣާ ގައި ބަޔާންކުރައްވާފައިވާ ގޮތުން އޭގެ މާނައަކީ އިތުރުވުމާއި ހެދި ބޮޑުވުމެވެ.\nތަރުބިއްޔަތުގެ ލުޣަވީ މާނައާބެހޭގޮތުން މުޙައްމަދު ޝަހީމް (2010) ތަރުބިއްޔަތުގެ ލުޣަވީ މާނައާ ބެހޭގޮތުން ވިދާޅުވެފައިވަނީ\nހަރުދަނާ މީހަކަށް ކުއްޖާވެ، އޭނާ އުޅޭ ކޮންމެ ތަނެއްގައި މަތިވެރިކަން ލިބިގެންވާ މީހަކަށް އޭނާ ވުމަށްޓަކައި އޭނާ ބޭނުންވާ އިންސާނީ ޘަޤާފަތް ދިނުމާއި، ޢޭނާއަށް ބޭނުންވާ ޟަރޫރީ ކާނާ ހޯދާދިނުމާއި، އެނާއާކުރިމަތިވާ ހުރިހާ ނުރައކާ ތަކަކުން އޭނާ ސަލާމަތް ކުރުމާއި،އޭނާއާމެދު ރައްކާތެރި ވުމާއި، އަދި ނަފްސާނީ ގޮތުންނާއި، އިޖްތިމާޢީ ގޮތުންނާއި، އަޚްލާޤީ ގޮތުން ތަހްޒީބް ކުރުމާއި، އަދި އޭނާ އަކީ ޖިސްމާނި ގޮތުންނާއި ބުއްދިގެ ގޮތުން، ފުރިހަމަ މީހަކަށް ހެދުމަށްޓަކައި މިހުރިހާ ކަމަކަށް ރިޢާޔަތްކޮށް އޭނާ ތަރުބިއްޔަތު ކުރުމެވެ.\nހަމަ އެހެންމެ އިސްލާމް ދީނުގެ ފަލްސަފާއާއި، ނަޒަތިއްޔާތަކަށް ނަޒަރު ހިންގާލުމުން، ތަރުބިއްޔަތުގެ މާނައެއްގެ ގޮތުގައި ފެނިގެންދަނީ، ހުރިހާ ދާއިރާއކުން، ފުރިހަމަ ކަމާއި ދުޅަހެޔޮކަން ލިބިގެންވާ އިންސާނަކު އުފައްދުމެވެ. ސިއްހީގޮތުންނާއި، ޢަޤްލި ގޮތުންނާއި، ރޫހާނީ ގޮތުންނާއި،އަދި އަޚްލާގީގޮތުން، އިސްލާމްދީނުގައި އަންގަވާފައިވާ ހަމަތަކުގެ މަތިން، ދީނުގެ އިރުޝާދުތަކުގެ އަލީގައި ކުއްޖާ ތަރުބިއްޔަތު ކުރުމެވެ.\nދަރިން ތަރުބިއްޔަތު ކުރުމުގެ ފުރަތަމަ މަރުހަލާ ފެށިގެން އަންނަނީ ކައިވެނީގެ ވެސް ކރިންނެވެ. އެ މަސްއޫލިއަޔަތު އުފުލުމުގައި ދެމަފިރިންގެ ރޯލަކީ ވަރަށް މުހިނމު ދައުރެއް އަދާ ކުރާ އެއްޗެކެވެ. އެގޮތުން (އައްޝައިޙް އުޘްމާން ޢަބްދުﷲ ،2011) ގައި ވިދާޅުވެފައިވަނީ ހަރުދަނާ ދެމަފިރިއެއްގެ މެދުން މެނުވީ ރަނގަޅު ދަރިފަސްކޮޅެއް ނާންނާނެކަމަށެވެ. އެހެންކަމުން ކާވެނީގެ ކުރިން މިކަމަށް ބެލެވި ޙަޔާތުގެ ބައިވެރިއަކު އިޚްތިޔާރު ކުރުމަށް އިސްލާމްދީން ވަރަށް ބޮޑަށް ބާރު އަޅުއްވާފައި ވެއެވެ. މާތް ﷲ ރުއްސުންލެއްވި އަބޫހުރައިރާ ރަޟިޔަﷲ ޢަންހުގެ އަރިހުން ރިވވެގެންވެއެވެ. ކާރިތި ރަސޫލާ ޞައްލައްﷲ ޢަލައިހި ވަސައްލަމް ޙަދީޘަ ކުރެއވި ބަސްފުޅެއްގެ މާނައިގައިވެއެވެ.\n“ހަތަރު ކަމަކަށް އަންހެނުންނާ ކައިވެނި ކުރެއެވެ. އޭނާގެ މުދާވެރިކަމާއި، ޙަސަބާ ނަސަބުގެ މަތިވެރިކަމާއި، ރިވެތިކަމާއި، ޑިންވެރި ކަމަށެވެ. ތިޔަބައި މީހުން ދީންވެރި ކަމށް އިސްކަންދޭށެވެ. ” އައްޝައިޙް ޝަމީރު އަޅުގަނޑު ދެންނެވި ސުވާލަކަށް ޖަވާދެއްވަމުން ވިދާޅުވީ ހަރުދަނާ ބިންގަލެއ ޤާއިމް ކުރުމަށް ޓަކައި ކާވެނީ ކުރިން އަންހެން ކުއްޖަކުނަމަ ޑިންވެރި ރަނގަޅު ޞާލިޙް ދީންވެރި ފިރިހެނަކު އިޚްތިޔާރު ކުރަންޖެހޭ ކަމށެވެ. އަދި ފިރިހެނަކު ނަމަ ރަނގަޅު ޞާލިޙް ދީންވެރި އަންހެނަކުއިޚްތިޔާރު ކުރުން މުހިންމު ކަމށެވެ.(ފެބްރުއަރީ 29،2012 އިންޓަވިއު). ހަމައެހެންމެ އަލްއުސްތާޛާ އަނާރާ ނަޢީމް އަޅުގނޑު ދެންނެވި ސުވާލަކަށް ޖަވާބުދެއްވަމުން ވިދާޅުވީ ކާވެނީގެ ކުރިން ދަރިންނަށްޓަކައި ރަނގަޅު ޞާލިޙް މަންމައަކާ ބައްޕައެއް އިޚްތިޔާރު ކުރުން ވަރަށް މުހިންމު ކަމށެވެ.އެގޮތުން ފިރިހެންމީހާ އަކީ ދީންވެރި، ތެދުވެރި މީހަކަށްވާންޖެހެއެވެ. އަދި އންހެންމީހާއަކީ ވެސް ދީންވެރި ރަނގަޅު ޞާލިޙްމީހަކަށް ވާންޖެހެއެވެ.( އިންޓަވިއު)ހަމައެގޮތަށް ޝައިކް ޝަމީރު ވިދާޅުވީ ރަނގަޅު ޞާލިހް އަނބަކީ ބަލާލުމުން ހިންހަމަޖެހޭ އަދި ހިނިތުންވެފާހުންނަ، އަދި ފިރިމީހާގެ ރައކާތެރިވާ އަދި ފިރިމީހާއަށްޓަކައި ރައްކާތެރިވާ މީހާއެވެ. ނަމަވެސް ނުބައި އަނބިމިހާއަކީ ބަލާލިކަމުގައިވާނަމަ އޭނާގެ ދުލުގެ ނުބައި ބަސްތަކުން ފިރިމީހާ ހިތުގައިޖައްސާ އަދި ފިރިމީހާގެ މުދަލަށް ރައްކާތެރިނުވާ މީހާއެވެ. (29،02،2012 އިންތަވިއު). އެހެން ޙަދީޘްއެއްގެ މާނާގައިވެއެވެ.”ތިޔަބައިމީހުންގެ ދަރިފަސްކޮޅަށްޓަކައި ރަނގަޅު ބައިވެރިއަކު އިޚްތިޔާރު ކުރާށެވެ. ” ޢބްދުއް ރައްޒާޤް ޢަލީ 2007) ގައި ލިޔުއްވާފައި ވެއެވެ. އްނބިމީހާއެކޭ އެއްގޮތައް ފިރިމީހާއަކީ ވެސް މާތް ރަސްކަލާނގެއަށް ބިރުވެތިވާ އަދި ރަނގަޅު އަޚްލާގއްގެ ވެރިއަކަށް ވާންޖެހޭނެއެވެ. ފިރިމީހާއަކީ ޢާއިލާގެ އެންމެ އިސްމީހާކަމުގައިވާތީ، އޭނާގެ ދަރިންނަށް ރަނގަޅު މަޔަކު ހޯދުމަށްޓަކައި ދީންވެރި ރަނގަޅު މަޔކު ހޯދުމަށްޓަކައި ދީންވެރި ރަނގަޅުއަންހެނަކާކައިވެނި ކުރުމަކީވެސް އޭނާގެ ޒިންމާއެކަމަށް ޢަބަދު ރައްޒާޤު ޢަލީ 2007) ގައި ބަޔާން ކުރައްވާފައި ވެއެވެ. މާތް ﷲ ވަހީ ކުރެއްވިއެވެ. (ތަޙްރީމް:6) މާނައީ: “އޭ އީމާންވެއްޖެ މީސްތަކުންނޭވެ! ތިޔަބައިމީހުންގެ ނަފްސުތަކާއި، ތިޔަބައިމީހުންގެ އަހުލުން ނަރަކައިގެ އަލިފާނުން ސަލަމަތްކުރާށެވެ އެ އަލިފާން އަންދާނެ ދަރުކަމުގައި ވާހުށީ މީހުންނާއި ހިލައެވެ. “\nPrevious article30 ފޫޓްގެ ބޯވާ ދިލަމަހެއް\nއިޖްތިމާއީ Nov 29, 2013


Royal Jellyge' Faidhaa - TrendingRED\nރޯޔަލް ޖެލީގެ ފައިދާ\nކުޅަނދުރު އުފައްދާ މާމުޔަކީ އެންމެންނަށްވެސް އެނގޭ ޙަށިގަނޑަށް ފައިދާހުރި އެއްޗެކެވެ. ނަމަވެސް ކުޅަނދުރު އުފައްދާ ރޯޔަލް ޖެލީގެ ފައިދާ އެނގޭ ހެއްޔެވެ. ރޯޔަލް ޖެލީއަކީ ކުޅަނދުރު ހަތާގެ ރާނީއަށް ދެވޭ ކާނާއެވެ. އަދި އާރާނީއެއް އިސްކުރާއިރު އެރާނީއަށް އެންމެ ކުޑައިރުންސުރެ ކާންދޭ އެއްޗަކީ ރޯޔަލް ޖެލީއެވެ. މީގެން ރާނީއަށް ދުވާލަކު އެތައް ބިހެއް އެޅާނެ ވަރު ޖައްސާދެއެވެ. އެހެންކަމުން އިންސާނުން މިބޭނުންކުރާނަމަވެސް މީގެން ލިބެން ހުރި ފައިދާތައް އެބަހުއްޓެވެ.\nހަށިގަނޑުގައި ވަރުޖެއްސުމާއި ޖިންސީ ބާރު ގަދަކުރުމަކީ ރޯޔަލް ޖެލީ މަޝްހޫރުވާ އެއްކަމެވެ. އަދި މީގެ އިތުރުން އުދާސްކަން ކުޑަކޮށް ކަންކަމަށް ސަމާލުކަންދީ ސިކުނޑި ހޭލުންތެރިކުރުމަކީވެސް ރޯޔަލް ޖެލީ ބޭނުންކުރާނަމަ ލިބިދާނެ ފައިދާތަކެވެ. ކާބޯހައިޑްރޭޓް އަދި ވިޓަމިންސާއި މިނަރަލްސްތަކުން މުއްސަނދިވެފައިވާ ރޯޔަލް ޖެލީއަކީ ހަންގަނޑާއި އިސްތަށިގަނޑުގެ ދުޅަހެޔޮކަމަށްވެސް ބޭނުންކުރުން ރަނގަޅު އެއްޗެކެވެ.


SunOnline: #ODPL: TC in molhakaa eku furathama buru ninmaalaifi\nޓީސީ އިން މޮޅަކާއެކު ފުރަތަމަ ބުރު ނިންމާލައިފި\nމުއާވިޔަތު އަންވަރު 17 Oct 2015, 22:47\nއުރީދޫ ދިވެހި ޕްރިމިއަރ ލީގުގައި ބީޖީ ސްޕޯޓްސް ކުލަބާއި ޓީސީ ސްޕޯޓްސް ކުލަބް މިއަދު ޓާފް ދަނޑުގައި ކުޅުނު މެޗްގެ ތެރެއިން --- ސަން ފޮޓޯ: އަލީ ނަސީރު\nއުރީދޫ ދިވެހި ޕްރިމިއަރ ލީގުގައި ބީޖީ ސްޕޯޓްސް ކްލަބު އަތުން 1-3ގެ ނަތީޖާއަކުން މެޗު ކާމިޔާބުކޮށް، ޓީސީ ސްޕޯޓްސް ކުލަބުން ލީގުގެ ފުރަތަމަ ބުރު މޮޅަކުން ނިންމާލައިފިއެވެ.\nމިނިވަން ފަންސާހުގެ ކުޅިވަރު ތަކަށް ގައުމީ ފުޓްބޯޅަ ދަނޑުގައި އެޅި ހަރު ކާޕެޓްގެ ސަބަބުން ހަލާކުވި ވިނަގަނޑު މުޅިން ރަނގަޅު ނުވާތީވެ ޓާފް ދަނޑުގައި މިއަދު ހަވީރު ކުޅުނު މެޗްގައި ފުރަތަމަ ލީޑް ނެގީވެސް ޓީސީ އިންނެވެ.\nމެޗްގައި ޓީސީއިން ޖެހި ތިން ލަނޑުގެ ތެރެއިން ދެ ލަނޑު ކާމިޔާބުކުރީ ބިދޭސީ ކުޅުންތެރިއާ ރަފޭލް ބެޓިމް މާޓް (ރަފީނިއާ) އެވެ.\nމެޗް ފެށިގެން ރަނގަޅު ކުޅުމެއް ދައްކަމުންއައި ޓީސީއަށް ލީޑް ނަގައިދިނީ މެޗްގެ 30 ވަނަ މިނެޓް ގައި ބީޖީގެ ކީޕަރު އިފްރާހް ޕެނެލްޓީ އޭރިއާ ތެރެއިން ރަފީނިއާ އަށް ކުރި ފައުލަކާ ގުޅިގެން އެޓީމަށް ލިބުނު ޕެނަލްޓީ އޭނާ ގޯލްގެ ތެރެއަށް ފޮނުވާލައިގެންނެވެ.\nއެ މެޗްގައި ޓީސީއަށް ލީޑް ފުޅާކޮށް ދިނީ މެޗްގެ 35 ވަނަ މިނެޓް ގައި ލިބުނު ހިލޭޖެހުމަކުން ބިދޭސީ ޑިފެންޑަރު ޖަޕާންގެ އިވަސާކީ ޔޮހޭ ކުރިއަށް ފޮނުވާލައި ބީޖީގެ ވޯލްގައި ޖެހި ރީބައުންސް ވެގެން ނިކުތް ބޯޅަ ޕެނެލްޓީ އޭރިއާގެ ބޭރުގައި ހުރެ ފޮނުވާލައިގެން ބީޖީގެ ގޯލް މަތީ ކަނަށް ވައްދާލައިގެންނެވެ.\nޓީސީގެ ފަހު ލަނޑު ރަފީނިއާ ކާމިޔާބުކުރީ ދެވަނަ ހާފްގެ 50 ވަނަ މިނިޓްގައި އަލީ ނާފިއު (ކަޅޭ) ތަނަވަސް ކޮށްދިން ފުރުސަތަކުންނެވެ.\nއެ މެޗްގައި ބީޖީއަށް ސުން ކަނޑުވާލަ ދިނީ 66 ވަނަ މިނެޓް ގައި ލިބުނު ޕެންލަޓީއެއް ގޯލްގެ ތެރެއަށް ފޮނުވާލައިގެން އެ ޓީމްގެ ސްޕެއިން ފޯވާޑް އެސްކޮބެޑޯ ކާމޯނާ އެވެ.\nމެޗު ނިމެން ދެ މިނެޓަށް ވެފައިވަނިކޮށް ޓީސީގެ އިވަޒަކީ އަށް ވަނީ ދެ ވަނަ ރީނދޫ ކާޑާ އެކު ރަތްކާޑެއް ދައްކައިފަ އެވެ.\nމި ނަތީޖާއާ އެކު ޓީސީ ވަނީ ވަގުތީ ގޮތުން ތާވަލުގެ އެއް ވަނައަށް އަރައިފަ އެވެ. އެއް ވަނައިގައި އޮތް ނިއު އާއި ޓީސީ އަށް ލިބިފައިވަނީ 14 ޕޮއިންޓެވެ. ޓީސީ އަށް ކުރިލިބެނީ ފައިދާ ގޯލް އެއްވަރުވެ ޖެހި ގޯލް ނިއު އަށް ވުރެ ގިނަ ވުމުންނެވެ. ތިން ވަނައިގައި 12 ޕޮއިންޓާ އެކު އޮތީ މާޒިޔާ އެވެ.\nޓީސީ ބަލިކޮށް ވެލެންސިއާ އަލުން ދެވަނައަށް


Rohingya Fundah veegotheh neiygunu | Mihaaru\nއިސްލާމިކް މިނިސްޓަރު އަހުމަދު ޒިޔާދު-- މިހާރު ފޮޓޯ\n12 މާޗް 2018 - 15:17 120 comments\nރޮހިންޖާގެ ހާލުގައި ޖެހިފައިވާ މީހުންނަށް އެހީވުމަށް އިސްލާމިކް މިނިސްޓްރީން މިދިޔަ އަހަރު ހިންގި ހަރަކާތްތަކުން ލިބުނު 18 މިލިއަނަށް ވުރެ ގިނަ ރުފިޔާ، ބަނގްލަދޭޝް ރެޑް ކްރެސެންޓާ ހަވާލުކުރިތޯ ނުވަތަ ނޫންތޯ ބެލުމަށް ކުރި މަސައްކަތުން ސަރުކާރުގެ ކަމާ ބެހޭ އިދާރާތަކުން މައުލޫމާތު ދޭނެ މީހަކު ނުވި އެވެ.\nއެ ފަންޑަށް ފައިސާ ހޯދުމަށް މިދިޔަ އަހަރު ސެޕްޓެމްބަރު މަހު ވަނީ މީޑިއާތައް ގުޅިގެން ޓެލެތޯނެއް އަދި ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ފުޓްބޯޅަ މުބާރާތެއް ބާއްވައިފަ އެވެ. އަދި ސަރުކާރުގެ އެކި ކުންފުނިތަކުން ފަންޑަށް ގިނަ އަދަދެއްގެ ފައިސާ ހަދިޔާ ކުރި އެވެ.\nއެ ފައިސާ ހަފުތާއެއްގެ ތެރޭގައި ބަނގްލަދޭޝްގެ ރެޑް ކްރެސެންޓާ ހަވާލު ކުރާނެ ކަމަށް މިދިޔަ ނޮވެމްބަރު މަހުގެ ފުރަތަމަ ހަފުތާގެ ތެރޭގައި އިސްލާމިކް މިނިސްޓަރު ޑރ. އަހުމަދު ޒިޔާދު ބާގިިރު ވަނީ ވިދާޅުވެފަ އެވެ.\nRohingya ah eheevaan hingi harakaaiythakun MVR 18 million ahvvure gina, hafuthaaehge thereygai\nރޮހިންޖާ އަށް ލިބުނު ފައިސާ ފޮނުވާނެ ކަމަށް ބުނުން--\nއިތުބާރު ހުރި ގޮތަކަށް އެނގިފައިވާ ގޮތުގައި އެ ފައިސާ މިހާތަނަށް ބަނގްލަދޭޝްގެ ރެޑްކްރެސެންޓާ ހަވާލެއް ނުކުރެ އެވެ. ނަމަވެސް އެ ފައިސާ ހަވާލު ކުރި ކަމެއް ނުވަތަ ނުކުރާ ކަމެއް ވެސް ސަރުކާރުން ރަސްމީކޮށް ނުބުނެ އެވެ. އެ މައުލޫމާތު ހޯދުމަށް އެތައް މަސައްކަތެއް ކޮށް އެކަން ވަނީ ކާމިޔާބު ނުވެފަ އެވެ.\nއިސްލާމިކް މިނިސްޓަރު ޑރ. އަހުމަދު ޒިޔާދަށް ގުޅުމުން ފޯނަށް ޖަވާބެއް ނުދެއްވަ އެވެ. އަދި އެ މިނިސްޓްރީގެ މީޑިއާ އޮފިޝަލް މުހައްމަދު އަހުސަނަށް ގުޅުމުން، އޭނާ ވެސް ފޯނަށް ޖަވާބެއް ނުދެއްވަ އެވެ. މީގެ ކުރިން އަހްސަން ވިދާޅުވެފައިވަނީ އެ މައުލޫމާތު ދޭނީ އެކަން އިންތިޒާމު ކުރާ ކޮމެޓީގެ މެމްބަރު އަދި ފަތުވާ މަޖިލީހުގެ ސެކްރެޓަރީ ޖެނެރަލް މުހައްމަދު ރިޒާ އަށް ކަމަށެވެ.\nނަމަވެސް ރިޒާ އަށް މިއަދު ގުޅުމުން އޭނާ ވިދާޅުވީ އޭނާ އަށް މީޑިއާ އަށް މައުލޫމާތު ހިއްސާ ނުކުރެވޭނެ ކަމަށާއި އެކަން ކުރެވޭނީ އިސްލާމިކް މިނިސްޓްރީގެ މީޑިއާ އޮފިޝަލަށް ކަމަށެވެ.\nރިހިންޖާ ހާލުގައި ޖެހިފައިވާ މީހުން--\nރިޒާގެ އެ ޖަވާބާއެކު މިނިސްޓްރީގެ މީޑިއާ އޮފިޝަލް އަހުސަނަށް ގުޅުމުން މީގެ ދެ ހަފުތާއެއްހާ ދުވަސް ކުރިން ވިދާޅުވެފައިވަނީ "އަހްސަނަކަށް މައުލޫމާތެއް ނޭނގޭ،" ކަމަށެވެ. މި ހަބަރަށް ފުރިހަމަ މައުލޫމާތު ހޯދުމަށް ޓަކައި ސަރުކާރުގެ ކަމާ ބެހޭ ފަރާތްތަކުގައި ދަންނަވައިގެން "މިހާރު" އިން މަސައްކަތް ކުރާތާ ދެ މަހެއްހާ ދުވަސްވީ އިރު ވެސް އެކަމާ ގޮތުން ވާހަކަ ދައްކާނެ އެއްވެސް ބޭފުޅަކު ނުވި އެވެ.\nރޮހިންޖާ ފަންޑަށް ލިބުނު ފައިސާ ބަނގްލަދޭޝްގެ ރެޑް ކްރެސެންޓާ ހަވާލުކުރި ކަމުގެ މައުލޫމާތު ލިބިފައިވޭތޯ ބެލުމަށް މިދިޔަ ހަފުތާގައި ފޮރިން މިނިސްޓްރީއާ ގުޅުމުން އެ މިނިސްޓްރީން ބުނީ އެ ފައިސާ ފޮނުވިކަން ނޭނގޭ ކަމަށާއި، ޔަގީނުން ވެސް އެ މިނިސްޓްރީ މެދުވެރިކޮށް އެފަދަ މުއާމަލާތެއް ބަނގްލަދޭޝްއާ ކޮށްފައިނުވާ ކަމަށެވެ.\nއިސްލާމިކް މިނިސްޓްރީން އެއްކުރި ފައިސާ އަށް ވީ ގޮތް ސާފު ވެފައި ނުވާއިރު، ރާއްޖެ ޓީވީ އާއި ދިވެހި ރެޑް ކްރެސެންޓާއި ބައެއް ކައުންސިލްތަކާއި އާންމުން އެއްކުރި 500،000 އަށް ވުރެ ގިނަ ޑޮލަރު ވަނީ ރެޑް ކްރެސެންޓް ފެޑެރޭޝަނާ ހަވާލުކޮށްފަ އެވެ.\nމިޔަންމާ ސިފައިން ރޮހިންޖާގެ މުސްލިމުންނާ ދެކޮޅަށް އުދުވާނީ ހަމަލާތަކެއް ދީ އެތައް ބައެއްގެ ގެދޮރުގައި ހުޅުޖެހުމުގެ ސަބަބުން، ރޮހިންޖާ ސްޓޭޓް ދޫކޮށް މިދިޔަ އަހަރުގެ ފަހުކޮޅު އެތައް ބަޔަކު ބަނގްލަދޭޝް އަށް ހިޖުރަކުރި އެވެ. އަދި އެ ހަމަނުޖެހުންތަކުގައި އެތައް ހާސް ބަޔަކު ވަނީ މަރުވެފަ އެވެ.\nއިތުރު ލިޔުންތައް ބަންގްލަދޭޝް އިސްލާމިކް މިނިސްޓްރީ ޑިފެންސް މިނިސްޓަރު އިސްލާމިކް މިނިސްޓަރު ރޮހިންޖާ މެމްބަރު އާދަމް ޝަރީފް (މަޑުއްވަރި) ކުރީގެ މިނިސްޓަރު ޑރ. އަހުމަދު ޒިޔާދު ބާގިރު


Vazeefaage furusathu - Assistant Planning Officer\nވަޒީފާގެ ފުރުޞަތު - އެސިސްޓެންޓް ޕްލޭނިންގ އޮފިސަރ\n4 ފެބުރުއަރީ 20183years ago\nކައުންސިލުގެ މަސައްކަތްތަކާ ގުޅިގެން ދައުލަތުގެ މުއައްސަސާތަކަށް ހުށަހަޅަންޖެހޭ ރިޕޯޓްތަކާއި ލިޔުންތައް ގާނޫނުގައި ބަޔާންވެގެންވާ ގޮތުގެ މަތީން ހުށަހެޅުމާއި މިކަންކަމާ ގުޅިގެން ކުރަންޖެހޭ އެންމެހައި އިދާރީ އަދި ޓެކްނިކަލް މަސައްކަތް ކުރުން.\nބިޒްނަސް މެނޭޖްމަންޓް، ބިޒްނަސް އެޑްމިނިސްޓްރޭޝަން، އޮފީސް މެނޭޖްމަންޓް، އޮފީސް އެޑްމިނިސްޓްރޭޝަން، އިންފޮމޭޝަން ޓެކްނޮލޮޖީ، ޕަބްލިކް އެފެއާރސް، ޕަބްލިކް ޕޮލިސީ، ޕަބްލިކް އެޑްމިނިސްޓްރޭޝަން އަދި ޕްލޭނިންގ އެންޑް މޮނިޓަރިންގެ ދާއިރާއަކުން:\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު،މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nވަޒީފާއަށް އެދޭ ފޯމް އައްޑޫސިޓީ ކައުންސިލް އިދާރާގެ ކައުންޓަރުންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ. އަދި މި އިދާރާގެ adducity.gov.mv ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 13 ފެބުރުވަރީ 2018 ވާ އަންގާރަ ދުވަހު 14:00 ގެ ކުރިން އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected]އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2018 ފެބުރުވަރީ 20 އާއި 26 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޙުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n18 ޖުމާދަލްއޫލާ 1439\nޕަބްލިޝް ކުރި ތާރީޚް: 04-02-2018


Ibu, rayyithunah maayoos kameh nugennaane: Faisal | Mihaaru\nއިދިކޮޅު ޕާޓީތަކުގެ ކެންޑިޑޭޓް އިބޫ (ވ) އަދި ރަނިން މޭޓް ފައިސަލް ފޮޓޯއަކަށް ހުއްޓިލައިގެން.\n16 ޖުލައި 2018 - 12:37 10 comments\nއައްޑޫ މަރަދޫ ޖަގަހަ ހުޅުވުމަށް އެ ރަށުގައި ބޭއްވި ޖަލްސާގައި، ކާށިދޫ ދާއިރާގެ މެމްބަރު ފައިސަލް ވިދާޅުވީ، އިބޫ އަކީ ވަރަށް މަޑުމައިތިރި، ޚުލްގު ހެޔޮ ބޭފުޅެއް ކަމަށެވެ. އިބޫ އަކީ އިގްތިސާދު ވަރަށް ރަނގަޅަށް ދެނިވަޑައިގެން ހުންނެވި، ބޭފުޅެއް ކަމަށް ވެސް ޖުމްހޫރީ ޕާޓީގެ ކައުންސިލް މެމްބަރު ފައިސަލް ވިދާޅުވި އެވެ.\nއެމްޑީޕީގެ ޕާލަމެންޓްރީ ގުރޫޕުގެ ލީޑަރު އަދި ހިންނަވަރު ދާއިރާގެ މެމްބަރު އިބޫ އަކީ ވިސްނުން ތޫނު ބޭފުޅެއްގެ ގޮތުގައި ސިފަ ކުރައްވަމުން ފައިސަލް ވިދާޅުވި ގޮތުގައި، ރިޔާސީ ކެންޑިޑޭޓަކަށް ރައްޔިތުން ވޯޓު ދޭއިރު، އެއީ ކޮންކަހަލަ ކެންޑިޑޭޓެއް ކަން އެނގެން ޖެހެ އެވެ. އަދި އެއީ އަމާނާތްތެރި، ތެދުވެރި، ވަފާތެރި ބޭފުޅަކަށް ވާން ޖެހޭނެ ކަމަށް ފައިސަލް ވިދާޅުވި އެވެ.\n"ރައްޔިތުންނަށް ޔަގީންކަން އަރުވަނީ އަޅުގަނޑުމެންނަށް ރިޔާސީ ކެންޑިޑޭޓެއްގެ ގޮތުގައި ލިބުނީ ދުވަހަކު ވެސް މާޔޫސް ކަމެއް އަޅުގަނޑުމެންގެ ހިތުގެ ތެރެއަށް އަންނާނެ ބޭފުޅެއް ނޫން،" ފުވައްމުލަކަށް އުފަން ފައިސަލް ވިދާޅުވި އެވެ.\nއޭނާ ވިދާޅުވި ގޮތުގައި، ސެޕްޓެމްބަރު 23 ގައި އޮންނަ މި އަހަރުގެ ރިޔާސީ އިންތިޚާބުގައި ދިވެހިން ވަރަށް ބޮޑު މަސްއޫލިއްޔަތެއް އަދާކުރަން ޖެހިފައިވާއިރު، އެ މަސްއޫލިއްޔަތާ މެދު އިހުމާލުވެއްޖެ ނަމަ، ދިވެހި ރައްޔިތުންނަށް ގައުމު އަތުވުމުގެ އެއްވެސް ފުރުސަތެއް ނޯންނާނެެ އެވެ.\nއެމްޑީޕީގެ ޗެއާޕާސަން ހަސަން ލަތީފް ވިދާޅުވީ، ސަރުކާރާއި އިލެކްޝަންސް ކޮމިޝަން (އީސީ) އިން ތިބީ އިދިކޮޅު ފަރާތްތަކަށް އިންސާފު އިންތިޚާބެއް ދޭ ގޮތަކަށް ނޫން ކަމަށެވެ. އެކަމަކު، މިހާރު ފެންނަ މަންޒަރުތަކުން އިދިކޮޅު ފަރާތްތަކަށް އިންތިޚާބު ކާމިޔާބުވެފައިވާ ކަމަށް ވެސް އޭނާ ވިދާޅުވި އެވެ. ނަމަވެސް، ބައެއް ކަންކަން އަދިވެސް ފުރިހަމަ ކުރަން ހުރި ކަމަށް ހަސަން ވިދާޅުވި އެވެ.\nއިބޫ އާއި ފައިސަލް އައްޑު އާއި ފުވައްމުލަކަށް ކުރެއްވި ކެމްޕެއިން ދަތުރު ނިންމަވާލެއްވުމަށް ފަހު މިއަދު ވަނީ މާލެ ވަޑައިގެންފަ އެވެެ.\nއިތުރު ލިޔުންތައް އެމްޑީޕީ އައްޑޫ ސ. މަރަދޫ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް


India in fonuvi insaanee ehee aai shihhee eheetherikan thoalibaanun balaigenfi\nއިންޑިޔާއިން ފޮނުވި އިންސާނީ އެހީ އާއި ސިއްޙީ އެހީތެރިކަން ތާލިބާނުން ބަލައިގެންފި\nއަވައްޓެރި އަފްޣާނިސްތާނުގެ ހާލަތު ވަރަށް ބޮޑަށް ގޯސްވެ އިންސާނީ އެހީތެރިކަމަށް ޖެހިފައިވާ ދަނޑިވަޅެއްގައި އެންމެ ފުރަތަމަ އެހީގެ އަތެއް ދިއްކޮށްލީ އިންޑިއާގެ ފަރާތުންނެވެ. ކޮވިޑުގެ ސަބަބުން އަފްޣާނުގެ އިޤްޠިޞާދު މަރުގެ ފުންފަތް މައްޗަށް ހުށައެޅިފައިވާ ދަނޑިވަޅެއްގައި އިންޑިއާއިން ވެދިން އެހީ ޠާލިބާނުގެ ސަރުކާރުން ބަލައިގެންފައިވާ ކަމަށް އަފްޣާނާއި އިންޑިއާގެ ނޫސްތަކުން ރިޕޯޓްކޮށްފައިވެއެވެ.\nއިންޑިޔާގެ ފަރާތުން އެހީތެރިކަމެއް ދިއްކޮށްލީ އަފްޣާނުގެ ސަރުކާރު ބަދަލުވެ ވެރިކަން ޠާލިބާނުގެ އަތްމައްޗަށް ބަދަލުވުމުން އިންޑިއާ އާއި އަފްޣާނުގެ ދެމެދުގައި އޮތް ޒަމާންވީ އެކުވެރި ގުޅުން ހީނަރުވެދާނޭ ކަމަށް ބެލެވިފައިވާ ދުވަސްވަރެއްގައެވެ. ކޮވިޑުގެ މިހާލަތުގައިވެސް އިންޑިއާއިން އަންނަނީ، ޙާލުގައި ޖެހިފައިވާ އަވައްޓެރި ޤައުމުތަކަށް ވަރަށް ބޮޑެތި އެހިތެރިކަމެއް ފޯރުކޮށްދެމުންނެވެ. ޠާލިބާން ޖަމާޢަތުގެ ތަރުޖަމާނު ޒަބީއުﷲވެސް ވަނީ މިކަން ކަށަވަރުކޮށްދެއްވާފައެވެ.\nއިންޑިއާއިން އަފްޣާން ރައްޔަތުންނަށް ހަދިޔާކުރި ތަކެތީގެ ތެރޭގައި ކާބޯތަކެއްޗާއި އަންނައުނު ހިމެނެއެވެ. މިތަކެއްޗަކީ އަފްޣާނުގެ ރައްޔަތުން ނުހަނު ބޭނުންވެފައިވާ ތަކެތިކަން ފާހަގަ ކުރެވެއެވެ. އިންޑިއާގެ އެހީތެރިން ލިބުނު ދުވަސްވަރަކީ ބަނޑުހައިހޫނުކަމާއި ތަދުކަން އަފްޣާނުގައި އާންމުވެ، އެތައްހާސް ރައްޔަތުންނެއް ޙާލުގައި ޖެހިފައިވާ ދުވަސްވަރެކެވެ.\nމީގެއިތުރުން، ސިއްޙީ ދާއިރާއަށް ބޭނުންވެފަައިވާ އެކިކަހަލަ ބޭސްތައްވެސް ހިމެނޭކަން ފާހަގަ ކުރެވެއެވެ. އަދިވެސް ފާހަގަކޮށްލެވޭ އެހީގެ ތެރޭގައި 500000 ކޮވިޑް ވެކްސިންވެސް ހިމެނެއެވެ. މިއި ދުނިޔޭގެ ސިއްޙަތާއި ބެހޭ ޖަމްޢިއްޔާ މެދުވެރިކޮށް ވެދީފައިވާ އެހިތަކެކެވެ. މިއެހީއާއި ހަވާލުވެފައި ވަނީ އަފްޣާނުގެ ވެރިރަށް ކާބުލްގައި ހުންނަ އިންދިރާ ގާންދީ ހޮސްޕިޓަލުންނެވެ.\nއިންޑިއާގެ އެކްސްޓާރނަލް އެފެއާރޒް މިނިސްޓިރީ އާއި ހަވާލާދީ ބައެއް ނޫސްތަކުގައި ރިޕޯޓްކުރާ ގޮތުގަައި ކުރިޔަށް ހުރި ހަފުތާތަކުގައި އަފްޣާނިސްތާނަށް އިތުރުއެހީތައް ފޯރުކޮށްދޭނެވެ. އަވައްޓެރި އިންޑިއާއަކީ އަވައްޓެރި ހުރިހާ ޤައުމަކާވެސް ވަރަށް ގާތް ގުޅުމެއް ބޭއްވުމަށް މަސައްކަތް ކުރާ އަދި އެހާމެ ދިލަތި އެހީތައް ފޯރުކޮށްދޭ ޤައުމެކެވެ.


Rape ge sababun balive in anhen kuhjaku maraaly bappa – Iru\nރޭޕްގެ ސަބަބުން ބަލިވެއިން އަންހެން ކުއްޖެއް އަމިއްލަ ބައްޕަގެ އަތުން މަރުވެއްޖެ\nޝާޝާ· 15 ޖުލައި 2020\nރޭޕްގެ ޝިކާރައަކަށްވެގެން ބަލިވެ އިނުމުން، އަންހެން ކުއްޖާގެ ބައްޕަ ރުޅި އައިސްގެން އެކުއްޖާ ދަންޖައްސައި މަރާލައިފިއެވެ.\nއިންޑިއާގެ އުއްތަރުކަންޑްގައި ހުންނަ މަންޓޯލީ ނަމަކަށްކިޔާ އަވަށެއްގައި ހިނގި މި ހާދިސާގައި އަމިއްލަ ބައްޕަގެ އަތުން މަރުވެފައިވަނީ 17 އަހަރުގެ އަންހެން ކުއްޖެކެވެ. އެކުއްޖާ ދިރިއުޅުމެން އައީ އެކުއްޖާގެ މާމައާއި ކާފައާއެކުގައި ކަމާއި، ބަލިވެ އިންކަން އެނގިފައިވަނީ މާމަމެންނާއެކު ހޮސްޕިޓަލަށް ދިޔުމުން ކަމަށް އިންޑިއާގައި ނޫހެއްގައި ލިޔެފައިވެއެވެ.\nއަދި އެކުއްޖާ ބަލިވެއިން ވާހަކަ ކުއްޖާގެ ބައްޕައަށް އެނގުމުން، އެކަމާ ރުޅި އައިސްގެން އެކުއްޖާ ދިރިއުޅޭ ގެއަށް ފަތިހު5ޖަހާއިރު ގޮސް، އޭނާ ނިދާފައި އޮއްވައި ކަރުގައި ހިފައި މަރައިލީއެވެ. އަދި އެދުވަހުގެ އިރު އެރުމުން މުޅި ހިސާބުގަނޑަށް އެންގީ އެ އަންހެން ކުއްޖާ އަމިއްލައަށް މަރުވީ ކަމަށެވެ. ނަމަވެސް ފުލުހުންނަށް މި ޙަބަރު ލިބިގެން ކުރި ތަހުޤީޤުން އެނގުނީ އަންހެން ކުއްޖާ މަރުވީ އަމިއްލައަށް ނޫން ކަމާއި، ބައްޕަ މަރައިލީ ކަމެވެ. އަދި އެއީ އެ އާއިލާގެ ނަމަށް ހުތުރުކަމެއް އައިސްދާނެ ކަމުގެ ބިރަށް ކުރި ކަމެއްކަން ވަނީ ހާމަވެފައެވެ. މިގޮތަށް ކުރެވޭ ޤަތުލަށް ކިޔައި އުޅެނީ “އޮނާ ކިލިންގް” އެވެ.\nނަމަވެސް އެކަން ފަޅާއެރި އިރު، އަންހެން ކުއްޖާގެ ހަށިގަނޑު ވަނީ ސިއްރުން ވަޅުލައިވެސް ނިންމައިފައެވެ. އެހެންކަމުން،މިދިޔަ ބުރާސްފަތި ދުވަހު ފުލުހުންގެ ޓީމަކުން ވަނީ އަންހެން ކުއްޖާގެ ހަށިގަނޑު ކޮނެގެން ނަގައި، ޓެސްޓުތައް ހަދަން ފޮނުވައިފައެވެ. މީގެ އިތުރުން، ބަޔަކު ވަނީ އެކުއްޖާ ރޭޕް ކޮށްފައި ކަމަށް ފުލުހުންނަށް ޝައްކުވެގެން، މިހާރު ދަނީ އޭނާގެ ބަނޑުގައި އޮތް ނުއުފަން ދަރީގެ ޑީއެންއޭ ނަގައިގެން، ރޭޕް ކުރި މީހާ ހޯދުމުގެ މަސައްކަތް ކުރަމުން ކަމަށް ލިޔެފައިވެއެވެ.\nޔައުގޫބް މައްސަލައިގެ ހުކުމްކުރުން މިމަހުގެ 16 ވަނަ ދުވަހަށް ތާވަލުކޮށްފި\nމި ހާދިސާގައި 17 އަހަރުގެ ކުއްޖާގެ ބައްޕަވެސް ވަނީ ހައްޔަރުކޮށްފައެވެ.\nއިންޑިއާއަކީ ރޭޕްގެ މައްސަލަ ވަރަށް ބޮޑުވެފައިވާ ޤައުމެކެވެ. އަދި ރޭޕް ކުރުމަށްފަހު އަންހެން ކުދިން މެރުމަކީ ވެސް ވަރަށް އާއްމު ކަމެކެވެ. އެގޮތުން މީގެ ދެ ހަފްތާ ކުރިން، އިންޑިއާގެ އަވަށެއްގައި 14 އަހަރުގެ އަންހެން ކުއްޖަކު ރޭޕު ކުރަން އުޅުމުން އެކަމަށް ހުރަސްއެޅުމުން، އެކުއްޖާގެ ގައިގައި އަލިފާން ރޯކޮށްލައިގެން މަރާލާފައިވެއެވެ. ހޮސްޕިޓަލުގައި ފަރުވާ ދެނިކޮށް މަރުވުމުގެ ކުރިން އެ އަންހެން ކުއްޖާ ވަނީ އޭނާއަށް ހަމަލާދިން އެންމެންގެ ނަން ހާމަކޮށްފައެވެ.\nމިއީ ހާދަ ދެރަ ކަމެކޭ


Nukulhedhun therikan huri meehaa jaluga huree3aharuge hukumehga\nނަފްސާނީ ނުކުޅެދުންތެރިކަން ހުރި މީހާ ޖަލުގައި ހުރީ ތިން އަހަރުގެ ހުކުމެއްގައި\nނަފްސާނީ ނުކުޅެދުންތެރިކަން ހުންނަ އަދި ރަނގަޅަށް ވާހަކަ ނުދެއްކޭ މީހާ ޖަލުގައި ހުރީ ތިން އަހަރުގެ ހުކުމެއްގައި ކަމަށް އޭނާގެ އާއިލާއިން ބުނެފި އެވެ.\nއެމީހާގެ ބައްޕަ ސީއެންއެމް އަށް މައުލޫމާތު ދިން ގޮތުގައި އޭނާ ޖަލަށް ލާފައި ވަނީ މަސްތުވާތަކެތި ބޭނުންކުރާ ބަޔަކާއެކު ހުރި މައްސަލައަކާ ގުޅިގެންނެވެ. މީގެ ދެ އަހަރެއްހާ ދުވަސް ކުރިން ހިނގި އެ މައްސަލައާ ގުޅިގެން އޭނާ ޖަލުގައި ހުންނަތާ މިހާރު އެގާރަ މަސް ވަނީ ވެފަ އެވެ.\nއޭނާގެ ނުކުޅެދުންތެރިކަމުގެ ސަބަބުން ޖަލުގައި އޭނާއަށް އަނިޔާކުރާ ކަމަށް އާއިލާއިން ތުހުމަތު ކުރެއެވެ. އަދި އެ ހާލަތުގައި ހުރި މީހެއްގެ ތަހުގީގު ހިންގައި، ޝަރީއަތް ކުރެވުނު ގޮތަކާ މެދު ވެސް އާއިލާ އިން ސުވާލު އުފައްދަ އެވެ.\n"އޭނާއަކީ ކުޑައިރުއްސުރެ މޮޔަ ކުއްޖެއް. ސްކޫލު ތެރޭގައި ބުލީ ކުރާތީ ގްރޭޑު ހަތަރަކާ ހަމައަށް އޭނާ ސްކޫލަށް ދިޔައީ ވެސް. ފަހުން ނުދިޔަ ސްކޫލަކަށް ވެސް. މާލޭގެ މަގުތަކުގައި އުޅޭނެ އޭނާ އަބަދުވެސް ވިހި ރުފިޔާ ދޭށޭ ކިޔާނީ،" އޭނާގެ ބައްޕަ ބުންޏެވެ.\nއޭނާގެ ދަރިފުޅުގެ ނުކުޅެދުންތެރިކަން ސާބިތު ކުރުމަށް ރިޕޯޓުތައް ގެނައުމަށް ކަރެކްޝަންސުން އަންގާފައިވާ ކަމަށް ވެއެވެ.\n"މި މީހުން މި ބުނަނީ ރިޕޯޓުތައް ދައްކާށޭ. އޭނަ މިހުންނަނީ އެމީހުންގެ ބެލުމުގެ ދަށުގައި. އާއިލާގެ ބެލުމުގެ ދަށަކު ނޫން މިހުރީކީ. އެމީހުން ޖަލަށް ނަފްސާނީ ޑޮކްޓަރަކު ގެންގޮސްގެންވެސް އެބަ ޖެހޭދޯ މި ޓެސްޓުތައް ހަދަން މީހަކު މިވަރަށް ކިޔާއިރު،" އެމީހާ ބުންޏެވެ.\nއެމީހާ ބުނީ އޭނާގެ ދަރިފުޅުގެ މަންމައަކީ ވެސް ނަފްސާނީ ނުކުޅެދުންތެރިކަން ހުންނަ މީހެއް ކަމުން އެ އަންހެން މީހާ މިހާރު ހުރީ ގުރައިދޫ މަރުކަޒުގައި ކަމަށެވެ. އަދި ޖަލުގައި ދަރިފުޅަށް އަނިޔާ ކުރާ ކަމަށޤ ބުނެ ކަންބޮޑުވުން ފާޅުކުރި އެވެ.\n"ޖަލުގައި އަނިޔާ ކުރުމަށް ވުރެ އަހަންނަށް ރަނގަޅު އޭނާ އަހަންނާ ހަވާލުކުރިޔަސް. ނޫނީ ގުރައިދޫ މަރުކަޒަށް ލިޔަސް،" އޭނާ އިތުރަށް ފާހަގަކުރި އެވެ.\nޖަލުގައި ހުރި މީހާގެ ބައްޕަ ސީއެންއެމް އަށް ކިޔައިދިން ގޮތުގައި އެ މައްސަލަ ވާނީ ކަމާ ބެހޭ އިދާރާތަކަށް ވެސް ހުށަހަޅާފަ އެވެ.\n"މިދިޔަ ހައެއްކަ މަސް ދުވަހު ހިސާން [ޑިސްއެބިލިޓީ އެމްބެސެޑާ] އާއެކީގައި މިއުޅެނީ މިކަމެއްގައި. މިހާ ވަރަށް ތަންތަނަށް ގޮސް މިކަމުގެ ޝަކުވާ ކުރާއިރު ގައިމު ރަނގަޅެއްނު އެއީ ތެދެއްތޯ ބަލާލަން މި މީހުން ވެސް އުޅުނިއްޔާ،" އޭނާ އިތުރަށް ބުންޏެވެ.\nއެ މައްސަލައާ ބެހޭ ގޮތުން ޖެންޑާ މިނިސްޓްރީގެ ބަހެއް އަދި ނުލިބެ އެވެ. އަދި ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އިން ބުނީ އެފަދަ މައްސަލައެއް ހުށަހަޅާފައި ނުވާ ކަމަށެވެ.\nއެމީހާ ޖަލަށްލި މައްސަލައާ ގުޅިގެން ސަރުކާރުގެ އިސްވެރިންނާ ބައްދަލު ކުރުމަށް ރައީސް އޮފީހުން އެޕޮއިންޓްމަންޓެއް ހޯދުމުގެ މަސައްކަތް ކުރާ ކަމަށް ވެއެވެ.\nޖަލު މާފުށީ ޖަލު ހާއްސަ އެހިއަށް ބޭނުންވާ މީހުން


"10 aharu viyas hanguraama huhtaa nulaanan"\n10 އަހަރު ވިޔަސް ހަނގުރާމަ ހުއްޓާނުލާނަން: ޒެލެންސްކީ\nޔުކްރޭންގެ ރައީސް ވޮލޮދިމީރު ޒެލެންސްކީ: ހަނގުރާމަ ހުއްޓާލުމަކީ އިޚްތިޔާރެއް ނޫން\nގައުމާއި ވަތަނަށް ޓަކައި ރަޝިއާއާއެކު 10 އަހަރު ހަނގުރާމަ ކުރަން ޖެހުނަސް ތައްޔާރު ކަމަށް ޔުކްރޭންގެ ރައީސް ވޮލޮދިމީރު ޒެލެންސްކީ ވިދާޅުވެއްޖެ އެވެ. ސީއެންއެންއަށް ދެއްވި އިންޓަވިއުއެއްގައި ޒެލެންސްކީ ވިދާޅުވީ މިނިވަންކަން އިއުލާން ކުރައްވާފައި ނޫނީ ހަނގުރާމާ ހުއްޓާ ނުލައްވާނެ ކަމަށެވެ.\nޒެލެންސްކީ ވިދާޅުވި ގޮތުގައި ޔުކްރޭން އަކީ ޔުކްރޭން ރައްޔިތުންގެ ހައްގެކެވެ. ޔުކްރޭންގެ ވެރިކަމުގައި ހުންނެވީ އެ ހައްގު އަނބުރާ ހޯއްދަވައި ދެއްވުމަށް ފޫގަޅުއްވައިގެން ކަމަށް ވެސް ވިދާޅުވި އެވެ.\nޔުކްރޭން މެދުވެރިކޮށް ރަޝިއާއާ ހަނގުރާމަކުރާ ގައުމުތައް -- އެމެރިކާއާ އިނގިރޭސިވިލާތް އަދި ޔޫރަޕް ގައުމުތަކުގެ ކިބައިން ޒެލެންސްކީ އެދިވަޑައިގަތީ އިތުރު ހަތިޔާރު ފޯރުކޮށް ދެއްވުމަށެވެ. ހަތިޔާރު ދެވެން ހުރި ނަމަ ވަގުތު ގެއްލުވާ ނުލައި އަވަސްކޮށް ދެއްވުމަށް ވެސް އޭނާ އެދިވަޑައި ގަތެވެ.\nޔުކްރޭން ދެމިއޮތުމަށް ބޭނުންވާ ފައިސާ ފޯރުކޮށް ދިނުމުގައި ބައިނަލްއަގްވާމީ މުއައްސަސާތަކުން ތަންކޮޅެއް މުރާލިވުމަށް ވެސް ޔުކްރޭނުން އޮތީ ގޮވާލާފަ އެވެ.\nޔުކްރޭނަށް މިވަގުތު 50 ބިލިއަން ޑޮލަރު ބޭނުންވާ ކަމަށް ޒެލެންސްކީގެ އެޑްވައިޒަރު ވެސް ވަނީ މީގެ ކުރިން ވިދާޅުވެފަ އެވެ. އިންޓަނޭޝަލް މަނީޓަރީ ފަންޑުން ފައިސާގެ އެހީތެރިކަން ފޯރު ކޮށްދިނުމުގެ އިތުރުން "ޖީ ސެވަން" ގައުމުތަކުގެ އެހީތެރި ކަމަށް ވެސް ޔުކްރޭން ވަނީ އެދިފަ އެވެ.\nރަޝިއާއިން ޔުކްރޭނަށް ހަމަލާ ދޭން ފެށީ ފެބްރުއަރީ 24 ގައެވެ. ރަޝިއާ ބުނާ ގޮތުން ޔުކްރޭންގައި ރަޝިއާ ސިފައިން ކުރަނީ ހަނގުރާމައެއް ނޫނެވެ. އެއީ އަސްކަރީ ހާއްސަ އޮޕަރޭޝަނެކެވެ.\nރަޝިއާއާ އިންވެގެން އޮވެ އެމެރިކާ އާއި ޔޫރަޕާ ގުޅިގެން ޔުކްރޭނުން ނިއުކްލިއާ ބާރު ހޯދަން ކުރާ މަސައްކަތްތަކާއި އަދި ނޭޓޯ ގައުމަކަށް ވުމަށް ކުރާ މަސައްކަތައް ހުއްޓާ ނުލުމުގެ ސަބަބުން އެކަން ކޮޅެއްގައި ޖެއްސުމަށް އަސްކަރިއްޔާ ފޮނުވަން ޖެހުނީ ކަމަށް ރަޝިއާ ބުނެ އެވެ.\nއެހެން ނަމަވެސް، ރަޝިއާގެ އަސްކަރިއްޔާއިން ޔުކްރޭނަށް ދެމުން ގެންދާ ފަނާކުރަނިވި ހަމަލާތަކުގެ ސަބަބުން މުޅި ޔުކްރޭންގެ ޒަމާން ވަނީ ބަދަލު ކޮށްލާފަ އެވެ.\nޔުކްރޭން މިހާރު އޮތް ހާލަތަށް ބަލާއިރު، މިއަދު މަރާމާތު ކުރަން ފެށި ނަމަވެސް ކުރިއަށް އޮތް 10 އަހަރު ތެރޭގައި ވެސް އެގައުމު ކުރިން އޮތް ހާލަތަށް ގެންދެވޭނެ ކަމަށް ނުފެނެ އެވެ.\nއެމެރިކާ ރަޝިޔާ އިނގިރޭސިވިލާތް + އީޔޫ ޕޮލިޓިކްސް ޔުކްރެއިން


BML ge eheegai kanditheemu Gai park eh\nދެމެހެއްޓެނެވި ގޮތެއްގައި ރަށްރަށުގައި އާންމު ފަރުދުންނާއި ޖަމިއްޔާތަކުން ހިންގުމަށް ބޭނުންވާ ޕްރޮޖެކްޓްތަކަށް އެހީތެރިވުމުގެ ގޮތުން ބޭންކް އޮފް މޯލްޑިވްސް އިން ތައާރަފް ކުރި "އަހަރެންގެ ބޭންކް ކޮމިއުނިޓީ ފަންޑު" ގެ ދަށުން ށ. ކަނޑިތީމުގައި ކޮމިއުނިޓީ ޕާކެއް މިއަދު ހަވީރު ހުޅުވައިފި އެވެ.\nއެ ރަށުގައި ހުޅުވުނު މި ކޮމިއުނިޓީ ޕާކުގައި ބާބަކިއު ހެދުމަށާއި މަސް ކެނޑުމަށް ހާއްސަ ސަރަހައްދެއް ވަނީ ގާއިމް ކޮށްފައެވެ. ބާބަކިޔު ސަރަހައްދުގައި މޭޒާއި ބެންޗުވެސް އެކުލެވެއެވެ. މީގެ އިތުރުން ކުޑަކުދިން ކުޅެއުޅުމަށް ހާއްސަ ޕާކަކާއި ހުރިހާ އުމުރު ފުރައެއްގެ މީހުންނަށްވެސް ބޭނުން ކުރެވޭނެ އައުޓްޑޯ ޖިމެއްވެސް މި ކޮމިއުނިޓީ ޕާކުގައި ހިމެނެއެވެ. ޕިކްނިކަނަށް ދާ މީހުންނަށް ފަސޭހަކުރުމުގެ ގޮތުން މި ސަރަހައްދުގައި ވަނީ ބީޗް ހަޓް، ސަން ބެޑް އަދި އައުޓްޑޯ ޝަވަރަކާއި އުނދޯއްޔާއި، ޖޯލި ފަތީގެ އިތުރުން ފިނި އަށި ބަހައްޓާފައެވެ.\nކޮމިއުނިޓީ ފަންޑަކީ އަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކުން ރަށްރަށުގައި ހިންގަން ބޭނުންވާ ޕްރޮޖެކްޓްތަކަށް މާލީ އެހީތެރިކަން ފޯރުކޮށްދިނުމަށް ހުޅުވާލެވިފައިވާ ފަންޑެކެވެ. މިދިޔަ އަހަރު ބޭންކުން ތައާރަފްކުރި މި ފަންޑުގެ ދަށުން މިހާތަނަށް ރާއްޖޭގެ 30 ރަށެއްގައި ޕްރޮޖެކްޓް ހިންގުމަށް މާލީ އެހީތެރިކަން ވަނީ ފޯރުކޮށްދީފައެވެ.\nބޭންކް އޮފް މޯލްޑިވްސް ކަނޑިތީމް\nތޮއްޑޫގައި ރީޑިން ޕާކެއް ހުޅުވައިފި


Airport thah hulhuveyne thaareekhu thah iulaan kohffi\nއެއާޕޯޓްތައް ހުޅުވޭނެ ތާރީހުތައް އިއުލާނުކޮށްފި\nޓްރާސްޕޯޓް މިނިސްޓަރު އައިޝަތު ނަހުލާ: މިއަހަރުގެ ތެރޭގައި ހުޅުވުމަށް މަސައްކަތް ކުރަމުންދާ އެއާޕޯޓްތައް ހުޅުވޭނެ ތާރީހުތައް ވަނީ އިއުލާނުކޮށްފައި --\nމިއަހަރުގެ ތެރޭގައި ހުޅުވުމަށް މަސައްކަތް ކުރަމުންދާ އެއާޕޯޓްތައް ހުޅުވޭނެ ތާރީހުތައް ޓްރާސްޕޯޓް މިނިސްޓަރު އައިޝަތު ނަހުލާ އިއުލާނު ކުރައްވައިފި އެވެ.\nމިނިސްޓަރު އައިޝާގެ ފިރިކަލުން ގާސިމް އިބްރާހިމް ހިންގަވާ ވީޓީވީގައި ރޭ ވާހަކަފުޅު ދައްކަވަމުން ނަހުލާ ވިދާޅުވީ ސަރުކާރުގެ އަމާޒަކީ ވައިގެ ދަތުރުފަތުރުން ރާއްޖެ ގުޅުވާލާ، ރައްޔިތުންނަށް ފަސޭހައިން ދަތުރު ކުރެވޭނެ ގޮތްތަކެއް ހަމަޖައްސައިދިނުން ކަމަށެވެ.\n2020 ގައިވެސް ޑޮމެސްޓިކް އެއާޕޯޓްތައް ހުޅުވަން މަސައްކަތް ކުރައްވަމުން ގެންދަވާ ކަމަށް ވިދާޅުވެ މިއަަހަރުގެ ކުރީކޮޅު ބައެއް އެއާޕޯޓްތައް ހުޅުވިގެންދާނެ ކަމަށް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ މިއަހަރުގެ ތެރޭގައި ފުނަދޫ އެއާޕޯޓް، މާވަރުލު އެއާޕޯޓް، މަޑިވަރު އެއާޕޯޓް، ހޯރަފުށި އެއާޕޯޓް އަދި ފަރެސް މާތޮޑާ އެއާޕޯޓް ހުޅުވަން މަސައްކަތް ކުރަމުން ގެންދާ ކަމަށެވެ. މިނިސްޓަރު ވަނީ އެއާޕޯޓްތައް ހުޅުވޭނެ ތާރީހުތައްވެސް ރޭ އިއުލާނު ކުރައްވާފައެވެ.\nއެއާޕޯޓްތައް ހުޅުވޭނެ ތާރީހުތައް\nހޯރަފުށި އެއާޕޯޓް އޮގަސްޓް މަހުގެ ތެރޭގައި ހުޅުވޭނެ\nފުނަދޫ އެއާޕޯޓް ޖެނުއަރީ މަހުގެ ތެރޭގައި ހުޅުވޭނެ\nމާވަރުލު އެއާޕޯޓް މާޗް މަހުގެ ތެރޭގައި ހުޅުވޭނެ\nމަޑިވަރު އެއާޕޯޓް އޭޕްރީލް މަހުގެ ތެރޭގައި ހުޅުވޭނެ\nކުޅުދުއްފުއްޓަށް ޖެއްސި ފުރަތަމަ ފްލައިޓް: އެ ރަށުގެ އެއާޕޯޓް އިތުރަށް ތަރައްގީ ކުރައްވާނެ ކަމަށް ޓްރާސްޕޯޓް މިނިސްޓަރު ވަނީ ވިދާޅުވެފައި --\nމިނިސްޓަރު ވިދާޅުވީ ފަރެސް މާތޮޑާ އެއާޕޯޓްގެ މަސައްކަތަށް ކުޑަ ބަދަލެއް އައިނަމަވެސް، މިިނިސްޓްރީން ކަނޑައަޅާފައިވާ ތާރީހުގައި ހުޅުވޭނެ ކަމަށް ގަބޫލުކުރައްވާ ކަމަށެވެ.\nމީގެ އިތުރުން މިނިސްޓަރު ނަހުލާ ވިދާޅުވީ ކުރީ ސަރުކާރުން ހުޅުވި ކުޅުދުއްފުށި އެއާޕޯޓް އަދިވެސް އޮތީ ސަރުކާރުން ބޭނުންވާ ފެންވަރުގަިއ ނޫން ކަމަށާ މިއަހަރުގެ ތެރޭގައި އެ ރަށުގެ އެއާޕޯޓްވެސް އިތުރަށް ތަރައްގީ ކުރައްވާނެ ކަމަށެވެ. އަދި މިހާރު އެއާޕޯޓަށް ބޭނުންވާ ބަދަލުތައް ދެނެގަންނަމުންދާ ކަމަށް ވިދާޅުވިއެވެ.\nމީގެ އިތުރުން ހދ. ހަނިމާދޫ އެއާޕޯޓަށްވެސް ތަރައްގީގެ މުހިންމު ބަދަލުތަކެއް ގެންނަވާނެ ކަމަށް މިނިސްޓަރު ވިދާޅުވިއެވެ.\nޑޮމެސްޓިކް އެއާޕޯޓް އައިޝަތު ނަހުލާ\nމާވަރުލު ދަތުރުތައް ފެށުން އަނެއްކާވެސް ފަސްކޮށްފި


Golden Futsal Challenge: Quarter final gai Eydhafushi mirey\nފޮޓޯ: މުހައްމަދު ޝާބިން/ އަދަދު\nސޮނީ ސްޕޯޓްސް ގޯލްޑަން ފުޓްސަލް ޗެލެންޖުގައި އޭދަފުށި މިރޭ ކުއާޓާ ފައިނަލުގައި ދ. ކުޑަހުވަދޫއާ ދެކޮޅަށް ނުކުންނާނެ އެވެ.\nމުބާރާތުގައި އޭދަފުށި ތަމްސީލުކުރަނީ ޔުނައިޓެޑް ވީ އިންނެވެ. އޭދަފުށިން އަތޮޅު ޗެމްޕިއަންކަން ހޯދީ ގްރޫޕް ސްޓޭޖުގައި ތުޅާދޫ އަދި ހިތާދޫ ބަލިކޮށްގެންނެވެ. ޒޯން ބުރުގައި އޭދަފުއްޓަށް ލިބުނީ ދެ ވަނަ އެވެ. ޒޯނުގައި ކުޅުނު ދެ މެޗުގެ ތެރެއިން ދުވާފަރު އަތުން ބަލިވިއިރު އަނެއް މެޗުގައި ކުޑަފަރީ އަތުން އޭދަފުށި މޮޅުވި އެވެ. ގަދަ 16 ގެ ބުރުގައި އޭދަފުށި ވަނީ ގދ. ވާދޫ 3-1 އިން ބަލިކޮށްފަ އެވެ.\nމިރޭ އޭދަފުއްޓާ ދެކޮޅަށް ނުކުންނަ ކުޑަހުވަދޫ ކުއާޓާ ފައިނަލުން ފުރުސަތު ހޯދީ ގަދަ 16 ގެ މެޗުގައި ޕެނަލްޓީ ޖަހައިގެން ހއ. އިހަވަންދޫ ބަލިކޮށްގެންނެވެ. ކުޑަހުވަދޫ މިހާތަނަށް މުބާރާތުގައި ބަލިވެފައެއްނުވެ އެވެ. އަތޮޅު ބުރުގެ ޗެމްޕިއަންކަން ހޯދިއިރު ޒޯނުން އެޓީމަށް ލިބުނީ ދެ ވަނަ އެވެ. އެކަމަކު ލަނޑުގެ ތަފާތުން ޒޯން ޗެމްޕިއަންކަން ހޯދި ގަދަފަދަ ތިމަރަފުއްޓާ ވާދަކޮށް ކުޑަހުވަދޫ ވަނީ 2-2 އިން އެއްވަރުކޮށްފަ އެވެ.\nމިރޭ 8:15 ގައި ކުޅޭނީ ކުއާޓާ ފައިނަލުގެ ފުރަތަމަ ދެ މެޗެވެ. އެއް މެޗުގައި ކ. ގާފަރާއި މާފަންނު ވާދަކުރާއިރު އެގަޑީގައި ކުޅޭ އަނެއް މެޗުގައި ކުޅޭނީ ހުޅުމާލެ އާއި މާލެގަން އެވެ. ކުއާޓާ ފައިނަލުގެ ފަހު ދެ މެޗު ފަށާނީ ރޭގަނޑު 9:15 ގަ އެވެ. އެގަޑީގައި އޭދަފުއްޓާ ކުޑަހުވަދޫ ވާދަކުރާ މެޗުގެ އިތުރުން ކުޅޭނީ ތިމަރަފުއްޓާ ދުވާފަރު ވާދަކުރާ މެޗެވެ.\nޔުނައިޓެޑް ވީ އިން ބުނީ އޭދަފުށި ކުއާޓާ ފައިނަލުގައި ވާދަކުރާ މެޗުގައި ރަށު ޓީމަށް ސަޕޯޓް ދިނުމަށް މާލެ ސަރަހައްދުގައި ތިބި ސަޕޯޓަރުން ދަނޑަށް ދިއުމަށް އެދޭކަމަށެވެ. އަދި މުބާރާތުގެ މިހާހިސާބުން ކުރިއަށް ދިއުމުގައި ސަޕޯޓަރުންގެ އެހީތެރިކަން ވަރަށް ބޮޑަށް ބޭނުންވާކަމަށް ޔުނައިޓެޑް ވީ އިން ބުންޏެވެ.\n2018 ވަނަ އަހަރު ގޯލްޑަން ފުޓްސަލްގެ ފައިނަލުގައި އޭދަފުށިން ވާދަކުރިއިރު 2019 ވަނަ އަހަރުގެ މުބާރާތުގެ ފައިނަލުގައި ވަނީ ވާދަކޮށްފަ އެވެ.\nއޭދަފުއްޓާ ކުޑަހުވަދޫ ކުޅޭ މެޗު މިރޭ ގޯލްޑަން ފުޓްސަލް އެސޯސިއޭޝަނުގެ ފޭސްބުކް ޕޭޖުން ވަގުތުން ދުރަށް ދައްކާނެ އެވެ.


Coalition In Hinngi Munkaraaiy Huttuvan Jeheynee Raees Yameen Ge Sarukaarun - Dr. Iyaz - Vaguthu\nކޯލިޝަނުން ހިންގި މުންކަރާތް ހުއްޓުވަން ޖެހޭނީ ރައީސް ޔާމީން - އިޔާޒް\nރޭ އިދިކޮޅު އިއްތިހާދުން ހިންގި "މުންކަރާތް" ހުއްޓުވަން ޖެހޭނީ، ރައީސުލްޖުމްހޫރިއްޔާ އަބްދުﷲ ޔާމީންގެ ސަރުކާރުން ކަމަށް، ރާއްޖޭގެ މަޝްހޫރު ދީނީ އިލްމުވެރިޔާ ޑރ. މުހައްމަދު އިޔާޒް ވިދާޅުވެއްޖެއެވެ.\nކޯލިޝަނަށް އިންތިޚާބުގައި ކާމިޔާބު ލިބިފައިވާ ކަމަށް ބުނެ އުފާ ފާޅުކުރުމަށް ރޭ ދަރުބާރުގޭގައި ދެ ޖިންސުން މަސްހުނިވެ ބޭއްވި ޑީޖޭއަށް އިޝާރާތްކުރައްވަމުން ޑރ. އިޔާޒް މިރޭ ކުރެއްވި ޓްވީޓެއްގައި ވިދާޅުވީ، ކޮންމެ ބަޔަކު ކުރިނަމަވެސް މުންކަރާތެއް ވާނީ މުންކަރާތަކަށް ކަމަށެވެ. އަދި އިދިކޮޅު އިންތިޚާބީ ރައީސް އިބްރާހީމް މުޙައްމަދު ސޯލިހު (އިބޫ) އާއި އިންތިޚާބީ ބައިވެރިޔާ، ފައިސަލް ނަސީމްގެ ސަރުކާރުން ކުރިޔަސް، އެފަދަ ކަމެއްކޮށްފިނަމަ އިންކާރު ކުރައްވާނެ ކަމަށް ޑރ. އިޔާޒް ވިދާޅުވިއެވެ.\n"ކޮންމެ ބަޔަކު ކުރިނަމަވެސް މުންކަރާތެއް ވިއްޔާ ވާނި މުންކަރާތަކަށް. އިބްރާހީމް މުޙައްމަދު ސޯލިހު އާއި ފައިސަލް ނަސީމުގެ ސަރުކާރުން ކުރިޔަސް އެފަދަ ކަމެއް ކޮށްފިނަމަ އިންކާރު ކުރާނަން، އިންޝާﷲ. ރޭ ދަރުބާރު ގޭގައި އޮތް ޝޯވް ހުއްޓުވުމަކީ މި ސަރުކާރުގެ ފުލުހުން ކުރަން ޖެހޭނެ ކަމެއް،" އިބޫ އާއި ފައިސަލްގެ އިތުރުން ފުލުހުންގެ ޓްވީޓާ ޓެގުކުރައްވައި ޑރ. އިޔާޒު ކުރެއްވި ޓްވީޓުގައި ވެއެވެ.\nkonme bayaku kuri namaves munkaraatheh viyya vaany munkaraathakah. @ibusolih aai @FaisalNasym ge sarukaarun kuriyas ves efadha kameh kohfi nama inkaaru kuraanan IA. rey dharubaaruge gai oiy show huttuvumaky mi sarukaaruge @PoliceMv in kuran jeheyne kameh.\n— Dr Mohamed Iyaz (@dr_iyaz) October 5, 2018\nރޭ އިދިކޮޅު އިސްވެރިންނާއި އެފަރާތްތަކަށް ތާއީދުކުރާ މީހުން ބައިވެރިވެގެން ހިންގި ހަރަކާތަށް ގިނަ ބައެއްގެ ފާޑުކިއުން އަމާޒުވެގެން ގޮސްފައިވާއިރު، އެކަމާއި ގުޅިގެން މަޝްހޫރު ދީނީ އިލްމުވެރިޔާ ޝައިހް އަލީ ޒައިދުވެސް މިއަދު ވަނީ ކަންބޮޑުވުން ފާޅުކުރައްވާފައެވެ.\n"ވަގުތު"އަށް ދެއްވި އިންޓަވިއުއެއްގައި ޝައިހް ޒައިދު ވިދާޅުވީ، އުފާފާޅުކުރުމުގެ ހަފްލާއެއްގައި ދެ ޖިންސު މަސްހުނިކޮށް ނެށުމާއި މިޔުޒިކް ކުޅުމަކީ މުންކަރާތެއް ކަމަށާއި އެކަމަކީ ހުށްޓާލަން ޖެހޭ ކަމެއް ކަމަށެވެ. އަދި އުންމީދަކީ އެފަދަ އިސްލާމްދީނާއި ބީރަށްޓެހި ކަންކަން ކުރާ ފަރާތްތަކުން އެފަދަ ކަންކަން ކުރުމާއި ދުރުވެ ހެޔޮ މަގުގައި ފައިތިލަ ސާބިތުވެގެން ދިޔުން ކަމަށްވެސް ޝައިހް ޒައިދު ވިދާޅުވިއެވެ.\nރޭ އިބޫ އާއި ފައިސަލް ވެސް ބައިވެރިވެ ވަޑައިގެންނެވި އެ ހަފްލާގައި ލައިވް މިއުޒިކާއި ދެ ޖިންސު މަސްހުނިކޮށް ނެށުމާއި ދީނާއި ހިލާފު ކަންކަން ކުރިއަށް ގެންގޮސްފައިވެއެވެ. އަދި މިއަދު ހެނދުނު އެ ސަހަރައްދުން (ދަރުބާރުގޭ ސަހަރައްދުން) ބަނގުރާ ހުސްކުރި ފުޅިއެއްވެސް ވަނީ ފެނިފައެވެ. އިދިކޮޅު ފަރާތްތަކުން ބުނެފައިވާގޮތުގައި، ރެޔަކީ އިދިކޮޅު ހަރަކާތެއް ބޭއްވުމަށް، ފަހުގެ ތާރީޚެއްގައިވެސް އެފަރާތްތަކަށް ދަރުބާރުގެ ދޫކުރި ފުރަތަމަ ފަހަރެވެ.\nކަލޭމެން ތިތިބީ މުޅި އުމުރަށްވެސް ބޮޑު މަޅިއެއްގަ ބެދިފަ. ދެން ތިބޭ އެމިހުން ކުޅޭ ނާޗަރަންގީ ދިފާއު ކޮއްކޮއް. މ ޑ ޕ ސަރުކާރުން ކުރާ ކޮންމެ ދީނާ ހިލާފު ކަމެއް ރައްޔިތުން އަޅުވާނީ ކަލެޔަާ އިލްޔާސް އަދި ޒައިދު ބޮލުގަ. ޢަދި އަޅުގަނޑުމެންްގެ ރައީސް ނަޝީދު އައިމަ އަހަރުމެންގެ ނާޗަރަންގީ4ގުނަ މައްޗައް ދާނެ\nއޮކްޓޯބަރ 5, 2018 21:18\nހިނގިކަމެއް ހުއްޓުވާނީ ކިހިނެއް؟\nއޮކްޓޯބަރ 5, 2018 21:21\nތިކަންނުވެގެންނު ފެލިައރުވަމުދުވީ ތިޔައޮތީ ތިޔަކަންވެފަ ދެންނުފެލި ހުރެވޭތޯބަލާ!\nއޮކްޓޯބަރ 5, 2018 21:26\nހެޔޮނުވާނެ! ޖާބިރަށް ޓުއަރިޒަމް މިނިސްޓަރުކަން ދީފައި މިކަލޭގެއަށް އިސްލާމީ މިނިސްޓަރުކަންދީ!\nއޮކްޓޯބަރ 5, 2018 21:31\nޑީޖޭ ބޭއްވީމާ ހުއްޓުވަންޖެހެނީ ޔާމީނު. އިބޫ ހުވާނުކުރަނީސް ސަރުކާރު ބަނޑުދަށައްލައި ފިއްތައިގެން ސަރުކާރުގެ އެއްވެސް މަސައްކަތެއް ކުރިޔަނުދީ ހަތަރެސްފައި ބަނދެގެން މިހާރު ތި ގެންގުޅެނީ\nކޯލިޝަން ސަރުކާރުން ވިހާކުދިންނާ ހަވާލުވާން ޖެހޭނީވެސް ރައީސްޔާމިން ދޯ؟\nއޮކްޓޯބަރ 5, 2018 21:35\nއެހެންވީމަ ހުވާކުރަންވެސް ޖެހޭނީ ރައީސް ޔާމީނު.\nއޮކްޓޯބަރ 5, 2018 21:49\nއޮކްޓޯބަރ 5, 2018 21:37\nކޮބާ ކޮބާ ކިހިނެއްހީވަނީ؟ އިޔާޒް' ޒައިދު، އިލްޔާސް މެން ބޮލާފޮށާ އެޅިއްޖެއެއްނު. ޙަޔާތްކުޑަކަމުން އަދިވެސް ޓުވީޓް ކުރޭ. ލަދެއްނުގަނެއެއްނު.\nއޮކްޓޯބަރ 5, 2018 23:49\nހަޔާތް ކެނޑިފަ ތިބޭ އާލާތުން ލަދު ގަނޭތަ؟\nއޮކްޓޯބަރ 5, 2018 21:38\nކުއްވެރިން އަންނަން އޮތް ސަރުކާރަށް ދޫ ކޮއްލެވޭކަމައްވަންޏާ ތިކަން ވެސް ހުއްޓުވެއްޖެހޭނެ.\nއޮކްޓޯބަރ 5, 2018 21:44\nހަހަހަހަ. ކަލޯހަޔާ މަހީހީ ހަލާކު. ބަލަ ގަމާރު ކަލޭހެއާ މިގައުމުގެ ރައްޔިތުނަ ހޮވާފަ ހުރި ވެރިމީހާ ހުވާކުރުމުގެ ކުރިންވެސް އެކަހަލަ ލާދީނީ ކަމަކާ ކައިރިވީމަ އޭނަ ކުއްވެރިނުވޭތަ. ކުރިމީހާ އޯކޯ. ނުހުއްޓުވިމީހާ ނުބައިވީ. އިންސާފު ތިއޮއްފައިބަނީ. ހޮވަން ދުވޭ\nއޮކްޓޯބަރ 5, 2018 21:46\nއެތާތިބި އެކަމުގައި މަޝްއޫލުވެގެން ތިބި އިލްމުވެރިން އެވަގުތު ހައްގު ބަސް ބުނަން ނުޖެހޭނެ ބާ! އެތަން ދޫކޮށް ދާން ނުޖެހޭނެބާ! އިޔާޒަށް ދަންނަވާލަން އޮތީ ފުރަތަމަ އެތާތިބި ދީނީ އިލްމުވެރިންގެ ހައްގުގެ ވާހަކަ ދައްކާ ދެން އޭގެ ފަހުން ސަރުކާރުގެ ވާހަކަ\nއޮކްޓޯބަރ 5, 2018 21:47\nއަދި މި އުޅެނީ ހުވާނުކޮށް. މިހާރު ސަދޫމް ކުޅި ފެށުނީ.. ކިހާވަރަކުން ދާނެބާ... ވަރަށް ވަރަށް ސަލާމް ޚާއްސަކޮށް ކަންނެލި އޮޑިއަށް.\nމުންކަރާތްތައް ހުއްޓުވަންޖެހެނީ ޔާމީނަށް. ޤައުމު ފަސާދަކުރާ ބޮޑެތި މުނާފިޤުން ހުއްޓުވާނީ ކާކުބާ؟ ކަލޭމެންގެ ލަދުޙަޔާތްކޮބާ؟\nއޮކްޓޯބަރ 5, 2018 21:54\nއެކަންހުއްވަން ޖެހޭނީ ޑރ އިޔާޒު\nއޮކްޓޯބަރ 5, 2018 22:08\nކޮމެންޓުތަށް ކިޔާލާފަ ހިތުން ހަމަރޮވޭ، ދިވެހިންގެ ދިރިއުޅުމާއި އަހްލާގައް އައިސްފައިވާ ބަދަލު ފެނިފައި. މީމުސްލިމުން އެކަންހަދާންނައްތާނުލާ....މާތްﷲގެ ކޯފާއައް ބިރުވެތިވޭ....ވިސްނާ\nއޮކްޓޯބަރ 5, 2018 23:54\nކޮމެންޓް ކިޔާފަތަ ރޮވެނީ ތިހިރަ ދެޔޯ ޝޭޚާމެދު ހަމަ ނުރޮވެނީ؟؟؟؟ އަޖައިބެއްނު.\nއޮކްޓޯބަރ 5, 2018 22:13\nއިޔާޒް' އިލްޔާސް' ޒައިދު ކޮބާކިހިނެތް ހީފުޅުވޭތޯ ހުވާކުރުމުގެ ކުރިން ލާދީނީ ކަންތަށް ފެންނަން ފެށީ ނޫންތޯ ދެން ބާރަށް އަތްޖަހާ\nއޮކްޓޯބަރ 5, 2018 22:17\nފުލުހުން އެކަން ހުއްޓުވަން ދިޔަ ނަމަ ހީވެސް ނުކުރާ ވަރުގެ މާރާމާރީއެއް ހިނގާނެ. އެއިރުން މިމީހާ ގޮވާނެ އަނިޔާ ކުރަނީއޭ ކިޔާފަ.\nއޮކްޓޯބަރ 6, 2018 06:52\nބޭބޭ... އިންސާނުން ނަށް ރަނގަޅު ނޯންނާނެ ހަމަ އެއްގޮތެއް ވެސް....\nއޮކްޓޯބަރ 5, 2018 22:18\nއެމްޑީޕީ މީހުން ނުވަތަ ކޯލިޝަނުން ކަމެއް ކުރީމަ އެކަން ހުއްޓުވަން ރައީސް ޔާމީން އުޅުއްވާތީ ނޫންތޯ ތިބޭފުޅުން މޭކަރައިގެން ތިއުޅުއްވަނީ\nއޮކްޓޯބަރ 5, 2018 22:33\nކޮބައިތަ ކަލޭގެ ލަދުހަޔާތް ސޭކު އިޔާޒް ތިކަހަލަ ޖާހިލުންނާ ހުރެ ދީންހަލާކުވަނީ\nއޮކްޓޯބަރ 5, 2018 22:36\nބަރާބަރު. މީހަކު ނުބައި ކަމެއް ކޮށްފިއްޔާ އެއީ ޔާމީނު ކުރިކަމެއް.\nއޮކްޓޯބަރ 5, 2018 22:50\nމި އިޔާޒު ކަހަލަ މީހުންގެ ހަޔާތް ކުޑަކަމާއެ.. އިބޫއަށް ކުށްވެރިން ދޫކުރެވޭ، ސަރުކާރުން އެއް ވެސް ކަމެއް ކުރިޔަ ނުދީ ހިފެހެއްޓޭ، އެކަމަކު އިބޫ އިސްވެ ހުރެ ހިންގާ މުންކަރާތްތައް ހުއްޓުވަން ޔާމީނު. ކޮންފަދަ ބަލާވެރިކަމެއް.. މިމީހުންގެ ޑރ. ލަގަބާ މެދު ވެސް ސުވާލު އުފެދޭ..\nރަނގަޅު ވާހަކަޔެއް ކޮންމެ ބަޔަކު ކުރިޔަސް މުންކަރާތް ވާނީ މުންކަރާތައް\nބޮޑު ދިގު ތުބުޅި ލައިގެން މީހުންގެ މިނިވަންކަމާ ބެހުމަކީ ކިހާވަރުގެ ނުބާކަމެއް. އުފާ ފާޅުކޮށް މަޖާކުރީމާ ރުޅި އަންނަ ކަމަށް ވާނަ ތިޔައީ ބޮޑު މަސްއަލައެއް. ތުބުޅި ދިގު ކޮށްގެން ދިވެހިންގެ ސަގާފަތް ހަލާކު ކުރުމަކީ ކިހާ ބޮޑު މުންކަރާތެއް\nއޮކްޓޯބަރ 5, 2018 23:07\nއެންމެން ކިޔެވީ އެއްފޮތަކުންނޭ ފެންނަ ގޮތުން ދިހަބާރަ ފޮތުންނޭ. ދެންވެސް ކިޔަނީ އިސްލާމުންނޭ. ގުރުއާން ތިގެންގުޅުއްވަނީވެސް ދެއްކުންތެރިކަމަށް. ނުޖެހޭ އެ މާތް ފޮތް ހިފައިގެން ތިޔަހެން ޕޯސްޖަހާކަށް. އެނގިވަޑައިނުގަންނަވަނީތޯ ދެއްކުންތެރިކަމުގެ ނަތީޖާ؟\nބުނާތީ އަހަން. ދީން ކިޔަވައިގެން ތިބި މީހުންގެ ތެރޭގައި އަމިއްލަ ފައިދާއަށް ދީން ވިއްކާލާ ނުބައިފަތުވާދީ ހަދާމީހުން ގިނަ ވާން ފެށުމީ ފަހުޒަމާނުގެ އަލާމާތެކޭ. އަދި އެފަދަ މީހުންގެ ނުބައި ކަމުން ސަލާމަތްވުމަށް މަސައްކަތް ކުރާށޭ. މިއީ އަނެއްކާ އެފަދަ މީހެއްބާ؟\nއޮކްޓޯބަރ 5, 2018 23:28\nއޮކްޓޯބަރ 5, 2018 23:31\nއިލްޔާސް ބުނީ އިބޫއަކީ ރަސޫލްބޭކަލަކޯ.\nއޮކްޓޯބަރ 5, 2018 23:48\nމުންކަރާތެއް ހިންގިތަ އެމީހުން؟ ކަލޭ ބުނަން ޖެހޭނީ އެމީހުން ކުރީ އަޅުކަމޭނު. ކީއްވެ ތިހެން ތިބުނީ؟\nއޮކްޓޯބަރ 5, 2018 23:50\nބަލަ ޢިޔާޟަށް ގަންނަ ބީތާޔާ. އިބްރާހީމް މުޙައްމަދު ޞާލިޙާއި ފައިޞަލް ނަސީމް ބައިވެރިވެގެންނޭ އެކަން ކުރީ. އެ ދެ މީހުންގެ ފަހަތުގައި ކަލޭވެސް އަދި ގައުމުގެ ގިނަ ބަޔަކުވެސް އަދި ދައުލަތުގެ ކަމާބެހޭ މުއައްސަސާތައްވެސް މިހާރު ހުރީ. އަޅެ، މިކަލޭގެ މިއީ ހޭބަލިވެފައި ހުރި ބީތާއެއްތަ؟\nއޮކްޓޯބަރ 5, 2018 23:57\nނުކެރުނެއްނު އިންކާރު ކުރާކަށް. ނަމަ ނަމައިގަ ރިހަ ކެއްކީނު ތި. ތިވަރު މީހުން އަނގަ ނުގަޅާ މަޑުން ތިބޭނީ. ދެފައި ދޮންނަން ދޭ. މިލަ ދެ ފައިގަނޑު.\nޢިޔާޒޫ ފެނޭތަ ފެނޭތޭ އޮތަ ؟ ތިތިބީ ލޮލަށް ހަންޖަރު ހެރިފަ ދެން ނުފެންނާނެ !\nއޮކްޓޯބަރ 6, 2018 00:49\nޙައްޤު ބަސް ބުނާ މީހާ\nއޮކްޓޯބަރ 6, 2018 00:58\nހޫމް.... ދެން އިޔާޒަށް ކިނބިއްސެއް އެޅުނަސް ފޮޑިެއެއް ޖެހުނަސް އެއީ ޔާމީން ގެ މައްސަލަ. އަދި އިޔާޒަށް ތިކަހަލަ އެތައް ޓްވީޓެއް ކުރަން ޖެހޭނެ.\nމިއަންނަން އުޅޭ ސަރުކާރުގަ ތިކަހަލަ އެތައް ކަމެއް ކުރާނެ. އެއީ ހަމަ ލާދީނީ އަދި ސެކިއުލާ ޙައިވާނުންތަކެއް. އެމީހުންނަށް ނޭނގި ނަމަވެސް ތާއީދުކުރާ ދިވެހިން އެކަން ހުއްޓަންޖެހޭ.\nއެހެންވީމަ އެންނުން "ދިވެހު އެތީސްޓް" ފޭސްބުކް ޕޭޖުގައްޔާއި، މުޖޫ ނަޢީމާ، ޝާހިންދާއާ، ވެވެޒިލީއާ، އަދި މިނޫނަސް ހުރިހާ ސެކިއުލާ ލާދީީނީ އެންމެން އިބޫ ހޮވުނީމާ އުފާ ފާޅުކުރަނި. މިމީހުން ރައީސް ޔާމީންދެކެ ވ. ރުޅިއަރާނެ.\nޙުދު ނާޝީދުވެސް އިސްލާމްދީނަށް ވަރަށް ފާޅުގައި، ބޭރު ޤައުމްތަކުގައްޔާއި، ރާއްޖޭގަ ހުރެގެންވެސް ވަނީ ފުރައްސާރަ ކޮށްފަ. (ބޮވެން ޖެހޭނެ، ދޮން މީހުން އުޅޭ ގޮތައް އުޅުނީމާ ސަލާމަތްވާނީ، ޤުރްއާނާ ސުންނަތާ ނޫން އެހެން އެއްޗެއް ހޯދަން ޖެހޭ.. އަދިވެސް އަދިވެސް)\nމަ ނުބުނަން ޔާމީން ރަނގަޅެކޭ. އޭނާ ވައްކަން ކުރިނަމަ އެއީ ވ. ނުބައިކަމެއް. އެކަމް އަޅެ ބަލާނަމެ އިބުލުގެ ސަރުކާރުގަ އެންމެ ރުފިޔާއެއްވެސް ނުގެއްލޭތޯ.. ޔާމީންވާ ވައްކަން ކުރަމުންވެސް ކިހާ ކަމެއް ކޮށްދީފިތަ ޤައުމަށް.. ދުވަހަކު ނުގެންނަ ވަރު ބަދަލެއް މުޅި ރާއްޖެއަށް ގެނެސްދީފި. އަދި ޔާމީނަކީ މާޝާﷲ މިއުޅޭ ރީނދޫ ބައިގަނޑު ކަހަލަ ލާދީނީ މީހެއްނޫން. އެކަމް އަންނި ސަރުކާރުގަ ދައުލަތުން ގެއްލުނު ވަރު މަދީކީ ނޫނެ. އޭނަ ގައުމަށް ކޮއްދިން ކަމެއްވެސް އޮތީކީނޫން. އަދި އެހާ ލާދީނީ.\nތިއީއޭ މަވެސް މި ބުނާ އެއްޗަކީ...\nމި އިދިކޮޅޭ މެންނަާްށް ދީނީ ޢިލްމު ވެރިންވެސް ބައިވެރިވާ އިރު ކީއްވެހޭ އެމް ޑީ ޕީ އާ އެކީ ނޫޅެ އެމީހުން އަމިއްލަޔަށް އެމް ޑީ ޕީ ބައިވެރިނުކޮށް ތިބުނާ ކޯލިސަން އެއް ނުހަދަންވީ؟؟؟\nޢެމް ޑީ ޕީ އަކީ އިސްލާމްދީނާ ބީރައްޓެހި ސިޔާސަތެއް ގެންގުޅޭ އިސް ސަފެއް ހިމެނޭ ޕާޓީ އެއް.\nމިކަން ޢިލްމުވެރިންނަށް ވިސްނެން އެބަ ޖެހޭ.\nއޮކްޓޯބަރ 9, 2018 09:33\nއެއީ ނުވިސްނޭތީކީނޫނޭ އެމީހުނަށް.......އެއީ އެމީހުންގަބޫލުކުރާގޮތް....އެމީހުންގެ ފިކުރު... އެހެންވީމަ އެމްޑީޕީ އާއެއްކޮޅަށް އެރީވެސް........ނަމުގަ ދީނީއިލްމުވެރިން.......ކަމުގައި ހިތުތެރޭ ބިރުވެތިކަމެއްވެސް ނެތް....ފާޅުގައި ހުރިހާ ލަދީނީ ކަންކަން ކުރާތަން ދެލޮލަށް ފެންނަން ހުއްޓަ އެމް ޑީ ޕީއާއި ބައިއަތުހިފައިގެން އެއުޅެނީ... އިލްމުވެރިން ޓްވީޓްއެއްކޮށްލީމަ އެއީ ތިޔަ ދީނީ އިލްމުވެރިންގެ ވާޖިބު އަދާވީކީނޫނޭ\nއޮކްޓޯބަރ 6, 2018 02:56\nފޯނު ބިލުގަނޑުން ވެސް ކުރީ ވައްކަން. އެވަރު ބަޔަކު ނުކުމެ އެހެން މީހުން ވައްކަން ކުރި ކަމަށް ހަދަން ލައްކަ ގަނޑެއް ގަނެފިއެއްނު. އެންމެ ފަހުން ވޯޓުން ވެސް ވައްކަން ކޮށްގެން ވަގުންތައް މިހާރު ފިލަން ތަންތަނަށް ދުވަން ފަށައިފި.\nއޮކްޓޯބަރ 6, 2018 00:59\nއޮކްޓޯބަރ 6, 2018 01:00\nއޮކްޓޯބަރ 6, 2018 01:04\nއިޔާޒޫ ... ތިބުނާ ކޯލިޝަންގެ ވެރިކަމުގައި ހިންގާ މުންކަރާތްތައް ހުއްޓުވާނީ ކާކު ތޯ.؟؟؟ ޖަވާބެއް ބޭނުންވޭ.\nއޮކްޓޯބަރ 6, 2018 02:11\nމާތް ރަސްކަލާންގެ މި ހުރިހާ ނުބަައި ކަމެެއްގެ ކޯފާ އިލިޔާސް ، ޒައިދު ، އިޔާޒު ، އަލީ ޒާހިރު ފަދަ މުނާފިގުން އަދި އެމީހުންގެ ދަރިފަސްކޮޅަށް ލައްވާށި!\nއޮކްޓޯބަރ 6, 2018 03:11\nހެޔޮނުވާނެ ތި މޮޅެތި ފޮތްތައްބާއްވާފަ ގޭގަ އުޅެބަލަ. ކިހާ ބޮޑު އުދަގުލެއް ކަލެޔާހެދި!\nއޮކްޓޯބަރ 6, 2018 05:46\nތީ އަންހެނުންގެ ޝައިހް.ކަލެއަށް އެނގޭނީއަންހެނުންގެކަންތައް\nއޮކްޓޯބަރ 6, 2018 07:59\nމިއުޅެނީ އަދި ނަކަތް ލައިނުގަނެގެން. ނަކަތް ލައިގަތީމާ ކިހާވަރަކުން ދާނެބާ؟ އޭރުން އިލިޔާހާ ކަލެއާ ދެބޯގެރި ދުއްވަންވާނެ\nއޮކްޓޯބަރ 6, 2018 08:10\nބަޔަކު ނުބައިކަމެއް ކޮށްފިއްޔާ ޔާމީނު ގެބޮލަށް ޖަހާފަ އަދިވެސް ކަންކުރިމީހުން އެކުރިކަންތައް ރަނގަޅުކަމަށް ހަދަންދޯ ތިއުޅެނީ.\nއޮކްޓޯބަރ 6, 2018 08:26\nދީނީޢިލްމުވެރިންގެ ބޮލުގައި ކޮންމެ ކަމެއް އަޅުވާ ކޮންމެ މީހަކު ވާހަކަ ދައްކާއިރު ލަދެއް ނުގަނޭ ސްކޫލްތްކުގައި އަޅުގަނޑުމެންގެ ޅަދަރިން ލައްވާ މިކުރަނީ ކޮންކަމެއް ނޫސްވެރިންެވެސް މިކަންމިހެން ހިނގާ ސަބާއި ބެހޭ ގޮތުނ ލިޔުން ރަނޅު ވީސް\nކަލޭގެ ނުބައިކަން މޫނުމަތިން ފެނޭ ތިޔައީ ބަލަ މިހިރަ ގުންޑާ މީހާހަގަޑާ ޔާމީނުބުނެގެންތަ އެކަންކުރީ! ނޫނިއްޔާ ކަލޭ ރިޕޯޓް ކުރިންތަ ފުލުހުންނަށް ދީނީހުކުމްތައް ސިޔާސީނުކރެވޭ!\nއޮކްޓޯބަރ 6, 2018 08:45\nފޮޓޯގައި ތިޔަފެންނަން ތިހުރީ އިސްލާމްދީން ނައްތާލުމަށް އަޑިއަޑިން މަސައްކަތް ކުރާ މީހެއް.\nއޮކްޓޯބަރ 6, 2018 08:56\nކޮބާ! ސޭހް ބޯޑް އަޅުވައިގެން އުޅޭ އިލްޔާސް.....ކޮބާ! ސޭހް ބޯޑް އަޅުވައިގެން އުޅޭ އަދާލަތު ޕާޓީ....\nއޮކްޓޯބަރ 6, 2018 09:01\nކަލޭ ތީ އެއްފަރާތައްގޮސް ހުސްވެފަ ހުންނަ މީހެއް...އެކަންވެސް އެއަޅުވާލީ ރަޢީސް ޔާމިން ބޮލުގަ....\nއޮކްޓޯބަރ 6, 2018 09:22\nޖަޒުބާތުގައި ޖެހި ސިޔާސީ ގޮތުން ދީނީ ފަތުވާ ނުނެރުއްވާ......\nއޮކްޓޯބަރ 6, 2018 10:12\nނަސްރު ދެއްވީބާ މި؟\nއޮކްޓޯބަރ 9, 2018 08:58\nމީ މިހާރު ދިވެހިން މި ބޭނުންވާ ބަދަލަކީ.. ބިރަކާނުލާ މަޖާކުރުން ފަދަ މިނިވަންކަން..


Asia ge emme maguboolu hatharu spa ge thereygai Coco Chic - One Online\n22 އޮގަސްޓް 2019، މާލެ، ކޮކޯ ޝީކް ގްރޭންޑް އޯޕެނިންގ ރަސްމިއްޔާތުގެ ތެރެއިން -- ވަން ފޮޓޯ: މުހައްމަދު އައުޒަމް\nއޭޝިއާގެ އެންމެ މަގުބޫލު ހަތަރު ސްޕާގެ ތެރޭގައި ރާއްޖޭގެ ކޮކޯ ޝީކް ސްޕާ ހިމެނިއްޖެ އެވެ.\nލަގްޒަރީ ލައިފް ސްޓައިލް މެގަޒިންގައި ޕަބްލިޝް ކޮށްފައިވާ އާޓިކަލްގައި އޭޝިއާއިން އެންމެ ފާހަގަ ކޮށްލެވޭ ހަތަރު ސްޕާ އާއި އެ ސްޕާތަކަށް ޒިޔާރަތް ކުރަންވީ ސަބަބުތައް ހިމެނެ އެވެ. ރާއްޖޭގެ ކޮކޯ ޝީކްގެ އިތުރުން ބާލީގެ ސްޕާއަކާއި އިންޑިއާ އަދި ބޯނިއޯގެ ސްޕާއެއް ހިމެނެ އެވެ.\nއެ އާޓިކަލްގައިވާ ގޮތުން މި ހަތަރު ސްޕާއަކީ އޭޝިއާގައި އެންމެ ލަގްޒަރީ އަދި އެންމެ ހިދުމަތް ރަނގަޅު ސްޕާތަކެވެ. އަދި މިއީ ހިތްހަމަ ޖައްސައިލުމަށް ދާން ބޭނުންވާ ފަރާތްތަކަށް އެންމެ ރަނގަޅު ޗޮއިސް ކަމަށްވެސް ބުނެފައި ވެއެވެ.\nކޮކޯ ޝީކްއާ ގުޅޭ ގޮތުން އާޓިކަލްގައި ވަނީ މިތަނަކީ ވަރަށްވެސް ހިތްގައިމު ތަނެއް ކަމަށާއި ސްޕާއަކުން ލިބެން ޖެހޭ އެންމެ ފުރިހަމަ ހިދުމަތްތައް އެތަނުން ލިބިގެންދާނެ ކަމަށެވެ.\nއެގޮތުން މޭކަޕާއި އިސްތަށިގަނޑު ރީތި ކުރުމާއި ޓްރީޓްމެންޓަށް ސެލޫނާއި ބިއުޓީ ޓްރީޓްމެންޓްގެ އެކި ހިދުމަތްތަކާއި ފޭޝިއަލްގެ ހިދުމަތްތައް ލިބިގެންދާ ކްލިނިކެއްވެސް ހިމެނޭ ކަމަށް ބުނެފައި ވެއެވެ.\nއާޓިކަލްގައި ވަނީ ބިޒީކޮށް އުޅެމުން ހިތްހަމަ ޖައްސައިލަން ބޭނުން ނަމަ ކޮކޯ ޝީކް އަކީ ސުވަރުގެއެއް ފަދަ ރީތި ތަނެއް ކަމަށް ސިފަކޮށްފައެވެ. އަދި ރީތީގެ ހުރިހާ ކަމެއް އެއްތަނަކުން ބަލައިލަން ކޮކޯ ޗިކް ވަރަށްވެސް ހިތްގައިމު ކަމަށެވެ.\nގުޅޭ ޓެގު ދިވެހި ރާއްޖެ ޓުއަރިޒަމް ބިއުޓީ\nދިވެހިރާއްޖެ ހިމެނޭހެން ފަތުރުވެރީންނަށް ކޮވިޑް-19 ވެކްސިން ފޯރުކޮށްދޭނެ ގައުމުތައް\nކުދި އަދި މެދުފަންތީގެ ވިޔަފާރި ތަރައްގީކުރުމުގެ މަރުކަޒުތައް ގާއިމުކުރަން ޖެހޭ ބިލް ތަސްދީގު ކުރައްވައިފި\nމި މަހު އެންމެ ގިނަ ފަތުރުވެރިން އައީ އިއްޔެ، އަދަދުތައް ކޮވިޑްގެ ކުރިން ހުރިވަރާ ގާތަށް\nދެވަނަ ކުއާޓަރުގައި އެމްޓީސީސީއަށް ފައިދާގެ ގޮތުގައި 63 މިލިއަން ރުފިޔާ\nއެސްޓީއޯ އިން ޑެވޮންޑޭލް ކިރުގެ ހާއްސަ ޕްރޮމޯޝަނެއް


Mikankan thakuraaru kuraa nama buney dhen nuvaaney very sorry ey ingey! – Iru\nމިކަންކަން ތަކުރާރު ކުރާ ނަމަ ބުނޭ ދެން ނުވާނޭ ވެރީ ސޮރީއޭ އިނގޭ!\nދިރިއުޅުމުގައި އަންނަ ހާލަތުގެ ސަބަބުން ގޮތް ނިންމަން ނޭނގި ހުންނަންޖެހޭ އެތަށް ހާލަތެއް ކުރިމަތިވެއެވެ. މިއީ ގުޅުން ކަނޑާލަންވީ ވަގުތުކަމެއް ނޫނީ އަލުން އައު ފެށުމަކުންފަށާ ކުރިއަށް ދާންވީ ވަގުތުކަމެއް ނޭނގި ހަނދާނެ ގޮތް ހުސްވެއެވެ. އެހެން ނަމަވެސް ދިރިއުޅުމައިގެން އިތުރަށް ކުރިއަށް ނުދެވޭނެ ހާލަތްތަށް އަންނާނެކަން އަބަދުވެސް ޤަބޫލުކުރަންވާނެއެވެ. އަދި ހަމަ އެފަދައިން އެކުގައި ކުރިއަށް ދިއުމަށް އިތުރު ފުރުސަތެއް ލިބެންޖެހޭނެ ހާލަތްވެސް އަންނާނެއެވެ.\nސިގިރޭޓު ބުއިން ހުއްޓާލާނަމެ ބުނެ ދޮގު ހެދުން\nދޮގަކީ ދިރިއުޅުން ބިނާވެފައި އޮންނަ އިތުބާރު ގެއްލުވާލާ އެއްޗެކެވެ. އެހެން ނަމަވެސް ސިގިރެޓް ނޫނި ދުންފަތުގެ އިސްތިއމާލުކުރުމަށް ބެނުންކުރެވޭ ތަކެއްޗަކީ ވަރަށް ފަސޭހައިން އެޑިޓްވެ އެއާ ދުރަށް ދިއުމަށް މަސަކަތް ކުރިޔަސް ދުރުވާން އުދަނގޫ އެއްޗެކެވެ. މިހާލަތުގައި ބަލަންވާނީ އެމީހަކާ ގުޅުން ކަޑާލުމަށްވުރެ ބޮޑަށް އެހީވެވޭތޯއެވެ. އެހެން ނަމަވެސް އެއީ އެހެން ކަންކަމުގައި ތެދުވެރިވެ އެކަމުން ސަލާމަތްވުމަށް އެކިގޮތްގޮތުން މަސައްކަތްކުރާކަން ތިމާއަށް ޔަޤީންވާނަމައެވެ.\nބޮޑެތި ކަންކަމުގައި ދޮގުހެދުން\nގުޅުމަށް އެތަށް ދުވަހެއްވާހިސާބުން ދިރިއުޅުމާއި ގުޅިފައިވާ ކަމެއްގައި ބައިވެރިޔާ ދޮގުހަދާކަން ނޫނި އޮޅުވާލާ ސިއްރުކުރާކަން އެގުމުން އަވަހަށް ވާހަކަ ދައްކާ އެވަރު ކަމެއް ކުރި ބޭނުން އޮޅުން ފިލުވަންވާނެއެވެ. އަދި އެކަމުން ތިމާއަށް އަސަރު ކުރި ގޮތާއި އެހެންމީހުންގެ ކުރިމަތީގައި ތިމާގެ އަގުވެއްޓުނުވަރު ހާމަކޮއްދީ އެކަން އެހެން ތަކުރާރު ނުކުރަން ބުނަންވާނެއެވެ. އަދި ގެއްލުނު އިތުބާރު އަލުން ހޯދުމަށް މަސައްކަތްކުރުމަށްވެސް ބުނަންވާނެއެވެ. އެހެން ނަމަވެސް ގިނަ ކަންކަމުގައި ތިމާ ސުވާލުކުރމުން ހަދަނީ ދޮގުކަން އިޙުސާސްވެ ނޫނީ ސާބިތުވާނަމަ އެއީ ދިރިއުޅުން ކުރިއަށް ނުގެންދެވޭނެ ކަމުގެ އަލާމާތެކެވެ.\nމިއީ ގިނަފަހަރަށް ގުޅުމުގައި ފުލުސްސުޓޮޕް އެންމެ ގިނައިން ޖަހާ އެއް މައްސަލައެވެ. އަސްލު މިހެން ދިމާވަނީ ބައިވެރިޔާ އެހެން މީހަކާ ގުޅުން ބާއްވާކަން ފަޅާއަރާވަގުތު ގޮތް ނިންމާތީއެވެ. ފަހަރުގައި އެކަން ހިގާފާނެ އެހެން ސަބަބެއްވެސް އޮވެދާނެއެވެ. މިހާލަތުގައިވެސް އެކި އެކި ގޮތްގޮތުން ވިސްނާ ހަމަޖެހިގެން ގޮތް ނިންމުން ރަގަނޅެވެ. އަދި ބައިވެރިޔާ އާއި ވާހަކަ ދައްކާ އެހެން ހެދީ ކީއްވެތޯ ސުވާލުކޮށް އެކަމާ ބައިވެރިޔާ ދެރަވާ ވަރާއި ލަނދުގަންނަ ވަރު ދެނެގަތުމަށްފަހު ނޫނި ކައިވެނި ރޫޅާ ނުލާށެވެ. އެހެން ނަމަވެސް ކޮންމެ ސަބަބަކާހެދި ނަމަވެސް ތަކުރާރު ވުމަކީ ބަލައިގަނެވޭނެ ކަމެއް ނޫނެވެ.\nދިރިއުޅުމުގެ ބޮޑެތި ނިންމުންތަށް ބައިވެރިޔާގެ މަޝްވަރާއެއްނެތި ނިންމުން\nމިސާލަކަށް އެހެން ޤައުމަކަށް ނޫނީ އެހެން ގެއަކަށް ބަދަލުވުން އަގުބޮޑެތި މުދާ ގަތުން ވަޒީފާއިން ވަކިވުން ފަދަ ކަންކަމުގައި ބައިވެރިޔާގެ މަޝްވަރާ ނުހޯދުމަކީ މަދުން ނަމަވެސް ވާކަމެކވެ.އެހެން ނަމަވެސް ދިރިއުޅުމުގެ މިފަދަ ބޮޑެތި ނިންމުންތަށް ނިންމަން ވާނި ދެމަފިރިންގެ ފުރިހަމަ އެއބާރުލުން ލިބިގެނެވެ. މިފަދަ ކަންކަން ދިމާވާނަމަ ބައިވެރިޔާއަށް އިޙުސާސްކުރެވޭނީ ދިރިއުޅުމުގައި ބާކީވެ ބޭކާރު މީހެއް ފަދައިންނެވެ. ވާހަކަ ދެއްކުމުންވެސް މިފަދަ ކަންތަކުގެ ސަބަބުން ތިމާއަށް އަސަރުކުރާކަން އަދި ހިއްސާކުރުމުގެ ބޭނުމެއް ނެތްކަމަށް ފިރިމީހާއަށް ހީވާނަމަ އެބައިވެރިޔާ އަކީ ތިމާއާއި އެކު ދިރިއުޅުމަށް އެންމެ އެކަށީގެންވާ މީހާއެއް ނޫނެވެ.\nއަމިއްލަ އެދުން އިސްވުން\nކޮންމެ ކަމެއްގައިވެސް ކޮންމެ ހާލަތެއްގައިވެސް ތިމާއާއި ތިމާގެ ކަންކަން އިސްކުރާނަމަ އަނެކާގެ އަގެއް ދިރިއުޅުމުގައި ނެތްފަދަ އިޙުސާސެއް ކުރެވޭނެއެވެ. އެއް ފަރާތުން ލިބޭ ހުރިހާ ވަގުތަކާއި އެއްޗަކާއި ފައިސާއެއްވެސް އަނެކާ އާއި އޭނާގެ ދިރިއުޅުމުގެ އުފާތަކާއި ގުޅިފައި ހުރި ކަންކަމަށް ހެދަކުރަމުން ދާއިރު އަނެކާ ލިބޭ ވަތުތަށްވެސް އަމިއްލަ ހިތްހަމަޖެހުމާއި ތިމާގެ ރަޙުމަތްތެރިންނާއެކު ޙެދަކުރުމާއި ފައިސާއިން ބޮޑުބައެއްވެސް އާއިލާ އާއި ބައިވެރިޔާގެ އުފާތަކަށްވުރެ ތިމާގެ ހިތްހަމަޖެހުމަށް ހެދަކުރާނަމަ މިއީ ހައްލުކުރަންޖެހޭ މައްސަލައެކެވެ. އަދި އެއީ ގޯހެއްކަމަށް ބައިވެރިޔާއަށް ޤަބޫލުނުކުރެވޭނަމަ ނޫނީ ނުވިސްނޭނަމަ އެފަދަ ދިރިއުޅުމެއް އުޅުމަކީ އަޑު ގޮވާނެކަމަށް އެއް އަތްތެޅުމެވެ.


މި އަހަރު4އެއާޕޯޓެއް ހުޅުވާނެ: މިނިސްޓަރު ނަހުލާ – Dhen.mv\nމި އަހަރު4އެއާޕޯޓެއް ހުޅުވާނެ: މިނިސްޓަރު ނަހުލާ\nJanuary 2, 2020 - 12:38 pm\nމިހާރު ތަރައްގީ ކުރަމުންދާ ސަރަހައްދީ އެއާޕޯޓުތަކުގެ ތެރެއިން ހަތަރު އެއާޕޯޓެއް މި އަހަރު ހުޅުވާނެ ކަމަށް މިނިސްޓަރ އޮފް ޓްރާންސްޕޯޓު އެންޑް ސިވިލް އޭވިއޭޝަން އާއިޝަތު ނަހުލާ ވިދާޅުވެއްޖެއެވެ.\nމިހާރު ތަރައްގީ ކުރަމުންދާ އެއާޕޯޓުތަކުގެ ތެރެއިން ށ. ފުނަދޫ އެއާޕޯޓު މިމަހު ތެރޭ ހުޅުވޭނެ ކަމަށް މިނިސްޓަރު ވިދާޅުވިއެވެ. ގދ މާވާރުލުގައި ތަރައްގީ ކުރާ އެއާޕޯޓު މާޗު މަހު ހުޅުވޭނެ ކަމަށާއި ޅ. މަޑިވަރު އެއާޕޯޓު އޭޕްރީލް މަހު ހުޅުވޭނެ ކަމަށް ޓްރާންސްޕޯޓު މިނިސްޓަރު ވިދާޅުވިއެވެ. މީގެ އިތުރުން ހއ. ހޯރަފުށި އެއާޕޯޓު މި އަހަރުގެ އޮގަސްޓު މަހު ހުޅުވޭނެ ކަމަށް މިނިސްޓަރު ނަހުލާ ވިދާޅުވިއެވެ.\nމިނިސްޓަރު ވިދާޅުވީ ހދ. ކުޅުދުއްފުށީ އެއާޕޯޓު 2019 ވަނަ އަހަރު ހުޅުވާ ހިދުމަތް ދޭން ފެށި ނަމަވެސް އެ އެއާޕޯޓަށް ބަދަލުތައް ގެނެސް އެއާޕޯޓު އަޕްގުރޭޑު ކުރަން ޖެހޭ ކަމަށެވެ.\nގދ ފަރެސްމާތޮޑާ އެއާޕޯޓުގެ ރަންވޭގެ މަސައްކަތަށް ބަދަލެއް އައި ނަމަވެސް ކަނޑައަޅާފައިވާ މުއްދަތަށް އެ އެއާޕޯޓުގެ މަސައްކަތްވެސް ނިމޭނެ ކަމަށް މިނިސްޓަރު ވިދާޅުވިއެވެ. މީގެ އިތުރުން ހަނިމާދޫ އިންޓަނޭޝަނަލް އެއާޕޯޓު އަޕްގްރޭޑު ކުރުމަށް މަސައްކަތް ކުރައްވާނެ ކަމަށްވެސް ޓްރާންސްޕޯޓު މިނިސްޓަރު ވިދާޅުވިއެވެ


Kandumatheege rahkaatherikan hoadheynee gaanoon thakaai gavaidhu thakah meehun ahuluverikohgen: Adam Shareef - vNews.mv\nކަނޑުމަތީގެ ރައްކާތެރިކަން ހޯދޭނީ ޤާނޫނުތަކާއި ޤަވާއިދުތަކަށް މީހުން އަހުލުވެރިކޮށްގެން: އާދަމް ޝަރީފް\nއައިޝަތު އިބްރާހީމް 18 October 2021, 19:21\nކަނޑުމަތީގެ ރައްކާތެރިކަން ހޯދޭނީ ޤާނޫނުތަކާއި ޤަވާޢިދުތަކަށް މީހުން އަހުލުވެރިކޮށްގެންކަމަށް މަޑުއްވަރީ ދާއިރާގެ މެމްބަރ އަދި ކުރީގެ ޑިފެންސް މިނިސްޓަރ އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިފަދައިން ވިދާޅުވެފައި މިވަނީ ވޭތުވެތުވެދިޔަ ދުވަސްތަކުގައި ރާއްޖޭގައި މޫސުން ގޯސްވެ، ހިތާމަވެރި ހާދިސާތަކެއް ހިނގާފައިވާއިރު އެކަމަށް އާންމުން ހޭލުންތެރިކޮށް، ކަމާބެހޭ ގަވާއިދުތަކަށް އަމަލުކުރޭތޯ ބަލަމުން ނުދާކަމަށްބުނެ ބައެއް ފަރާތްތަކުން ފާޑުކިޔަމުންދާ ދަނޑިވަޅެއްގައެވެ.\nއާދަމް ޝަރީފް ވިދާޅުވީ، ލައިފްޖެކެޓް އެޅުން މަޖުބޫރު ކުރާ ގޮތަށް އޭނަ މަޖިލީހަށް ހުށަހެޅުއްވި ގަރާރަށް މިހާރު2އަހަރުވެފައިވާ ކަމަށާއި ސަރުކާރުން އެ ގަރާރަށް އެއްވެސް ސަމާލުކަމެއް ދީފައި ނުވާ ކަމަށެވެ. އަދި ސަރުކާރުން އެކަމާ އަޅާވެސް ނުލިކަމަށް އާދަމް ޝަރީފް ވިދާޅުވިއެވެ.\nކަނޑުދަތުރުކުރުމުގެ ރައްކާތެރިކަން ހޯދޭނީ ގާނޫނުތަކާއި ގަވާއިދުތަކަށް މީހުން އަހުލުވެރިކޮށްގެން ކަމަށާއި އަދި އެކަން ތަންފީޒުކޮށްގެންކަމަށް އާދަމް ޝަރީފް ވިދާޅުވިއެވެ. އެކަން ކާމިޔާބު ކުރެވޭނީ ގާނޫނީ ވާޖިބާއި ފަރުދީ ޒިންމާވެސް އަދާކޮށްގެންކަމަށް އޭނާ ވިދާޅުވިއެވެ.\nއާދަމް ޝަރީފް މަޖިލީހަށް އެ ގަރާރު ހުށަހަޅުއްވާފައި ވަނީ ކަނޑުދަތުރު ކުރުމުގައި، ސަލާމަތާއި ރައްކާތެރިކަން ކޮންމެހެން ދޭންޖެހޭ ކަންކަމުގައި އެކަން ނުކުރުމުގެ ސަބަބުން ރާއްޖޭގައި ހިނގަމުންދާ ހިތާމަވެރި ހާދިސާތައް މަދުކުރުމަށްޓަކައެވެ.\nކަނޑުދަތުރު ކުރުމުގައި ހާއްސަ ސަމާލުކަމެއް ދޭންޖެހޭ ކަންކަމާއި ސަލާމަތީ ރައްކާތެރިކަމަށް އަޅަންޖެހޭ ފިޔަވަޅުތައް ހަރުދަނާ ކުރުމަށް އެގާރާރުގައި ބުނެފައި ވެއެވެ.\nމިގަރާރު އާދަމް ޝަރީފް ހުށަހަޅުއްވާފައި ވަނީ 2019 ވަނަ އަހަރު ސެޕްޓެމްބަރު މަހު ކުރީ ކޮޅެއެވެ. އެއީ އެ އަހަަރުގެ އޮގަސްޓް މަހު 29 ވަނަ ދުވަހު ހދ. ނޮޅިވަރަމްފަރުން ފުރައިގެން އެ އަތޮޅު ހަނިމާދުއަށް ދަތުރުކުރި ލޯންޗު ބަންޑުން ޖަހާލި ހާދިސާއާ ގުޅިގެން އާދަމް ޝަރީފް ހުށަހެޅުއްވި ގަރާރެކެވެ.\nއެ ހާދިސާގައި ލޯންޗުން ދަތުރުކުރި 10 މީހުންގެ ތެރޭގައި ހިމެނޭ ނޮޅިވަރަމްފަރުގެ މުދައްރިސް، ހުސެއިން އަބްދުﷲގެ ދެމަފިރިންނާއި އަންހެން ދަރިފުޅު ފާތިމަތު ގުރައިޝާއާއި އޭނާގެ3އަހަރުގެ ދަރިފުޅު އީރާ ހަސަން ޝިފާޒާއި އެރަށު ވީނަސް، އައިޝަތު އަލީ ވަނީ ނިޔާވެފައެވެ.\nމި ހާދިސާއާ ގުޅިގެން އެ ދުވަސް ވަރު ޓްރާންސްޕޯޓް މިނިސްޓްރީން ވަނީ ކަނޑުދަތުރު ކުރުމުގައި ސަލާމަތީ ކަންކަން ކުރުމަށް އިލްތިމާސްކުރުމަށް އަންގައި ބަޔާނެއް ނެރެފައެވެ. އެ ބަޔާނުގައި ބުނެފައި ވަނީ ވިއްސާރަ ދުވަސްތަކުގައި މީހުން އުފުލާ އުޅަނދު ފަހަރުގައި ދަތުރުކުރާ އިރު އެ ދަތުރުވެރިންގެ ސަލާމަތާއި ރައްކާތެރިކަމަށްޓަައި ލައިފްޖެކެޓް އެޅުވުމަކީ ކެޕްޓަންގެ ޒިންމާއެއް ކަމަށެވެ.\nއެ އޮތޯރިޓީން ކަނޑުދަތުރު ކުރާއިރު އުޅަނދު ފަހަރު އޮޕަރޭޓް ކުރާ ފަރާތްތަކާއި އުޅަނދުފަހަރުގެ ވެރިން އަދި ކެޕްޓަނުން ދަތުރަށް ފެށުމުގެ ކުރިން ސަމާލުކަން ދޭން ޖެހޭ ކަންތައްތައް ހަނދާން ކޮށްދީފަވެއެވެ.\nރާއްޖެއަށް މިދުވަސްވަރު މޫސުން ގޯސްއިރު ކަނޑުމަތީގެ ބައެއް ހާދިސާތައް އަންނަނީ ތަކުރާރުވަމުންނެވެ.\nއޭގެތެރެއިން އެއް ހާދިސާގައި އަންހެނަކު ނިޔާވެފައިވާއިރު،4އަހަރުގެ ކުއްޖަކު ވަނީ ގެއްލިފައެވެ. ކުޑަ ކުއްޖާ ހޯދުމަށް ކުރަމުން އަންނަ މަސައްކަތުގައި ރެޔާ ހަމައަށް 60 އަކަ ކިލޯމީޓަރުގެ ސަރަހައްދެއް ބަލައިފައިވާ ކަމަށް ކޯސްޓުގާޑުން މައުލޫމާތުދެއެވެ.\nކުއްޖާ ގެއްލުނު ސަރަހައްދަށް އަދިވެސް ވަރަށް ކަނޑުގަދަ ކަމަށް ކޯސްޓްގާޑުން މައުލޫމާތުދެއެވެ.\nއާދަމް ޝަރީފް ރާއްޖެ މޯލްޑިވްސް ޕޮލިސް ސާވިސް އެމްއެންޑީއެފް ސިޔާސީ


މިދިޔަ އަހަރުގެ ޖަނަވަރީ މަހާ އަޅައިބަލާއިރު މިއަހަރުގެ ޖަނަވަރީ...\nމިދިޔަ އަހަރުގެ ޖަނަވަރީ މަހާ އަޅައިބަލާއިރު މިއަހަރުގެ ޖަނަވަރީ މަހު ދައުލަތަށް ލިބުނު އާމްދަނީ 12 އިންސައްތަ ދަށް\nރާއްޖެއަށް އިމްޕޯޓް ކުރެވުނު މުދަލުގެ ސީ.އައި.އެފް އަގު ވެސް 2020 ވަނަ އަހަރުގެ ޖަނަވަރީ މަހާ އަޅާބަލާއިރު 24 އިންސައްތަ ދަށްވެފައި\n16 ފެބްރުއަރީ 2021 | އަންގާރަ 09:37\nމިދިޔަ އަހަރުގެ ޖަނަވަރީ މަހާ އަޅާބަލާއިރު މިއަހަރުގެ ޖަނަވަރީ މަހު ދައުލަތަށް ލިބުނު އާމްދަނީ 12 އިންސައްތަ ދަށްވެފައިވާ ކަމަށް މޯލްޑިވްސް ކަސްޓަމްސް ސަރވިސްގެ ތަފާސް ހިސާބުތައް ދައްކައިފިއެވެ.\nކަސްޓަމްސްގެ ތަފާސްހިސާބުތަކުން ދައްކާ ގޮތުގައި 2020 ވަނަ އަހަރުގެ ޖަނަވަރީ މަހު 272 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ ޖަނަވަރީ މަހު މި ޢަދަދުވަނީ 240 މިލިއަން ރުފިޔާއަށް ދަށްވެފައެވެ.\nފާއިތުވި ޖަނަވަރީ މަހު ރާއްޖެއަށް އިމްޕޯޓްކުރެވުނު މުދަލުގެ ސީ.އައި.އެފް އަގު ވެސް 2020 ވަނަ އަހަރުގެ ޖަނަވަރީ މަހާ އަޅާބަލާއިރު 24 އިންސައްތަ ވަނީ ދަށްވެފައެވެ. 2020 ވަނަ އަހަރުގެ ޖަނަވަރީ މަހު ދިވެހިރާއްޖެއަށް 3.8 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، މި އަހަރުގެ ޖަނަވަރީ މަހު މި ޢަދަދު ވަނީ 2.9 ބިލިއަން ރުފިޔާއަށް ދަށްވެފައެވެ.\nފާއިތުވި މަހު ދިވެހިރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ އޫ.އޭ.އީ، ޗައިނާ އަދި އޮމާނެވެ. އެގޮތުން ޔޫ.އޭ.އީ އިން 386 މިލިއަން ރުފިޔާގެ މުދާ އެތެރެކޮށްފައިވާއިރު ޗައިނާ އިން 365 މިލިއަން ރުފިޔާގެ މުދާ އަދި އޮމާނުން 364 މިލިއަން ރުފިޔާގެ މުދާ ފާއިތުވި މަހު ވަނީ އެތެރެކޮށްފައެވެ. މީގެ އިތުރުން އިންޑިއާއިން 12 އިންސައްތަ މުދާ އަދި ސިންގަޕޫރުން9އިންސައްތަ މުދާ ވަނީ އެތެރެކޮށްފައެވެ.\nތައިލޭންޑްއިން 32 އިންސައްތަ މުދާ އިމްޕޯޓްކޮށްފައިވާއިރު ޖަރުމަނުވިލާތުން 10 އިންސައްތަ، އިނގިރޭސިވިލާތުން 8 އިންސައްތަ، އެމެރިކާއިން7އިންސައްތަ އަދި އިންޑިއާއިން6އިންސައްތަ މުދާ ވަނީ އިމްޕޯޓްކޮށްފައެވެ.\nމިދިޔަ އަހަރުގެ ޖަނަވަރީ މަހު 20،831 ޑިކްލަރޭޝަން ޕްރޮސެސް ކޮށްފައިވާއިރު މިއަހަރު 16،197 ޑިކްލަރޭޝަން ޕްރޮސެސްކޮށްފައި ވެއެވެ. އަދި މިދިޔަ އަހަރުގެ ޖަނަވަރީ މަހު ކްލިއަރެންސް ލިބިގެން 83 އުޅަނދުފަހަރު ރާއްޖެ އެތެރެވެފައިވާއިރު މިއަހަރުގެ ޖަނަވަރީ މަހު 130 އުޅަނދުފަހަރު ވަނީ އެތެރެވެފައެވެ. އަދި އެ މުއްދަތުގައި 90 އުޅަނދު ރާއްޖޭން ފުރާފައިވާއިރު މިއަހަރު 130 އުޅަނދު ވަނީ ފުރާފައެވެ.


Rohan Lavakiyathan Fenumun Neha Ah Ithurah Eynaa Dheke Loabi Vevey - Vaguthu\nރޯހަން ލަވަކިޔާތަން ފެނުމުން ނޭހާ އަށް އޭނާ ދެކެ އިތުރަށް ލޯބިވެވޭ\nނޭހާ ކައްކަރު އާއި ރޯހަން ޕްރީތުގެ ވާހަކައަކީ މިހާރު ބޮލީވުޑްގައި އެންމެ ފަރިތަކޮށް ދެއްކޭ އެއް ވާހަކައެވެ. މި ޖޯޑުގެ ވާހަކަ ނީވޭ ދުވަހެއް މިހާރު މަދެވެ. އެގޮތުން މީގެ އެއް ދުވަސް ވަރު ކުރިން އިވުނީ ބޮލީވުޑުގެ މަޝްހޫރު ލަވަކިޔުންތެރިޔާ ނޭހާ ކައްކަރުގެ ފިރިމީހާ ރޯހަންޕްރީތުގެ އަސަރުގަދަ ވާހަކައިން އޭނާ ރޮއްވައިލި ވާހަކައެވެ.\nނޭހާގެ ސަބަބުން ރޯހަންޕްރީތުގެ މުޅި ދިރިއުޅުން ބަދަލުވެގެން ދިޔަ ކަމަށް ރޯހަން ވަނީ ބުނެފައެވެ. އަދި ރޯހަންޕްރީތުގެ މަޑުމައިތިރި އުޅުމާއި ރީތި ކަމަށް ހިތް ކިޔަން މާގިނަ ދުވަހެއް ނުނަގާ ކަމަށާއި ރޯހަންޕްރީތުގެ އެ ވާހަކަތަކުން ނޭހާއަށް ރޮވުނު ކަމަށް ނޭހާ ހިއްސާ ކޮށްފައިވާ ވީޑިއޯގައި ބުނެފައިވާ ކަން މީޑިއާއިން ވާނީ އެނގިފައެވެ.\nނޭހާ ހިއްސާކުރި އިތުރު ވީޑިއޯއަކުން ރޯހަން ޕްރީތު އޭނާ އަށް ލަވަކިޔާދޭ މަންޒަރު ފެނެެއެވެ. އެ ވީޑިއޯ އާއި މެދު ރިއަލިޓީ ޓވީީ ޝޯއެއްގައި ވާހަކަދައްކަމުން ނޭހާ ބުނީ ރޯހަން ލަވަކިޔާ ކޮންމެ ފަހަރަކު އޭނާ އަށް ރޯހަން ދެކެ އިތުރަށް ލޯބިވެވޭ ކަމަށެވެ.\nއަދި ނޭހާ ބުނީ ރޯހަންގެ އަޑު އިވޭ ކޮންމެ ފަހަރަކު އޭނާ އަށް ކުރަނީ ފުން އަސަރުތަކެއް ކަމަށެވެ. ނޭހާ ބުނީ ރޯހަން އަކީ އޭނާގެ ނަސީބު ކަމަށެވެ. އަދި ރޯހަން ކޮށްދޭ ކުދި ކުދި ކަންކަމުން އެކަން ވަރަށް ބޮޑަށް ހާމަވާ ކަމަށެެވެ. އަދި މިއުޒިކަކީ އޭނާ އަށް ވަރަށް ޚާއްސަ އެއްޗެއް ކަމަށާ، ރޯހަން ލަވަ ކިިޔާތަން ފެނުމުން އޭނާ އަށް އެހާ މުހިންމު ކަމެއް ބޭނުުންކޮށްގެން ލޯބި ހާމަކޮށްދޭކަން އިހުސާސްވާ ކަމަށް ނޭހާ ބުނެއެވެ.\nޖެނުއަރީ 8, 2021 21:43\nއުމުރުން ދޮށި އަންހެނުން ޅަފިރިހެންކުދިންނާއި އިދެފަ ތިހުރިހާ ފަރިއެއް ދައްކާނެ !\nޖެނުއަރީ 9, 2021 00:41\nއުމުރުން މާދޮށީ ފިރިހެނުންވެސް މާޅައަންހެންނުންނާއި ކައިވެނި ކުރޭ ކޮބާ މައްސަލަޔަކީ އެދެމީހުން ލޯބިވަންޏާ އެނިމުނީނުން.


Bayern Munich dhookohlan Lewondoski ninmaifi\nބަޔާން މިއުނިކުގެ ފޯވާޑް ލެވޮންޑޮސްކީ.\nބަޔާން މިއުނިކް ދޫކޮށްލަން ލެވޮންޑޮސްކީ ނިންމައިފި\nއޭނާ ބަދަލުވާނެ ކަމަށް ބެލެވެނީ ބާސެލޯނާ އަށް\nމި ސީޒަން ނިމުމުން ބަޔާން މިއުނިކް ދޫކޮށްލާނެކަން އެ ޓީމުގެ ފޯވާޑް ރޮބަޓް ލެވޮންޑޮސްކީ މެނޭޖްމަންޓަށް އަންގާފައިވާ ކަމަށް މީޑިއާ ރިޕޯޓްތައް ބުނެފި އެވެ.\nބަޔާންއާ އެކު ލެވޮންޑޮސްކީ ހަދާފައިވާ ކޮންޓްރެކްޓް ހަމަވާނީ އަންނަ ސީޒަން ނިމުމުންނެވެ. އޭނާ ބޭނުންވަނީ އެހެން ގައުމެއްގެ ފުޓްބޯޅަ ތަޖުރިބާކުރުމަށްޓަކައި މި ސީޒަން ނިމުމުން ކްލަބް ދޫކޮށްލާށެވެ.\nލެވޮންޑޮސްކީ، 33، ގެންދަން މަސައްކަތްކުރަމުން އަންނަ ކްލަބްތަކުގެ ތެރޭގައި ބާސެލޯނާ ހިމެނެ އެވެ.\nބަޔާނުން ވެސް ވަނީ ލެވޮންޑޮސްކީ މަޑުކުރުވަން ބޭނުންވާ ކަމަށް ބުނެފަ އެވެ. އެ ކްލަބުގެ ޗީފް އެގްޒެކެޓިވް އަދި ކުރީގެ ގޯލްކީޕަރު އޮލިވާ ޚާން ދާދި ފަހުން ބުނީ ސީޒަނެއްގައި 30-40 ގޯލް ޖަހާ ފޯވާޑަކު ވިއްކާލުން ވާނީ މޮޔަކަމަކަށް ކަމަށާއި ވަރަށް އަވަހަށް ކޮންޓްރެކްޓް އާކުރުމުގެ ވާހަކަތައް ބާއްވާނެ ކަމަށެވެ.\nއެހެންވިޔަސް ކްލަބް ދޫކޮށްލަން ބޭނުންވާކަން އޭނާ މިހާރު ރަސްމީކޮށް އަންގާފައިވާތީ އެ މަސައްކަތް އެ ކްލަބުން ހުއްޓާލާފައިވާ ކަމަށްވެ އެވެ.\nއެއާ އެކު ބަޔާނުން ދެން މަސައްކަތްކުރާނީ، ރިޕޯޓްތައް ބުނާ ގޮތުގައި ޓްރާންސްފާ ފީ އެއް ނަގައި ލެވޮންޑޮސްކީ މި ސީޒަން ނިމުމުން ވިއްކާލާށެވެ. އަންނަ ސީޒަނަށް ފަހު އޭނާ ކްލަބް ބަދަލުކުރާ ނަމަ އެހެން ޓީމަކަށް ހިލޭ ދެވޭނެ އެވެ.\nބާސެލޯނާގެ ކޯޗު ޒަވީ ހެނާންޑޭސް އަންނަނީ ލެވޮންޑޮސްކީ ގެންނަން ވަރަށް ބޮޑަށް މަސައްކަތްކުރަމުންނެވެ. ކްލަބް ފޯމު އަލުން ރަނގަޅުކުރުމަށްޓަކައި، ސީޒަނެއްގައި ޔަގީންކޮށް ތިރީހަކަށް ލަނޑު ޖަހާ ފޯވާޑެއް ގެންނަން އޭނާ ބޭނުންވާ ކަމަށްވެ އެވެ.\nބޮރޫޝިއާ ޑޯޓްމަންޑުން 2014 ވަނަ އަހަރު ބަޔާން އަށް ބަދަލުވި ލެވޮންޑޮސްކީ ވަނީ އެ ޓީމާ އެކު ޖަރުމަން ލީގު އަށް ފަހަރު އަދި ޗެމްޕިއަންސް ލީގު އެއް ފަހަރު ކާމިޔާބުކޮށްފަ އެވެ. އޭނާ އެ ޓީމަށް 374 މެޗުން 343 ގޯލް ޖަހައިދީފައިވެ އެވެ.\nބޭރު ކުޅިވަރުކުޅިވަރުފުޓްބޯޅަބަޔާން މިޔުނިކް


ރިޔާސީ އިންތިޚާބު ނިމެންދެން ރައީސް މުޙަންމަދު ނަޝީދުގެ ޝަރީޢަތާ ގުޅޭ ފިޔަވަޅެއް ނޭޅުމަށް އަމުރުކޮށްދެއްވުން އެދިވަޑައިގެން ހައިކޯޓަށް ހުށަހަޅުއްވައިފި. – Maldivian Democratic Party\nރިޔާސީ އިންތިޚާބު ނިމެންދެން ރައީސް މުޙައްމަދު ނަޝީދުގެ ޝަރީޢަތާ ގުޅޭ ފިޔަވަޅެއް ނޭޅުމަށް އަމުރުކޮށްދެއްވުން އެދިވަޑައިގެން ރައީސް މުޙައްމަދު ނަޝީދުގެ ޤާނޫނީ ޓީމުން މިއަދު ހައިކޯޓަށް ހުށަހަޅުއްވައިފިއެވެ.\nރިޔާސީ އިންތިޚާބު ނިމެންދެން ޝަރީޢަތް ފަސްކޮށްދެއްވުން އެދިވަޑައިގެން ހުޅުމާލޭ މެޖިސްޓްރޭޓް ކޯޓަށް ރައީސް މުޙައްމަދު ނަޝީދު ހުށަހެޅުއްވި އިލްތިމާސްއާ މެދު6މާރޗް 2013 ދުވަހު އެކޯޓުން ނިންމެނީ ހަތަރު ހަފްތާއަށްފަހު ޝަރީޢަތްކުރިއަށް ގެންދެވުމަށެވެ. ޕްރޮސެކިއުޓަރ ޖެނެރަލް ނުވަތަ ދައުވާކުރައްވާ ފަރާތުން އެ ޝަރީޢަތް ރިޔާސީ އިންތިޚާބަށްވުރެ ފަސްކޮށްލެއްވުމާ މެދު އިޢުތިރާޟް ނުކުރައްވާތީ ހުޅުމާލޭ މެޖިސްޓްރޭޓް ކޯޓުން އެ ނިންމަވާފައިވަނީ ރައީސް މުޙަންމަދު ނަޝީދު ކުރެއްވި އިލްތިމާސްއާއި ދެކޮޅަށެވެ.\n2013 ވަނަ އަހަރު ބޭއްވުމަށް ހަމަޖެހިފައިވާ ރިޔާސީ އިންތިޚާބު ނިމެންދެން ރައީސް މުޙަންމަދު ނަޝީދުގެ ޝަރީޢަތާ ގުޅޭ ކަންކަން ފަސްކޮށްދެއްވުމަށް މިއަދު ހައިކޯޓަށް ހުށަހަޅުއްވާފައިވަނީ “ބެލެނިވެރިކަމުގެ އިޙްތިޞާޞްގެ ދަށުން މަތީ މަރުހަލާގެ ކޯޓުތަކުން އަޅަންޖެހޭ ފިޔަވަޅުތައް އެޅުމުގައި އަމަލުކުރަންވީ ގޮތުގެ ޤަވައިދު” ގެ ދަށުން ދިވެހިރާއްޖޭގެ ހައިކޯޓަށް ލިބިދޭ އިޙްތިޞާޞްއަށް ރިޢާޔަތްކުރައްވައެވެ.\nރައީސް މުޙަންމަދު ނަޝީދަކީ ދިވެހި ރައްޔިތުންގެ ޑިމޮކްރެޓިކް ޕާޓީގެ ފަރާތުން ރިޔާސީ ކެންޑިޑޭޓްގެ ގޮތުގައި އެމަނިކުފާނު އިންތިޚާބުކޮށްފައިވާތީ، އެ އިންތިޚާބުގައި ކުރިމަތިލެއްވުންވެފައިވަނީ ޤާނޫނީ ވާޖިބެއްކަމުގައި ރައީސް މުޙަންމަދު ނަޝީދުގެ ޓީމުން ފާހަގަކުރައްވައެވެ.\nމިނިވަން ޝަރުޢީ ނިޒާމުތަކާއި ދިމިޤްރާތީ މުޖްތަމަޢުތަކުގެ އުޞޫލުތަކާއި ހަމަތައް ނަގަހައްޓަވައިދެއްވުމުގެ އަހައްމިއްޔަތުކަން ރައީސް މުޙަންމަދުގެ ޤާނޫނީ ޓީމުން މިއަދު ހައިކޯޓަށް ހުށަހެޅުއްވި މައްސަލައިގައި ވަނީ ފާހަގަކުރައްވާފައެވެ. ހަމައެއާއެކު، ރިޔާސީ އިންތިޚާބަށްވުރެ ޝަރީޢަތް ފަސްކުރެއްވުމާ މެދު އިޢުތިރާޟް ނުކުރައްވާކަމަށް ދައުވާކުރައްވާ ފަރާތުން ނުވަތަ ޕްރޮސެކިއުޓަރ ޖެނެރަލް ވިދާޅުވާކަމުގައިވެސް ފާހަގަކުރައްވާފައިވެއެވެ. މިޝަރީޢަތް ރިޔާސީ އިންތިޚާބަށްވުރެ ފަސްކުރެއްވުމަކުން އެއްވެސް މީހެއްގެ ހައްޤަކަށް އުނިކަމެއް ނުލިބޭނެކަމުގައިވެސް ރައީސް މުޙަންމަދު ނަޝީދުގެ ފަރާތްޕުޅުން އެމަނިކުފާނުގެ ޤާނޫނީ ޓީމުން ވަނީ ފާހަގަކުރައްވާފައެވެ.\n“އަޅުގަނޑުމެންގެ މިހުށަހެޅުން ހައިކޯޓުން ބައްލަވާދެއްވާނެކަމުގައި އަޅުގަނޑު ޤަބޫލުކުރަން. ސަޔާޅީސް ހާސް ދިވެހި ރައްޔިތުންނާއި ތާއިދުކުރައްވާ ފަރާތްތަކުން ރައީސް މުޙަންމަދު ނަޝީދަކީ އެބޭފުޅުންގެ ރިޔާސީ ކެންޑިޑޭޓްކަމުގައި އެވަނީ ނިންމަވާފަ. ސާފު އަޣުލަބިއްޔަތަކުން ރިޔާސީ އިންތިޚާބު ރައީސް މުޙަންމަދު ނަޝީދު އިރާދަފުޅާއެކު ކާމިޔާބުކުރައްވާނެކަން އަޅުގަނޑުމެންގެ ކެމްޕޭންތަކުން ދަނީ ހާމަވަމުން. މިބަޣާވާތުގެ ސަބަބުން ގެއްލުންވެފައިވަނީ އިންސާނީ ހައްޤުތަކާއި ޑިމޮކްރަސީގެ އިތުރުން ތަރައްޤީއާއި އިންވެސްޓްރުންގެ އިތުބާރަށްވެސްމެ. ޑިމޮކްރެޓިކް މެންޑޭޓެއް ނުވަތަ ޑިމޮކްރެޓިކް ހައްޤުތަކެއް ނެތް ސަރުކާރެއް އޮތަ ދީގެން އިތުރު ފަސް އަހަރު ބޭކާރުކޮށްލެވޭކަށް ނެތް. އަޅުގަނޑުމެންގެ ބައިނަލްއަޤްވާމީ ބައިވެރިވުންވެސް އެގެންދަވަނީ ގިނަ ރައްޔިތުންތަކެއްގެ އެދިވަޑައިގެންނެވުމާ މެދު ވިސްނަވާ ހުރިހާ ފަރާތަކުން ބައިވެރިވެވޭނެ އިންތިޚާބެއް ބޭއްވުމަށް ތަކުރާރުކޮށް ގޮވާލައްވަމުން. ޝަރީޢަތް ފަސްކުރެއްވުމާމެދު ދައުވާކުރައްވާ ފަރާތުގެ އިޢުތިރާޟެއް ނެތްކަމުން ހައިކޯޓުން އެ ޝަރީޢަތް ފަސްކޮށްދެއްވުމަށް ކަނޑައަޅުއްވައި ނުދެއްވާނެކަމަކަށް އަޅުގަނޑު ނުވިސްނަން”، ރައީސް މުޙައްމަދު ނަޝީދުގެ ތަރުޖަމާނު އަލުއްތާޛާ މާރިޔާ އަޙްމަދު ދީދީ ވިދާޅުވިއެވެ.


ރ. މީދޫއިން ދެއްކީ މޮނިޓަރިންގެ އުސޫލުތަކާ ޚިލާފު ނުވެ ވެސް އީދު ކުޅިވަރު ކުޅެވިދާނެކަން – Dhen.mv\nރ. މީދޫއިން ދެއްކީ މޮނިޓަރިންގެ އުސޫލުތަކާ ޚިލާފު ނުވެ ވެސް އީދު ކުޅިވަރު ކުޅެވިދާނެކަން\nއާމިނަތު ސަަޒްރާ July 24, 2021 - 10:18 am\nފޮޓޯ: މީދޫ ހުޅަނގު އަވަށު ފޭސްބުކް ޕޭޖް\nރ. މީދޫއަކީ އީދު ކުޅިވަރު ކުޅުމުގައި ރާއްޖޭގައި ތަފާތު ބައެކެވެ. ކުޅިވަރު ކުޅުމުގައި ދެ އަވަށް ވަކިން ކުޅުނު ނަމަވެސް ކުޅިވަރުގެ ރޫހާ އެކުވެރިކަމުގައި މީދޫއަކީ ދައްކަމުން އަންނަ ނަމޫނާ ރަށެކެވެ. ކޮވިޑް19ގެ މިހާލަތުގައި ދޮޅު އަހަރަށް ފަހު ރާއްޖޭގެ ރަށްރަށުގައި ކުލަގަދަކޮށް އީދު ފާހަގަ ކުރިނަމަވެސް މީދޫއަށް ދިމާވީ ހިތާމަވެރިގޮތެކެވެ. ކޮވިޑް19ގެ ވޭދަނައެއް ފެނި މިދިޔަ ޖޫން މަހުގެ 30 ވަނަ ދުވަހުން ފެށިގެން އެރަށް އޮތީ މޮނިޓަރިންގައެވެ.\nއެހެން ނަމަވެސް އެ ރަށު މީހުންގެ ފޯރިއާއި ކުޅިވަރާއި މަޖަލަށް އެއްވެސް ބަދަލެއް ނައެވެ. ތަފާތަކަށްވީ ކުޅިވަރުތައް ކުރިއަށް ގެންދިޔައީ ކޮންމެތާކުގެ ހުއްޓަސް ބައިވެރި ވެވޭހެންނެވެ. ކުލަބުހައުސް މެދުވެރިކޮށް ވާޗުއަލްކޮށެވެ. މި ރިޕޯޓްގައި ހިމަނާލެވޭތޯ މަސައްކަތް ކުރަނީ ބޮޑު އީދުގައި މީދޫގެ ޒުވާނުންނާއެކު އަޅުގަނޑު ފާހަގަ ކުރި އީދުގެ މަޖާ އުފާވެރި ތަޖުރިބާއެވެ. އީދު ކުޅިވަރުގައި ކުލަބް ހައުސްގައި އަޅުގަނޑު މިފަހަރު ވަރަށް މަޖާ ކުރީމެވެ.\nފޮޓޯ މީދޫ ހުޅަނގު އަވަށު އީދު އުފާ ފޭސް ބުކް ޕޭޖް\nހައްޖު ދުވަހުގެ ރޭ ނުވަތަ އީދު ވިލޭރޭގެ9ޖަހާލިހާއިރު "ފަންމާލި" ކުލަބް ހައުސްގެ ރޫމްގައި މާލި ހަދަން ފަށައިފިއެވެ. ރޫމްގައި މީދޫގެ ޒުވާނުންނާއެކު ކައުންސިލްގެ ރައީސްއާއި ނައިބު ރައީސްވެސް ބައިވެރިވެ ދެއްކީ ނަމޫނާއެކެވެ.\nފަންމާއްޔަކީ އީދު ވިލޭރޭގެ މެންދަމުގެ ކުރިން ވަލުތެރެއިން ނުކުމެގެން ރަށު ތެރޭގައި ލަވަޔާއި ބޮޑުބެރާ އެކު ހަރަކާތްތެރިވާ މާއްޔެކެވެ. މި މާލި ހެދުމަށް ޓަކައި ރަށުގެ ޒުވާނުންނާއި ހަރު މީހުން އެއްވާނީ ރަށުގެ ރުއް ދަނޑަށެވެ. މިމާލި ހެދުމަށް ފަނާއި ހުއި އަދި އެކި ޒާތުގެ ފަތާއި ވަކަ ބޭނުންކުރާނެއެވެ. މޮނިޓަރިންގެ ހާލަތުގައި ފަންމާލިތައް އެރީ ކުލަބްހައުސްގެ ޕްރޮފައިލް ފޮޓޯތަކަށެވެ.\nފޮޓޯ: މީދޫ ހުޅަނގު އަވަށު އީދު އުފާ ފޭސްބުކް ޕޭޖް\n"ކާފާބެ" އަކީ ވަށް ބައްޓަމަށް ހަދާ މާއްޔެކެވެ. ކުޅޭމީހުން ވަކިނުވާ ގޮތަށް ހަދައި، ވައްކޮށް ހަދައި ދެ ފަޔާއި ދެ އަތް އަދި ބޮލަށް ވެސް ހިމަކޮށް ދިގުކޮށް ގޯނި އޮޅައިފައި ހުރެއެވެ. އަދި ބޮލުގައި ކޯންއެއްގެ ސިފައަށް މައްޗައް ހިމަކޮށް ހަދާފައި ކޮޅަށް ކުޑަ ރުކެއް ޖަހައިފައި ހުރެއެވެ. އަދި މޫނުމަތީގައި މާސްކެއް އަޅައިފައި ހުރެއެވެ. ކާފާބެ ކުޅިވަރުގައި ދައްކުވައިދެނީ އޮޑި މޫދަށް ބާލައިގެން މަހަށް ގޮސް ދިވެހިން އިހުގެ މަސްވެރިކަން ކުރާގޮތެވެ. މި ތަފާތު މާލި ވެސް އެކި ސައިޒު ސައިޒުން ވަނީ މީދޫގެ މީހުންގެ ޕްރޮފައިލް ފޮޓޯއަށް އަރައިފައެވެ.\nފޮޓޯ މީދޫ އިރުމަތި އަވަށު އީދު އުފާ ފޭސްބުކް ޕޭޖް\nމީދޫއަށް ކަރަކަރައިން މީހުން އަންނަ ނައުކޮޅު ބަނދަރު ކުރީ އީދު ދެވަނަ ދުވަހުގެ ހެނދުނެވެ. ބަޑިތަކާއި ހަތިޔާރާއެކު ސިފައިން ހަމަލާ ދީދީ ތިއްބާ، މޮނިޓަރިންގެ ހާލަތުގައި ވެސް ވާރޗުއަލްކޮށް ޕްރޮފައިލް ފޮޓޯތަކަށް ނައު ބަނދަރުކޮށްފިއެވެ. އަދި ނަވުގެ ކުޅިވަރު ފެށި "ނަވުގެ ރާނީ" ގޮސް މޫދަށް އެރި ނަވުގައި އެލިގަނެގެން އޮވެ ނަވު ކަނޑައިފިއެވެ. އެއާ އެކު ފެންކުޅީގެ ހަރަކާތް ގަދަވެގެންދެއެވެ.\nނަވު ކެނޑި މީހާ، ނުވަތަ "ނަވުގެ ރާނީ"އަށް ހާއްސަ މައިދާނަށް އޭނާ އެރުވީ އަސްރު ނަމާދުކޮށްގެން އައުމަށް ފަހު އޭނާ ގޮވައިގެން ދާއިރު އޭނާ ގެންދާނީ އިއްޒަތާއި ޝަރަފުގައެވެ.\nދެން އައީ "ޒޮމްބީ ނައިޓް" އެވެ. ތަފާތު އެކި ބިރުވެރި ޒޮމްބީތައް ތައްޔާރު ކުރެވި ފޮޓޯތައް އަރަފިއެވެ. ފެންނަ ފެނުނަމަށް ތަންކޮޅެއް ޒަމާނީ ކުޅިވަރެއް ގޮތަށް އަހަންނަށް ސިފަވިއެވެ. އެކަމަކު މިކުޅިވަރަކީ އެރަށުގައި ކުރިން ކުޅުނު "ބޮޑު ކަސްރަތު" ކުޅިވަރު ކުޅެމުން އައި ގޮތް ބަދަލު ކޮށްލުމަށް ފަހު ކުޅެން ފެށި ކުޅިވަރެއް ކަމަށްވެއެވެ. "ބޮޑު ކަސްރަތު" ކުޅިވަރަކީ ފިރިހެނުން އަންހެނުންނަށް ވެގެން އަންހެނުން ހެދުން އަޅައިގެން ކުޅުނު ކުޅިވަރެކެވެ. އެހެން ނަމަވެސް އެ ކުޅިވަރު ބަދަލުކޮށް ޒޮންބީތައް ރަށު ތެރެއަށް އަރަން ފެށިތާ ހަތަރު ފަސް އަހަރު ވެދާނެކަމަށް މައުލޫމާތު ލިބެއެވެ.\nކޯޑި ކުޅިވަރު ފެށިގެން ދިޔައީ އީދުގެ3ވަނަ ދުވަހުގައެވެ. އެކި ސައިޒުތަކުގެ ކޯޑިތަކު ފޮޓޯތަކުން އެންމެންގެ ފްރޮފައިލް ފޮޓޯތައް ވަނީ ޖަރީކޮށްލައިފައެވެ. ބެރު ޖެހުމާއި ހޯއްގޮއްވުމުގެ ހަރަކާތް ކުރިއަށް ދިޔައިރު މިތިބީ ކުލަބް ހައުސްގެ ރޫމެއްގައިކަން ހަނދާން ވެސް ނެތެވެ. މިހަރަކާތުގައި ފަން ބޭނުންކޮށްގެން ކޯޑި ހަދައި މުޅި ރަށުގައި ކޯޑި ހިފައިގެން ބެރާ އެކު ލަވަ ކިޔަމުން ހިނގާނެއެވެ. މިގޮތަށް މުޅި ރަށުގައި ކޯޑި ދުއްވުމަށް ފަހު ރަށުގެ އަތިރި މަތީ ރުކެއްގައި ކޯޑި އައްސާނެއެވެ. އަދި މި އެއްސި ކޯޑި ކަނޑައިލާ މީހާއަކީ ކޯޑީގެ ރާޖާއެވެ. ކޯޑީގެ ރާޖާއަށް ހާއްސަ ކުރެވޭ މައިދާނަށް އިއްޒަތާއި ޝަރަފުގައި ކޯޑި ކެނޑި މީހާ އެރުވުމުގެ ހަފްލާ އޮންނަނީ އީދު3ވަނަ ދުވަހުގެ އަސްރު ނަމާދަށް ފަހުގައެވެ.\nއީދު ނަވު ކެނޑި މީހާއާއި ކޯޑި ކެނޑި މީހާއަށް ވެދުން ކުރުމަށް ބޮނޑިބަތް ކެއްކުމަށް ހަނޑޫ ދޮވުމުގެ ކަންކަން ކުރިއަށް ގެންދިޔައީ އީދު4ވަނަ ދުވަހުގެ މެންދުރު ފަހުގައެވެ. މިހަރަކާތުގައި ހަނޑޫ ދޮންނަނީ ޒުވާން ފިރިހެން ކުދިންނާއި އަންހެން ކުދިންނެވެ. މިކަން ހިނގަމުން ދާއިރު ބޮޑު ބެރު ޖެހުމާއި ލަވަ ކިޔުން އޮންނާނެއެވެ.\nއެންދެރި ކުލައިގެ ދެލި މާލިތަކުން މީދޫ ޒުވާނުންގެ ދެލިމާލި ރޫމް ފުރާލީ އިއްޔެ ހަވީރުއެވެ. މިކުޅިވަރުގައި ދެލިމާލިތައް ތިބޭނީ ކާކުކަން ނޭނގޭ ގޮތަށް ބިރުވެރި ސިފައަކަށެވެ. ދެލި ފުނޑައިގެން މުޅިގައިގައި ދެލި ލައިގެން ކުޅޭ މިކުޅިވަރަކީ ފޯރިގަދަ ކުޅިވަރެކެވެ.\nމޮނިޓަރިންގައި އޮތް ނަމަވެސް ރ. މީދޫގެ އީދު ކުޅިވަރު ނުހަނު ކާމިޔާބުކަމާއި ފޯރިއާއެކު ރޭ ނިންމާލީ އެޗްޕީއޭގެ ގައިޑް ލައިންތަކާ ހިލާފުނުވެ، ކައުންސިލާއި ޒުވާނުން ގުޅިގެންނެވެ. މީދޫ ޒުވާނުންނާ އެކު މި ފާހަގަ ކުރި އީދުގައި އަހަންނަށް ފާހަގަވީ އެރަށު ޒުވާނުންނަކީ ވަރަށް އެކުވެރި މަޖާ ބައެއްގެ ގޮތުގައެވެ. ހާއްސަކޮށް ނަމާދަށް ފަރުވާތެރި ދީނީ ކަންކަމަށް އިސްކަން ދޭ ބައެއްގެ ގޮތުގައެވެ. ކޮންމެ ނަމާދު ގަޑިއަކަށް ގުރޫޕް ހުސްވެއެވެ. އެންމެން ނަމާދުކުރުމަށް އެކަކު އަނެކަކަށް ހަނދާން ކޮށްދިންތަން ވެސް ފެނުނެވެ.\n(ނޯޓް: މި ރިޕޯޓްގައި ހިމަނައިލައިފައި މިވަނީ މީދޫގައި މީގެ ކުރިން އީދު ފާހަގަ ކުރި އިރުގެ ފޮޓޯތަކެވެ. ފޮޓޯތައް ނަގައިފައި ވަނީ ފޭސްބުކް ޕޭޖްތަކުންނެވެ.)\nކިޔުންތެރިންގެ ހިޔާލު 3\nމޮނިޓަރިން ގައި އޮވެ އެއްވެސް ހަރަކާތެއް ނުހިންގޭނޭ ކަމަށް އެޗްޕީއޭ އިން އަންގަނީ\nހަބަރު ކިޔާބަލަ، ކޮމެންޓްކުރިއަސް ކަމަކު ނުދާނެ\nރަނގަޅަށް ކިޔާލާފަ ކޮމެންޓު ކުރޭ\nމަހެއްފަހުން މީދޫ މޮނިޓަރިން އިން ނަގައިފި\nފިހާރަތަކާއި ރެސްޓޯރެންޓްތައް ބަންދުކޮށް މީދޫ ފުރަބަންދަށް\nމީދޫ މޮނީޓަރިންގެ ހާލަތުން ނަގައިފި\nކަރަންޓީނުގައި ނެތް ބަޔަކު ފައްސިވުމުން މީދޫ މޮނީޓަރިންއަށް\nމިއުޒިކް އަޑު އަހާނަމަ އުފެއްދުންތެރިކަން ދަށްވޭ!\nފަނޑިޔާރުންގެ އޯޑިޔޯ ތަހްލީލް ކުރުމަށް ބޭރުގެ އިިދާރާއަކާ ހަވާލުކޮށްދިނުމަށް އިދިކޮޅުން ސަރުކާރަށް ގޮވާލައިފި\nއައްޑޫގައި ވަޅިން ހަމަލާ ދީ މީހަކު ޒަހަމްކޮށްލައިފި\nހަފްތާއަކު ތިން ބިހަށްވުރެ ގިނައިން ނަމަނަމަ ނުކާތި!\nމަސްތުވާ ކޮންމެ އެއްޗަކީ އިސްލާމްދީނުގައި ޙަރާމް އެއްޗެއް: ޚުތުބާ


ފެނަކައާއި ގުޅޭ ކޮރަޕްޝަންގެ މައްސަލަތައް އޭސީސީން ތަހުގީގު ކުރަން ފަށައިފި – Dhuvas Online\nފެނަކައިގެ މުވައްޒަފުން-- ފޮޓޯ: ފެނަކަ\nފެނަކަ ކޯޕަރޭޝަން އާއި ގުޅޭގޮތުން އެންޓީ ކޮރަޕްޝަން ކޮމިޝަން (އޭސީސީ) އަށް ހުށެޅި ކޮރަޕްޝަންގެ މައްސަލަތައް ތަހުގީގު ކުރަން ފަށައިފި އެވެ.\nމި މައްސަލަތައް އެ ކޮމިޝަނަށް ހުށަހެޅީ ފެނަކައިގެ މުވައްޒަފުންތަކެކެވެ. އެ މުވައްޒަފުން 28 މައްސަލައެއް ހުށަހެޅި އެވެ.\nއޭސީސީން މީޑީއާގައި ބުނީ އެހުރިހާ މައްސަލައެއް ތަހުގީގު ކުރަން ނިންމާފައިވާ ކަމަށެވެ. ބައެއް މައްސަލަތަކީ އެއް މައްސަލަ އަނެއް މައްސަލާއި ގުޅިފައި ހުރި މައްސަލަތަކަށްވާތީ އޭސީސީން ނިންމާފައިވަނީ ބައެއް މައްސަލަތައް އެއްކޮށްލައިގެން ތަހުގީގު ކުރާށެވެ. މީގެ ތެރެއިން ގިނަ މައްސަލަތަކަކީ ފެނަކައިގެ މެނޭޖިން ޑިރެކްޓަރު އަހުމަދު ސައިދާއި ގުޅޭ ކޮރަޕްޝަންގެ މައްސަލަތަކެވެ.\nސައީދާއި ގުޅޭގޮތުން ހުށަހެޅި ކޮރަޕްޝަންގެ މައްސަލަތަކާއި ގުޅިގެން އޭނާ ރާއްޖެ ޓީވީގައި ވިދާޅުވީ އެ މައްސަލަތަކުގައި އެއްވެސް ހަގީގަތެއް ނެތް ކަމަށެވެ. އަދި އެއީ ބަޔަކު ރާވައިގެން ކުރާ ކަމެއް ކަމަށް ސައީދު ތުހުމަތު ކުރެއްވި އެވެ.\nފެނަކައިގެ ކޮރަޕްޝަނާއި ގުޅޭގޮތުން ހުށަހެޅި މައްސަލަތަކުގައި ބުނެފައިވަނީ މީގެ ކުރިންވެސް އެ ކުންފުނީގައި ހިންގާ މިފަދަ ކޮރަޕްޝަންގެ މައްސަލަތައް އޭސީސީއަށް ހުށަހެޅިއަސް އެކަށީގެންވާ ގޮތުގައި ބެލިފައި ނުވާ ކަމަށެވެ. މިފަހަރުގެ މައްސަލަތައް ނުބަލައި ދޫކޮށްލައިފި ނަމަ ދައުލަތުގެ އެތައް ފައިސާއެއް ގެއްލިގެން ހިނގައިދާނެ ކަމުގެ ބިރު އޮތް ކަމަށް މައްސަލައިގައިވެ އެވެ.


Inthihaab akaa nulai MDP ge gaumee majleehu ge6Gondi kashavaru vejje | Mihaaru\nއިންތިހާބަކާ ނުލައި އެމްޑީޕީގެ ގައުމީ މަޖިލީހުގެ ހަ ގޮނޑި ކަށަވަރުވެއްޖެ\nއެމްޑީޕީގެ ގައުމީ މަޖިލީހުގެ ޖަލްސާއެއް ކުރިއަށްދަނީ: ވާދަވެރި އިންތިހާބުގައި ހަ ދާއިރާއަކަށް ވަނީ ވޯޓާ ނުލައި ރައީސުން އިންތިހާބުވެފައި.\n15 ސެޕްޓެމްބަރ 2021 - 00:35\nވާދަވެރިކަން ބޮޑުވެފައިވާ އެމްޑީޕީގެ ގައުމީ މަޖިލީހަށް އިންތިހާބަކާ ނުލައި ހަ ބޭފުޅަކު ހޮވިފައިވާ ކަން އެ ޕާޓީން އާއްމުކުރި ލިސްޓުން ދައްކައިފި އެވެ.\nގައުމީ މަޖިލީހުގެ އިންތިހާބު ބާއްވަން ނިންމާފައި ވަނީ، މި މަހުގެ 25 ގަ އެވެ. ޕާޓީގެ އެތެރޭގެ ކޯޅުން ބޮޑުވެފައި ވަނިކޮށް ބާއްވާ މި އިންތިހާބަށް ރައީސް އިބްރާހިމް މުހައްމަދު ސޯލިހާއި ޕާޓީގެ ރައީސް މުހައްމަދު ނަޝީދުގެ ފެކްޝަނުން އަންނަނީ ވާދަވެރި ކެމްޕޭނެއް ކުރަމުންނެވެ.\nއެމްޑީޕީން ރޭ ވަނީ އެ އިންތިހާބުގައި ވޯޓަކާ ނުލައި ހޮވުނު 165 މެމްބަރުންގެ ނަން އިއުލާނުކޮށްފަ އެވެ. އޭގެ ތެރޭގައި ގައުމީ މަޖިލީހަށް ހޮވިވަޑައިގަތް ހަ ދާއިރާގެ ރައީސުން ވެސް ހިމެނެ އެވެ.\nދާއިރާ ރައީސުންގެ ގޮތުގައި ގައުމީ މަޖިލިސް ކަށަވަރުވީ:\n- ޅ. ހިންނަވަރު، މޫންލައިޓް، އާދަމް ޔޫސުފް / ހިންނަވަރު ދާއިރާ\n- ލ. މައިބައިދޫ، ވައިމަތީގެ، އަހްމަދު ޝުހާދު/ އިސްދޫ ދާއިރާ\n- ހއ. ހޯރަފުށި، ހުސްނުހީނާގެ، އަރުޝަދު އަޝްރަފް/ ހޯރަފުށީ ދާއިރާ\n- ށ. ކޮމަންޑޫ، ވިލުދޮޅި، މުހައްމަދު ޖަލާލް/ ކޮމަންޑޫ ދާއިރާ\n- ފުވައްމުލައް، ގޮމަތަނަގެ، އިބްރާހިމް ސައީދު މުހައްމަދު/ ފުވައްމުލަކު އުތުރު ދާއިރާ ރައީސް\nއެމްޑީޕީގެ ގައުމީ މަޖިލީސް އެކުލެވިގެން ވަނީ އެ ޕާޓީ ވެރިކަމުގައި އޮންނަ ނަމަ ރައީސުލްޖުމްހޫރިއްޔާ އާއި ވަޒީރުންގެ މަޖިލީހުގެ އެމްޑީޕީގެ މެމްބަރުންނާއި ޕާޓީގެ ލީޑަޝިޕާއި ޕާލަމެންޓްރީ ގްރޫޕްގެ މެމްބަރުންނާއި ދާއިރާތަކުގެ ރައީސުންނާއި އަންހެނުންގެ ރޫހާއި ޒުވާނުންގެ ހިތްވަރު އަދި އިސްލާމްދީނުގެ މަޝްވަރާ މަޖިލީހުގެ ރައީސް ހިމެނޭ ގޮތުންނެވެ.\nVote ah nugos MDP ge dhaairaa thakuge gondi thakah 100 ah vureh gina candidatun hovijje\nއެމްޑީޕީގެ ގައުމީ މަޖިލީހުގެ އިންތިހާބުގައި ވޯޓުލުމުގެ ހައްގު ލިބިފައިވާ 93،000 އަށް ވުރެ ގިނަ މެންބަރުން އެބަތިއްބެވެ. އަދި އެކި ދާއިރާތަކަށް 733 ކެނޑިޑޭޓުން ވާދަ ކުރެ އެވެ.\nގައުމީ މަޖިލީހުގެ ކެމްޕޭންގެ ވާދަވެރިކަން ބޮޑުވެފައި އޮތީ ރައީސް އިބްރާހިމް މުހައްމަދު ސޯލިހާއި އެމްޑީޕީގެ ރައީސް ނަޝީދާ ދެމެދުގަ އެވެ. ދެ ބޭފުޅުންގެ ވެސް އަމާޒަކީ އެ ފެކްޝަނަކުން ވާދަކުރާ ގިނަ މެމްބަރުން ގައުމީ މަޖިލީހުގެ ގިނަ ގޮނޑިތައް ކާމިޔާބުކޮށް ކޮންޓްރޯލް ހޯއްދެވުމެވެ.\nމި އިންތިހާބުގައި ބަރުލަމާނީ އަދި ރިޔާސީ ކެމްޕޭންގެ ވެސް ފޯރިގަދަ އެވެ.\nގައުމީ މަޖިލީހުގެ އިންތިހާބުގައި ވާދަ ކުރައްވާ ކެނޑިޑޭޓުންގެ ތެރެއިން ނަޝީދު ތާއީދު ކުރައްވަނީ ބަރުލަމާނީ ނިޒާމަށް ތާއީދުކުރައްވާ ކެންޑިޑޭޓުންނަށެވެ. މި އިންތިހާބާ ދިމާކޮށް، ހިންގާ ބަރުލަމާނީ ޕެޓިޝަންގައި ސޮއިކުރަން ރައީސް އިބްރާހިމް މުހައްމަދު ސޯލިހާ އެކު ތިއްބެވި މެމްބަރުން ވަނީ ދެކޮޅު ހަދައިފަ އެވެ.\nއެމްޑީޕީގެ ޗެއާޕާސަން ހަސަން ލަތީފު ވިދާޅުވެފައި ވަނީ އިންތިހާބު ކުރިމަތިވި އިރު ޕާޓީގެ ތެރޭގައި ހިޔާލު ތަފާތުވުންތަކާއި ވާދަވެރިކަން ބޮޑުވެފައި އޮތަސް އިންތިހާބު ނިމުމާ އެކު ޕާޓީ އަނެއްކާވެސް އެކަތިގަނޑަކަށް ވާނެ އެވެ. އެމްޑީޕީއަކީ ވާދަވެރިކަމުގެ ތެރޭގައި ސިޔާސީ މަސައްކަތަށް ފަރިތަ ޕާޓީއެއް ކަމަށް ވެސް އޭނާ ވިދާޅުވެފައިވެ އެވެ.\nއެމްޑީޕީ ސިޔާސީ ޕާޓީ އެމްޑީޕީ ގައުމީ މަޖިލިސް\nތިޔަބުނާ 93000 މީހުންގެ ތެރެއިން 500 މީހުންވެސް އަންނިފެކްޝަނަކައް ވޯޓެއް ނުލާނެ އަދި100 މީހުންވެސް އިބޫއަކައްވެސް ވޯޓެއްނުލާނެ ހުރިހާބާރެއް ދިނީމަ ހދ އަތޮޅު ފަތުރު ވެރިކަން ނުފެށުނު މަސްވެރިކަމެއް ދަނޑުވެރިކަމެއްނެތް މިހާރުވެސް ތިޔަބަލަނީ އަމީނު ދިދީ އަވަހާރަކޮއްލަން ކުޅުދުއްފުށި ބޮޑުމުހަންމަދު ކުރީ ކޮންކަމެއްތޯ ނޮވެންބަރު3ގެހަމަލާ ނާކާމިޔާބު ކުރަން ހުސެންއާދަމް އެކުރީ ގޯސްކަމެއްކަން އެއީބާ ހދ ބާކީކުރާ ސަބަބަކީ\nއެމްޑީޕީގެ ލީޑަރޝިޕް ވަކާލާތުކުރާ ފެޑަރަލް ޕާލަމެންޓަރީ ނިޒާމު ގެނައުމުގެކުރިން ޕާޓީގެ އަސާސީޤަވާއިދަށް ބަދަލުގެނެސް ޕާޓީގެހިންގުންވެސް މިގޮތަށްބަދަލުކުރުމަށްޓަކާ ތިލަދުންމަތިން ފާދިއްޕޮޅަށް ނޯތު، ކ.އަތޮޅުން (މާލެހިމަނައި) ދާލަށް ސެންޓްރަލް އަދި ކޮޅުމަޑުލުން އައްޑުއަށް ސަދާންރީޖަން ނުވަތަ ޕްރޮވިންސްކަމުގައި ކަޑައަޅާ ޕާޓީގެ ނައިބުރައީސުންނަކީ ރީޖަންތަކުން އިންތިޙާބުކުރާ އެރީޖަނެއްގެ ރަށްވެއްސަކަށްހަދާންވީ ނޫންތޯ؟ ރައީސް އެންމެން ވޯޓުދީގެން ހޮވާނީ.\nމުރާސިލު - އައްޑޫ\nބަލަ ކަލޭ ތިވާގަކަ އަސްލަމް ކާރީގައި ދައްކަންވީނު؟ އޭނާ މަޖިލީހުގައި އިދެގެން އައްޑޫ މީހުނަށް ކޮށްދިނީ ކޮންކަމެއް. ހިޔަލީ އަށް އެއްޗެހި ގޮވިމީހާ ހިޔަލީއަށްބުރެން ހާލު ދެރަ. މަޖިލީހުގައި އައްޑޫ ރައްޔިތުންގެ ފަރާތުން ވަކާލާތު ކޮށްދޭކަށް ނުކރެޭ.\nމީނަ ކީކޭތަ މިކިޔަނީ؟\nފެޑަރަލް ޕާލަމެންޓަރީ ނިޒާމެއްގެދަށުން ސަރުކާރުހިންގާންއެދޭނަމަ އެމްޑީޕީގެހިންގުންވެސް އެގޮތަށްބަދަލުކުރާން ބަދަލުތައްގެންނާން އެބަޖެހޭ. # މަޖިލީހާއި ވަޒީރުންނަށް ޤައުމީމަޖިލީހަށްއާދެވޭއިރު ކީއްވެގެންތޯ ސިޓީތަކުގެރައްޔިތުންއިންތިޙާބުކުރާ މޭޔަރަށް އެފުރުސަތުނުދޭންވީ؟! އަދި ޕާޓީގެރައީސަށް ހުރިހާމެންބަރުންނަށް ވޯޓްލާން ފުރުސަތުދީފައި ޕާޓީގެ ނައިބުރައީސުންގެއަދަދު3ކަށްބަދަލުކޮށް އުތުރު، މެދު އަދި ދެކުނުން3ނައިބުން އިންތިހާބުނުކުރަނީ ކީއްވެގެންތޯ؟\nހިސާން ބިންތި އަންނި\nއަބަދުވެސް 93000 މީހުންނަށް ވޯޓް ލެވޭ. ވޯޓް ލަނީ 2000 ވަރަކަށް މީހުން، ވޯޓް ލާ މީހުންގެ އަދަދު ޕާރޓީއިން ހާމަކުރާކަށް ނުކެރޭ.\nވޯޓްލުމުގެ ހައްގުއޮތް 93000 މީހުންގެ ތެރެއިން ކިތައް މީހުންނަށްބާ އެނގެނީ ތިމަންނާ މީ އެމް.ޑީ.ޕީ މެމްބަރެއްކަން!؟ ލައްކަ ވާކަހަ މީ.\n- އިބޫ ފެކްޝަން5ދާއިރާ ރައީސް ރައީސުލްޖުމްހޫރިއްޔާ (އިބޫ) ވަޒީރުންގެ މަޖިލީހުގެ އެމްޑީޕީގެ މެމްބަރުން ޕާލަމެންޓްރީ ގްރޫޕްގެ މެމްބަރުން (45+) އަންނި ފެކްޝަން - 1 ދާއިރާ ރައީސް (ޒިޔައްޓޭ) ޕާޓީގެ ލީޑަޝިޕް - ރައީސް (އަންނި) ނައިބު ރައީސް - ޝިފާޒު ޗެއަރޕާސަން - ހަސަން ލަތީފް ޕާލަމެންޓްރީ ގްރޫޕްގެ މެމްބަރުން (15) އަންހެނުންގެ ރޫހް ރައީސާ - ދައުރު ހަމަވެފަ - ޝިފާ ޒުވާނުންގެ ހިތްވަރު ރައީސް - ދައުރު ހަމަވެފަ - މީކާއިލް (ގަލޮޅު ދެކުނު އެމްޕީ)\nޒިޔައްޓެގެ އެޑްރެހެއްވެސް ނެތީތަ؟\nއަމިއްލަ ގަޔަށް ސައި ކިއުން\nމީގެން އެނގިގެން މިދިޔައީ ރީނދޫ މީހުންގެ ހުރި ނުލަފާކަމާއި ، ހުރި ނޭއްގާނިކަމާއި ހުރި މުޑުދާރުކަން.ތިމާމެންގެ އުފަން ޕާޓި އަށް މިއަދު ހެޔޮ ނޭދުނު ބައެއް އެމީހުންގެ މި ވެރިކަމުގައި ރައްޔިތުންނަށް ކޮން ހެޔޮކަމެއް ލިބޭނީ\nދެން ކީއްވެތަ މަޖްލިސް މެންބަރުން ދާއިރާ ގެ ރައީސް ކަމަށް ވާދަ ކުރަނީ؟\nބާރު ހޯދަން.. މިނޫން ބަޔެއް ނެތްކަން ދައްކަން ވެގެން\nވާދަ ކުރާ ސަބަބަކީ މަޖިލީސް އިންތިޚާބު 2024 ގައި އޮންނާނެ، އެ އިންތިޚާބުން ނުހޮވިއްޖެނަމަ، އެއްކަލަ ގައުމީ މަޖިލީހުގެ ގޮޑިން ވެސް ފައިބަން ޖެހޭނެ، އެކަމު ދާއިރާގެ ރައީސްއަށް މި ފަހަރު ކުރިމަތި ލައި ހޮވޭ މަޖިލީސް މެންބަރުންނަށް އެ ކަށަވަރުވަނީ 2026 ވަނަ އަހަރާ ހަމައަށް ޤައުމީ މަޖިލީހުގެ ގޮނޑި.6ކުޅި ކުޅިއަށް ކުޅޭ މީހަކަށް ވިސްނޭނީ.\nއެއީ ލިބެންއޮތް ފައިސާތަކުގެ ބޭނުމުގަ. ނަންވާނީ މައުމޫނު.


Roadha furathama hafthaa: Enme ginaee vahkamuge mahsalathah\nރޯދަ ފުރަތަމަ ހަފްތާ: އެންމެ ގިނައީ ވައްކަމުގެ މައްސަލަ\nފުލުހުން މީހަކު ހައްޔަރުކުރަނީ: ރޯދައިގެ ފުރަތަމަ ހަފްތާ ނިމުންއިރު އެންމެ ގިނައިން ހުށަހަޅާފައި ވަނީ ވވައްކަމުގެ މައްސަލަ.\nރޯދަ މަހުގެ ފުރަތަމަ ހަފްތާގައި އެންމެ ގިނައިން ހުށަހަޅާފައިވަނީ ވައްކަމުގެ މައްސަލަތައް ކަމަށް ފުލުހުންގެ ތަފާސްހިސާބުތަކުން ދައްކައިފި އެވެ.\nއަވަސް އަށް ފުލުހުން މިއަދު ހިއްސާކުރި ރޯދަ މަހުގެ ތަފާސްހިސާބު ތަކުގައި ރޯދަ މަހުގެ ފުރަތަމަ ހަފްތާ އިއްޔެއަށް ނިމިގެން ދިޔައިރު ޖުމުލަ 1000 މައްސަލަ ހުށަހަޅާފައިވެ އެވެ. އެއީ މާލެ ސަަރަހައްދުން 386 މައްސަލަ އަކާއި އަތޮޅުތަކުން 614 މައްސަލަ އެވެ.\nއެންމެ ގިނަ މައްސަލަ ހުށަހަޅާފައި ވަނީ ނޯތު ސެންޓްރަލް ޑިވިޝަން [ކ، އއ، އދ އަދި ވ] ހިމެނޭ ސަރަހައްދުންނެވެ. އެގޮތުން ޖުމުލަ 429 މައްސަލަ އެ ސަރަހައްދުން ހުށަހަޅާފައިވެ އެވެ. ދެވަނަ އަށް އެންމެ ގިނަ މައްސަލަ ހުށަހަޅާފައިވަނީ މާލެ ސަރަހައްދުންނެވެ. އެއީ 386 މައްސަލަ އެވެ. ތިންވަނަ އަށް އެންމެ ގިނަ މައްސަލަ ހުށަހަޅާފައިވަނީ ސައުތު ޕޮލިސް ޑިވިޝަން [ފުވައްމުލައް އަދި އައްޑޫ ސިޓީ] ހިމެނޭ ސަރަހައްދުންނެވެ. އެ ސަރަހައްދުން 51 މައްސަލަ ހުށަހަޅާފައިވެ އެވެ.\nރޯދަ މަހުގެ ފުރަތަމަ ހަފްތާގައި ހުށަހެޅުނު ވައްކަމުގެ މައްސަލަތަކުގެ އަދަދު އުޅެނީ 314 ގައެވެ. ވައްކަމުގެ އެންމެ ގިނަ މައްސަލަ ވެސް ރިޕޯޓްކޮށްފައިވަނީ ނޯތު ސެންޓްރަލް ޑިވިޝަނަށެވެ. އެއީ 138 މައްސަލަ އެވެ. ދެވަނަ އަށް މާލޭ ސަރަހައްދުން ހުށަހަޅާފައިވަނީ ވައްކަމުގެ 136 މައްސަލަ އެވެ.\nކުށުގެ ބާވަތަށް ބަލާއިރު ދެވަނައަށް އެންމެ ގިނައިން ހުށަހަޅާފައިވަނީ ޓްރެފިކް މައްސަލަތަކެވެ. އެގޮތުން ޖުމްލަ 108 މައްސަލަ ހުށަހަޅާފައިވެ އެވެ. ނޯތު ސެންޓްރަލް ޑިވިޝަނަށް ޓްރެފިކްގެ 49 މައްސަލަ ހުށަހަޅާފައިވާއިރު ދެވަނަ އަށް އެންމެ ގިނައިން ޓްރެފިކް މައްސަލަ ހުށަހަޅާފައިވަނީ މާލޭ ސަރަހައްދުންނެވެ. އެއީ 47 މައްސަލަ އެވެ.\nރޯދަ މަހުގެ ފުރަތަމަ ހަފްތާގެ ތެރޭގައި ތިންވަނައަށް އެންމެ ގިނައިން ހުށަހަޅާފައިވަނީ ޑްރަގުގެ މައްސަލަ ތަކެވެ. އެގޮތުން ޑްރަގާ ގުޅުންހުރި ޖުމްލަ 100 މައްސަލަ ހުށަހަޅާފައިވެ އެވެ. ޑްރަގުގެ ވެސް އެންމެ ގިނަ މައްސަލަ ހުށަހަޅާފައިވަނީ ނޯތު ސެންޓްރަލް ޑިވިޝަނަށެވެ. އެއީ 44 މައްސަލަ އެވެ. ދެވަނަ އަށް އެންމެ ގިނައިން ޑްރަގުގެ މައްސަލަ ހުށަހަޅާފައިވަނީ މާލެ ސަރަހައްދުންނެވެ. އެއީ 32 މައްސަލަ އެވެ.\nރޯދަ މަހުގެ ފުރަތަމަ ހަފްތާގެ ތެރޭގައި ހުށަހެޅުނު އެހެން މައްސަލަތަކުގެ ތެރޭގައި މާރާމާރީގެ 64 މައްސަލަ އާއި، ބިރުދައްކައިގެން ކަންކަން ކުރުވުމުގެ 58 މައްސަލަ އާއި، ފޭރުމުގެ 15 މައްސަލަ ހިމެނެ އެވެ. އަދި ޖިންސީ ފުރައްސާރައިގެ 18 މައްސަލަ އާއި، ގެވެށި އަނިޔާގެ 14 މައްސަލަ ވެސް ހުށަހަޅާފައިވެ އެވެ. އެންމެ މަދުން ހުށަހަޅާފައިވަނީ ކައުންޓާ ފީޑް ފޯޖަރީގެ މައްސަލަ ތަކެވެ. އެގޮތުން އެފަދަ ދެ މައްސަލައެއް ވަނީ ހުށަހަޅާފަ އެވެ.\nއެެންމެ ކުށް މަދު ސަރަހައްދުގެ ގޮތުގައި ފާހަގަކުރެވެނީ ސެންޓްރަލް ޕޮލިސް ޑިވިޝަން [ދ، ފ އަދި މ] ހިމެނޭ ސަރަހައްދެވެ. އެގޮތުން ރޯދަ މަހުގެ ފުރަތަމަ ހަފްތާގެ ތެރޭގައި އެ ސަރަހަށްދުން ހުށަހަޅާފައިވަނީ ޖުމުލަ 18 މައްސަލަ އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ވައްކަން + ޓްރެފިކް މައްސަލަތައް މާލޭ ސިޓީ


އައި ނީޑް ސަމް ކޭޝް: އޯޑިއޯ ކްލިޕް – Maldivian Democratic Party\n* ތިރީގައި މިވަނީ އިއްޔެ ލީކުވި އޯޑިއޯ ކްލިޕްތަކުގެގެ ތެރެއިން އެންމެ މަޝްހޫރު އެއް ވީޑިއޯ ކްލިޕް ކަމަށްވާ ކުޅުދުއްފުށީ ދެކުނު ދާއިރާގެ މެންބަރު މުޙައްމަދު ނަޝީދާއި، ކޮންމެ ބޭނުމެއްގައި ނަމަވެސް މަޖިލިސް މެންބަރުންނަށް ވަރަށް ދީލަތި އެހީތަކެއް ވެދެއްވާ ކަމަށް ތުހުމަތުކުރެވޭ، މަޝްހޫރު މަހުޖަނު އަދި ޖުމްހޫރީ ޕާޓީގެ ރައީސް އަދި ހަމަ މާމިގިލީ ދާއިރާގެ މެންބަރު ޤާސިމް އިބްރާހީމް އާއި މެދު ކުރެވިފައިވާ މުޢާމަލާތެއް ކަމަށް ބެލެވޭ އޯޑިއޯ ކްލިޕް އަޑުއަހައިގެން ލިޔެފައިވާ ޑައިލޮގެކެވެ.\nނަޝީދު: އަނެއްކާ ލަ… މިހާރު ދެތިން މަސްވީ އަޅުގަނޑު ތިކަމަކުން ސަލާމަތް ނުވެގެން އުޅޭތާ.\nޤާސިމް: މިހާރު މިނިންމަނިއްޔޭ\nނަޝީދު: އަދިވެސް އޮފީހުގައި. މަޖިލީހުގައި ތިއުޅުއްވަނީ\nޤާސިމް: އާނ ހައެއް ޖެހި އިރު އައި ގޮތަށް. މިހާރު ނިންމާލާފައި މިދަނީ.\nނަޝީދު: އާނ އޯކޭ. އޯކޭ\nޤާސިމް: ކިހިނެއްވީ؟ މިދަނީ\nނަޝީދު: އަޅުގަނޑު ގުޅާލީ. އަތްމަތި ވަރަށް ދަތިތޯ ތިބޭފުޅާގެ\nނަޝީދު: އައި ނީޑް ސަމް ކޭޝް\nނަޝީދު: …. ބޭނުން ވެގެން\nޤާސިމް: މިކޮޅަށް ކުއްޖަކު ނެތްތަ ފޮނުވާ ލެވޭކަށް؟\nނަޝީދު: މިގަޑީގައި ބޭފުޅާ ނޫޅޭނެ އިނގޭތޯ.\nޤާސިމް: ނޫޅޭނެ ދޯ\nނަޝީދު: މާދަމާ ހެނދުނުން ރަގަޅުވާނެ. ހަމަ މައްސަލައެއް ނެތޭ.\nނަޝީދު: އެކަމުދެން މީހުންނަށް ފެންނާނެ. ބަލާނެދޯ.\nޤާސިމް: ތިތަނުން އަޅުގަނޑު އެހެން ވެއްޖިއްޔާ، މީ އަނެއް ވިލާޔަށް އަނެއް މީހަކު ފޮނުވޭތޯ ބަލަންތޯ.\nކުޅުދުއްފުށީ ދެކުނު ދާއިރާގެ މެންބަރު މުޙަންމަދު ނަޝީދު ގެ ބްލޮގްގައި އޭނާ ލިޔުއްވާފައިވާ ގޮތުން، އަތްމަތިދަތިވާ ފަހަރުތަކުގެ ތެރެއިން ބައެއްފަހަރު ބައެއް މީހުންގެ އަތުން ފައިސާގެ އެހީއަށް އެދިފައި ހުންނާނެއކަމަށާއި މީހަކު ކަމަކަށް އެދުމުން، އެކަން ކޮށްދިނުމަށް އަތުގައި އެ ޢަދަދަށް ފައިސާ ނުހުންނަފަހަރު، މީހުން އަތުން ފައިސާ ހޯދައިގެން އެކަން ކޮށްދީފައިވާނެކަމަށްވެސް މެމްބަރު ނަޝީދު ވިދާޅުވެފައިވެއެވެ.\nނަމަވެސް އާންމުން ކަންބޮޑުވުން ފާޅުކުރަމުން ދަނީ މި މުޢާމަލާތް މިހާ ސިއްރުވެރި ގޮތަކަށް ގެންދިއުމުގެ ސަބަބުންނެވެ. އެހެން ކަމުން ގިނަ ފަރާތްތަކުން މިއީ ރިޝްވަތާ ގުޅުންހުރި ޢަމަލެއް ކަމަށް ބުނަމުން ގެންދެއެވެ.


School bandhuga IGMH in hithaanee camp eh baavvanee | Jazeera\tއައިޖީއެމްއެޗުން ހިތާނީ ކޭމްޕެއް ބާއްވަނީ - Jazeera\nސްކޫލް ބަންދުގައި އައިޖީއެމްއެޗުން ހިތާނީ ކޭމްޕެއް ބާއްވަނީ\nޖަވިޔަނި July 1, 2021 378 views0\n24 ނޮވެމްބަރު 2019 - ކުޅުދުއްފުށީ ހިތާނީ ކޭމްޕް 2019 ރައީސުލްޖުމްހޫރިއްޔާގެ ނައިބް ފައިސަލް ނަސީމް ބައްލަވާލެއްވުން\nސްކޫލް ބަންދުގައި އިންދިރާ ގާންދީ މެމޯރިއަލް ހޮސްޕިޓަލުން (އައިޖީއެމްއެޗް) ހިތާނީ ކޭމްޕެއް ބޭއްވުމަށް ނިންމައިފިއެވެ.\nޖުލައި އަދި އޮގަސްޓް މަހު ކުރިއަށް ގެންދާ މި ހިތާނީ ކޭމްޕާއި ގުޅިގެން މައުލޫމާތު ދެމުން އައިޖީއެމްއެޗް އިން ބުނީ މިއަހަރުގެ ހިތާނުކުރުމުގެ އަމަލީ މަސައްކަތް ކުރިއަށްދާނީ އެ ހޮސްޕިޓަލާއި ހުޅުމާލެ ހޮސްޕިޓަލާއި ގުޅިގެން ކަމަށެވެ. އެއަށްފަހު އެޑްމިޓް ކުރުން ހަމަޖެހިފައިވަނީ ހުޅުމާލޭ ހޮސްޕިޓަލުގައެވެ.\nއައިޖީއެމްއެޗް އިން ބުނީ ހިތާނުކުރުން ފެށުމަށް ހަމަޖެހިފައިވަނީ ޖުލައި މަހުގެ 10 ވަނަ ދުވަހުން އޮގަސްޓު މަހުގެ 05 އާއި ހަމަޔަށް ކަމަށެވެ. އަދި މި މިއަހަރު ހިތާނުކުރާނީ ޖުމްލަ 200 ކުދިން ކަމަށެވެ.\nހޮސްޕިޓަލުން ބުނިގޮތުގައި ނަން ނޯޓްކުރުމުގެ ފުރުސަތު މިއަދުން ފެށިގެން ވަނީ ހުޅުވާލައިފަ އެވެ. އަދި ޖުލައި7ގެ ނިޔަލަށް ނަން ނޯޓުކުރުން ކުރިއަށްދާނެއެވެ. އެގޮތުން ހުކުރު ދުވަސް ފިޔަވާ ބަންދުނޫން ކޮންމެ ދުވަހެއްގެ ހެނދުނު 8:00 އިން މެންދުރުފަހު 13:00 އާއި ދެމެދު ނަން ނޯޓު ކުރުން ކުރިއަށްދާނެއެވެ.\nއައިޖީއެމްއެޗް އިން ބުނީ ހިތާނުކުރުމަށް އޮޕަރޭޝަން ތިއޭޓަރަށް ގެންދާއިރު 72 ގަޑިއިރު ހަމަނުވާ ޕީސީއާރު ނެގެޓިވް ރިޕޯޓެއް އޮންނަންޖެހޭނެ ކަމަށެވެ. މި ޓެސްޓު ހެދުމުގެ އިންތިޒާމު އައިޖީއެމްއެޗް އިން ހަމަޖައްސައިދެނެއެވެ.\nއައިޖީއެމްއެޗުން ހިތާނީ ކޭމްޕެއް ބާއްވަނީ